
Έγκριση Εθνικής Στρατηγικής για την Υγεία και 

Ασφάλεια στην Εργασία για τα έτη 2016-2020. 

Η ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Την ανακοίνωση της Ευρωπαϊκής Επιτροπής προς 
το Ευρωπαϊκό Κοινοβούλιο, το Συμβούλιο, την Ευρω¬ 
παϊκή Οικονομική Επιτροπή και Κοινωνική Επιτροπή και 
την Επιτροπή των περιφερειών «σχετικά με το στρατη¬ 
γικό πλαίσιο της ΕΕ για την υγεία και την ασφάλεια στην 
εργασία κατά την περίοδο 2014-2020» [0ΟΜ(2014) 332 
ίίη3ΐ/06.06.2014]. 

2. Τις διατάξειςτου άρθρου 90του κώδικα που κυρώθη¬ 
κε με το π.δ. 63/2005 «Κώδικας νομοθεσίας για την Κυβέρ¬ 
νηση και τα Κυβερνητικά όργανα» (ΦΕΚ Α' 98). 

3. Τις διατάξεις του άρθρου 15 του π.δ. 113/2014 «Ορ¬ 
γανισμός Υπουργείου Εργασίας, Κοινωνικής Ασφάλισης 
και Πρόνοιας (ΦΕΚ Α' 180/29.08.2014). 

4. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 210). 

5. Τη διαβούλευση στο πλαίσιο του Συμβουλίου Υγείας 
και Ασφάλειας των Εργαζομένων (Πρακτικό 07/2017). 

6. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Εγκρίνεται η Εθνική Στρατηγική για την Υγεία και Ασφά¬ 
λεια στην Εργασία για τα έτη 2016-2020, ως ακολούθως: 

ΕΙΣΑΓΩΓΗ 

1. Η σπουδαιότητα της Υγείας και Ασφάλειας στην 
Εργασία 

Η Υγεία και Ασφάλεια στην Εργασία (ΥΑΕ) είναι ο διε¬ 
πιστημονικός τομέας που στοχεύει στην προστασία της 
ασφάλειας, της υγείας και της ευεξίας/ευημερίας των 
ανθρώπων στο εργασιακό τους περιβάλλον, μέσω της 
βελτίωσης των συνθηκών εργασίας και της μείωσης 
των εργατικών ατυχημάτων και των επαγγελματικών 
ασθενειών. 

Η επίτευξη ενός ασφαλούς και υγιούς περιβάλλοντος 
εργασίας αποτελεί βασικό χαρακτηριστικό κοινωνικο¬ 
οικονομικής ευημερίας και προόδου σε μια σύγχρονη 
και ευνομούμενη κοινωνία, ενώ παράλληλα συμβάλλει 
καθοριστικά στην προώθηση της οικονομικής ανάπτυ¬ 
ξης και της απασχόλησης, μέσω της διασφάλισης της 
ποιότητας και της παραγωγικότητας στην εργασία. 

Σύμφωνα με τα στοιχεία της Διεθνούς Οργάνωσης 
Εργασίας (ΙΕΟ), κάθε χρόνο 2.340.000 θάνατοι εργα¬ 
ζομένων οφείλονται σε επαγγελματικές ασθένειες και 
εργατικά ατυχήματα, ενώ σε 160 εκατομμύρια υπολο¬ 
γίζονται οι μη θανατηφόρες επαγγελματικές ασθένειες 
και σε 270 εκατομμύρια τα εργατικά ατυχήματα. Στην 
Ευρωπαϊκή Ένωση των 28, καταγράφονται 2,5 εκατομμύ¬ 
ρια ατυχήματα που προκάλεσαν απουσία τουλάχιστον 4 
ημερών από την εργασία και 3.515 θανατηφόρα ατυχή¬ 
ματα σε ετήσια βάση, σύμφωνα με πρόσφατα στοιχεία 
της Ευτοεΐθΐ (2012). 

Εκτιμάται ακόμα ότι κάθε χρόνο περίπου 160.000 ερ¬ 
γαζόμενοι χάνουν τη ζωή τους λόγω επαγγελματικών 
ασθενειών και περισσότεροι από 4.000 εργαζόμενοι 
λόγω εργατικών ατυχημάτων, ενώ πάνω από τρία εκα¬ 
τομμύρια εργαζόμενοι παθαίνουν κάποιο σοβαρό ατύ¬ 
χημα κατά την εργασία τους (στοιχεία του Ευρωπαϊκού 
Οργανισμού για την Ασφάλεια και Υγεία στην Εργασία, 
ΕΕΙ-05ΗΑ και της Γενικής Διεύθυνσης Απασχόλησης, 
Κοινωνικών Υποθέσεων και Κοινωνικής Ένταξης της 
Ευρωπαϊκής Επιτροπής). 

Το κόστος για τους εργαζόμενους, τις επιχειρήσεις και 
την κοινωνία είναι τεράστιο λόγω της μη πρόληψηςτων 
κινδύνων, της επικράτησης ανασφαλών συνθηκών και 
της πρόκλησης δυσάρεστων συμβάντων (όπως είναι τα 
εργατικά ατυχήματα και οι επαγγελματικές ασθένειες) 
στους εργασιακούς χώρους, σε ό,τι αφορά δε στις απώ¬ 
λειες της ανθρώπινης ζωής και στον ανθρώπινο πόνο 
για τους παθόντες και τις οικογένειες τους πραγματικά 
ανυπολόγιστο. 

Πολύ σημαντικό ωστόσο είναι και το αντίστοιχο οι¬ 
κονομικό κόστος, αφού σύμφωνα με υπολογισμούς της 
Διεθνούς Οργάνωσης Εργασίας, το συνολικό κόστος 
των εργατικών ατυχημάτων και των επαγγελματικών 
ασθενειών ανέρχεται κατά μέσο όρο στο 4% του ΑΕΠ, 
ενώ σύμφωνα με τον Ευρωπαϊκό Οργανισμό ΕΙΙ-05ΗΑ, 
το κόστος αυτό κυμαίνεται μεταξύ 2.6% και 3.8% του 
ΑΕΠ. Αν και οι σχετικές εκτιμήσεις μπορεί να διαφέρουν 
λόγω διαφορετικών μεθοδολογιών, με βάση την προα- 
ναφερθείσα προσέγγιση του Ευρωπαϊκού Οργανισμού 
ΕΙΙ-05ΗΑ, τα εργατικά ατυχήματα και οι επαγγελματικές 
ασθένειες εκτιμάται ότι σε ετήσια βάση κοστίζουν στην 
οικονομία της ΕΕ τουλάχιστον 490 δις. ευρώ. 


Το σημαντικότατο αυτό οικονομικό κόστος που σχετί¬ 
ζεται με την έλλειψη μέτρων προστασίας και πρόληψης 
στον τομέα της υγείας και ασφάλειας στην εργασία εμπο¬ 
δίζει την οικονομική ανάπτυξη και επηρεάζει την παρα¬ 
γωγικότητα και την ανταγωνιστικότητα των επιχειρή¬ 
σεων. Μεγάλο μέρος αυτού του δυσβάσταχτου κόστους 
μετακυλίεται τελικά στην κοινωνία, αφού επιβαρύνει τα 
συστήματα κοινωνικής ασφάλισης και τα συστήματα 
περίθαλψης και υγείας και συνολικά τον κρατικό προϋ¬ 
πολογισμό και τους φορολογούμενους πολίτες. 

Εξάλλου, υπό το καθεστώς της οικονομικής κρίσης, 
γίνεται όλο και περισσότερο αντιληπτό σήμερα ότι η 
εξασφάλιση ικανοποιητικών συνθηκών ασφάλειας και 
υγείας στην εργασία, συμβάλλει καθοριστικά στην ποι¬ 
ότητα ζωής, στην εργασιακή ειρήνη και κατ' επέκταση 
στην παραγωγικότητα, την ανταγωνιστικότητα και τις 
συνολικές επιδόσεις των επιχειρήσεων. 

Σύμφωνα με το κεντρικό σύνθημα των εκστρατειών 
του Ευρωπαϊκού Οργανισμού Εϋ-05ΗΑ,«... η αποτελε¬ 
σματική διαχείριση της υγείας και της ασφάλειας στους 
χώρους εργασίας είναι επωφελής τόσο για τους εργα¬ 
ζόμενους όσο και για τις επιχειρήσεις αλλά και για την 
κοινωνία στο σύνολό της». 

2. Τι είναι η "Υγεία και Ασφάλεια στην Εργασία" 

Η Υγεία και Ασφάλεια στην Εργασία (ΥΑΕ) ή διαφο¬ 
ρετικά η "Επαγγελματική Υγεία και Ασφάλεια" είναι ο 
διεπιστημονικός τομέας ο οποίος ασχολείται με την προ¬ 
στασία της ανθρώπινης ζωής στο εργασιακό περιβάλ¬ 
λον, μέσω της πρόληψηςτων επαγγελματικών κινδύνων 
που υπάρχουν σε κάθε εργασιακή δραστηριότητα και 
κάθε χώρο εργασίας και οι οποίοι ευθύνονται για την 
πρόκληση εργατικών ατυχημάτων και επαγγελματικών 
ασθενειών. 

Ο κύριος στόχος της ΥΑΕ είναι η προαγωγή και διατή¬ 
ρηση των υψηλότερων κατά το δυνατόν επιπέδων υγείας 
και ασφάλειας στην εργασία, δημιουργώντας έτσι τις 
συνθήκες για την αποφυγή ή τη μείωση της εμφάνισης 
των εργατικών ατυχημάτων, των επαγγελματικών ασθε¬ 
νειών και των άλλων προβλημάτων υγείας που σχετίζο¬ 
νται με την εργασία. 

Η επίτευξη αυτού του στόχου που αναπαριστά την επι¬ 
θυμητή -ασφαλή- κατάσταση των συνθηκών εργασίας, 
προϋποθέτει ότι οι εργοδότες πρέπει πρώτα να αξιολο¬ 
γήσουν τους κινδύνους για την ΥΑΕ στους χώρους ερ¬ 
γασίας ευθύνης τους και στη συνέχεια να αποφασίσουν 
για το αν απαιτείται να ληφθούν κάποια μέτρα πρόληψης 
και προστασίας και αν ναι, ποια θα είναι τα μέτρα που 
θα εφαρμοστούν. 

Σύμφωνα με τη Διεθνή Οργάνωση Εργασίας, η ΥΑΕ 
συμπεριλαμβάνει την κοινωνική, ψυχική και σωματική 
ευεξία/ευημερία των εργαζομένων, αντιμετωπίζοντας 
το «άτομο ως ενιαίο σύνολο». Ως εκ τούτου η ΥΑΕ δεν 
συμβάλλει μόνο στη μείωση των εργατικών ατυχημάτων 
και των επαγγελματικών ασθενειών, αλλά διερευνώντας 
τις αιτίες τους (υπαρκτοί παράγοντες κινδύνου, ή αλλιώς 
πηγές κινδύνου, στο εργασιακό περιβάλλον) συμβάλλει 
και στον προσδιορισμό και στην εφαρμογή των κατάλλη¬ 
λων μέτρων πρόληψης και προστασίας. Για την επίτευξη 
αυτού του στόχου, είναι απαραίτητο να αλληλοεπιδρά 

με άλλους επιστημονικούς τομείς, όπως η ιατρική της 
εργασίας, η δημόσια υγεία, η βιομηχανική μηχανική, η 
εργονομία, η χημεία, η ψυχολογία κ.α.. 

3. Βασικές έννοιες της ΥΑΕ 

Ορισμένες βασικές έννοιες σε θέματα ΥΑΕ είναι οι 
ακόλουθες. 

• Πηγή κινδύνου (ή παράγοντας κινδύνου): είναι η κα¬ 
τάσταση ή η ενέργεια με πιθανότητα πρόκλησης βλάβης 
από την άποψη του ανθρώπινου τραυματισμού ή της 
ασθένειας, ή ένας συνδυασμός αυτών, δηλαδή οτιδήπο¬ 
τε υπάρχει στο χώρο εργασίας που έχει τη δυνατότητα 
να προκαλέσει τραυματισμό ή βλάβη στην υγεία των 
εργαζομένων (αντίστοιχα, εργατικό ατύχημα ή επαγ¬ 
γελματική ασθένεια). 

• Κίνδυνος: είναι ο συνδυασμός της πιθανότητας εμ¬ 
φάνισης μιας επικίνδυνης εκδήλωσης (ή της έκθεσης 
σε έναν παράγοντα κινδύνου) και της σοβαρότητας του 
τραυματισμού ή της βλάβης στην υγεία των εργαζομέ¬ 
νων που μπορεί να προκληθεί εξαιτίας αυτής της εκδή¬ 
λωσης ή της έκθεσης. 

• Εκτίμηση Κινδύνου: είναι η διαδικασία αξιολόγησης 
των κινδύνων για την υγεία και την ασφάλεια των ερ¬ 
γαζομένων στους χώρους εργασίας. Πρόκειται για μια 
συστηματική εξέταση/μελέτη όλων των πτυχών της 
εργασίας που εξετάζει: 

- τι θα μπορούσε να προκαλέσει τραυματισμό ή βλάβη 
και σε ποιους, 

- αν οι κίνδυνοι μπορούν να εξαλειφθούν και, αν όχι, 

- ποια είναι τα μέτρα πρόληψης και προστασίας που θα 
πρέπει να ληφθούν για τον έλεγχο των κινδύνων. 

• Ασφάλεια: Είναι η κατάσταση όπου νιώθουμε «ασφα¬ 
λείς», δηλαδή πλήρως απαλλαγμένοι από την απειλή 
κάποιου κινδύνου που μπορεί να προκαλέσει τραυμα¬ 
τισμό ή κάποια βλάβη στην υγεία, (κάτι που στην πράξη 
είναι αδύνατο να επιτευχθεί). Ως εκ τούτου, η ασφάλεια 
πρέπει να θεωρηθεί ως μια αξιολογική κρίση σχετικά με 
το επίπεδο του κινδύνου τραυματισμού ή βλάβης που 
θεωρείται ότι είναι αποδεκτό. 

• Υγεία (σε σχέση με την εργασία): «Η κατάσταση της 
πλήρους σωματικής, ψυχικής και κοινωνικής ευεξίας και 
όχι μόνο η απουσία ασθένειας ή αναπηρίας» (Καταστα¬ 
τικό ΠΟΥ, 1946). 

• Επαγγελματική ασθένεια: Η επαγγελματική ασθένεια 
ορίζεται με δύο διαφορετικούς τρόπους: 

Σύμφωνα με τον ορισμό που δίνει η επιστήμη της ια¬ 
τρικής, επαγγελματική ασθένεια είναι η νόσος που σχετί¬ 
ζεται με το είδοςτων κινδύνων στους οποίους εκτέθηκε 
ο πάσχων λόγω της εργασίας του. Είναι κάθε νόσος που 
αποδεδειγμένα, στη βάση ιατρικών κριτηρίων, μπορεί 
να αποδοθεί στο είδος της εργασίας και τους κινδύνους 
στους οποίους λόγω της εργασίας έχει εκτεθεί ο εργα¬ 
ζόμενος. 

Ο δεύτερος ορισμός βασίζεται στην ασφαλιστική 
πραγματικότητα που ισχύει στην κάθε χώρα. Δηλαδή, 
επαγγελματική ασθένεια είναι η νόσος που αναγνωρί¬ 
ζεται ως τέτοια από το ισχύον ασφαλιστικό σύστημα, 
με τους όρους και τους περιορισμούς που κάθε φορά 
αυτό θέτει. 


• Εργατικό ατύχημα: Ακριβής ορισμός του εργατικού 
ατυχήματος δεν υπάρχει στην ελληνική νομοθεσία για 
την ΥΑΕ. 

Γενικά, στη νομολογία, ως εργατικό ατύχημα χαρακτη¬ 
ρίζεται ο θάνατος ή η ανικανότητα του ασφαλισμένου για 
εργασία που προκλήθηκε από ένα βίαιο περιστατικό που 
έγινε κατά την εκτέλεση της εργασίας ή εξαιτίας αυτής 
(και κατά τη μετάβαση του εργαζόμενου στον τόπο της 
εργασίας ή κατά την επιστροφή στο σπίτι του). Επίσης, 
σύμφωνα με την ασφαλιστική νομοθεσία και συγκεκρι¬ 
μένα με την εγκύκλιο Αρ. 45/24.6.2010 του ΙΚΑ ως εργα¬ 
τικό ατύχημα ορίζεται: «Ο θάνατος ή η ανικανότητα του 
εργαζόμενου για εργασία που προκλήθηκε από ένα βίαιο 
περιστατικό που έγινε κατά την εκτέλεση της εργασίας 
ή εξαιτίας αυτής». 

• Πρόληψη: όλα τα βήματα ή τα μέτρα που λαμβάνο- 
νται ή σχεδιάζεται να εφαρμοστούν σε όλα τα στάδια 
της εργασίας εντός της επιχείρησης, για την εξάλειψη ή 
τη μείωση των επαγγελματικών κινδύνων. 

Όσον αφορά το πεδίο εφαρμογής, οι έννοιες της ΥΑΕ 
ισχύουν για κάθε κλάδο οικονομικής δραστηριότητας, 
από τις κατασκευές, τη γεωργία, τη μεταποίηση, την 
εξόρυξη και την αλιεία ως το εμπόριο, τα γραφεία, τις 
υπηρεσίες ή την υγειονομική περίθαλψη, συμπεριλαμ- 
βάνοντας τις υπεργολαβικές εργασίες. Περαιτέρω, για 
τους σκοπούς της ΥΑΕ, εκτός από την περίοδο της αμιγώς 
εργασιακής δραστηριότητας, η καθημερινή μετακίνη¬ 
ση προς και από τον τόπο εργασίας θεωρείται επίσης 
ως τμήμα της καθημερινής εργασίας. Ως εκ τούτου η 
«ασφαλής μετακίνηση» συνιστά έναν ακόμα τομέα που 
καλύπτει η ΥΑΕ. 

Σημειώνεται ότι το ισχύον στη χώρα μας θεσμικό 
πλαίσιο για την προστασία της υγείας και ασφάλειας 
των εργαζομένων, το μεγαλύτερο μέρος του οποίου 
σε ό,τι αφορά στις γενικές προβλέψεις της νομοθεσίας 
περιλαμβάνεται στον Κώδικα Νόμων για την υγεία και 
ασφάλεια στην εργασία (ΚΝΥΑΕ) που κυρώθηκε με το 
άρθρο πρώτο του ν. 3850/2010 (84 Α'), εφαρμόζεται σε 
όλες τις επιχειρήσεις, εγκαταστάσεις, εκμεταλλεύσεις και 
εργασίες του ιδιωτικού και του δημόσιου τομέα (καθώς 
και τα Ν.Π.Δ.Δ. και τους Ο.Τ.Α.) και ισχύει για κάθε εργα¬ 
ζόμενο που απασχολείται από τον εργοδότη με οποια¬ 
δήποτε σχέση εργασίας. 

ΚΕΦΑΛΑΙΟ 1 

Η ΥΦΙΣΤΑΜΕΝΗ ΚΑΤΑΣΤΑΣΗ ΩΣ ΠΡΟΣ ΤΗΝ ΥΑΕ 

1.1 Η ευρωπαϊκή διάσταση της ΥΑΕ- Βασικές αρχές 

• Γενικά στοιχεία 

Οι εργοδότες έχουν την υποχρέωση να διασφαλίζουν 
την υγεία και την ασφάλεια των εργαζομένων τους ως 
προς όλες τις πτυχές της εργασίας ("αρχή ευθύνης του 
εργοδότη") μέσω της πρόληψης της έκθεσης τους σε 
επαγγελματικούς κινδύνους, με στόχο την αποφυγή της 
εμφάνισης εργατικών ατυχημάτων και ασθενειών που 
έχουν μεγάλο κόστος και σοβαρές άμεσες και έμμεσες 
επιπτώσεις στη ζωή των εργαζομένων, στις επιχειρήσεις 
και ευρύτερα στην οικονομία και την κοινωνία. 

Περαιτέρω, οι εργοδότες έχουν την ηθική και νομική 
ευθύνη να διασφαλίσουν όχι μόνο τους εργαζομένους 

τους, αλλά και τους εργαζόμενους υπεργολάβων τους 
που εργάζονται στις εγκαταστάσεις τους ή οποιοδήποτε 
άλλο τρίτο πρόσωπο, για παράδειγμα ένα άτομο που επι¬ 
σκέπτεται τις εγκαταστάσεις τους, παραμένουν ασφαλείς 
ανά πάσα στιγμή. 

Για την επίτευξη αυτών των στόχων οι εργοδότες πρέ¬ 
πει να εφαρμόσουν τα προβλεπόμενα μέτρα ασφάλειας 
και υγείας με βάση την εκτίμηση των επαγγελματικών 
κινδύνων στους χώρους ευθύνης τους και λαμβάνοντας 
υπόψη τις προβλέψεις και τις απαιτήσεις της ισχύουσας 
νομοθεσίας για την ΥΑΕ. Εντός της Ευρωπαϊκής Ένωσης, 
η υποχρέωση αυτή ορίστηκε από την οδηγία του Συμ¬ 
βουλίου της 12ης Ιουνίου 1989 σχετικά με την εφαρμογή 
μέτρων για την προαγωγή της βελτίωσης της ασφάλειας 
και της υγείας των εργαζομένων κατά την εργασία (οδη- 
γία-πλαίσιο 89/391 /ΕΟΚ). 

Η επίτευξη του στόχου αυτού απαιτεί επίσης τη δέ¬ 
σμευση των εργαζομένων ως προς τις βασικές αρχές 
της επαγγελματικής ασφάλειας και υγείας. 

• Κοινοτική Νομοθεσία για την ΥΑΕ 

Η ευρεία ποικιλία των κοινοτικών μέτρων στον τομέα 
της ΥΑΕ έχουν εκδοθεί βάσει του άρθρου 153 της Συν¬ 
θήκης για τη Λειτουργία της Ευρωπαϊκής Ένωσης, το 
οποίο παρέχει, στην ΕΕ την εξουσία να εκδίδει οδηγίες 
στον τομέα της ασφάλειας και της υγείας στην εργασία. 

Με τις ευρωπαϊκές οδηγίες ορίζονται ελάχιστες απαι¬ 
τήσεις και οι θεμελιώδεις αρχές, όπως η αρχή της πρό¬ 
ληψης και της αξιολόγησης των κινδύνων, καθώς και οι 
ευθύνες των εργοδοτών και των εργαζομένων. Μια σειρά 
ευρωπαϊκών κατευθυντήριων γραμμών έχει ως στόχο να 
διευκολύνει την εφαρμογή των ευρωπαϊκών οδηγιών, 
καθώς και τα ευρωπαϊκά πρότυπα που θεσπίζονται από 
ευρωπαϊκούς οργανισμούς τυποποίησης. 

Οι ευρωπαϊκές οδηγίες είναι νομικά δεσμευτικές και 
πρέπει να μεταφερθούν στην εθνική νομοθεσία από τα 
κράτη μέλη. Τα κράτη μέλη είναι όπως ελεύθερα να υι¬ 
οθετήσουν αυστηρότερους κανόνες για την προστασία 
των εργαζομένων κατά τη μεταφορά των οδηγιών της 
ΕΕ στο εθνικό δίκαιο. Ως εκ τούτου, οι νομοθετικές απαι¬ 
τήσεις στον τομέα της ασφάλειας και της υγείας στην 
εργασία μπορεί να διαφέρουν μεταξύ των κρατών μελών 
της ΕΕ. 

Η οδηγία πλαίσιο για την Ασφάλεια και την Υγεία στην 
Εργασία (οδηγία 89/391 ΕΟΚ), που εγκρίθηκε το 1989 
ήταν ένα σημαντικό ορόσημο στη βελτίωση της ασφά¬ 
λειας και της υγείας στην εργασία, αφού εγγυάται τις 
ελάχιστες προδιαγραφές ασφάλειας και υγείας σε όλη 
την Ευρώπη. Επιπλέον, σημειώνεται ότι η οδηγία πλαί¬ 
σιο εφαρμόζεται σε όλουςτουςτομείς δραστηριότητας, 
τόσο του δημόσιου όσο και του ιδιωτικού τομέα. 

Ορισμένες διατάξεις της οδηγίας πλαισίου επέφεραν 
σημαντικές καινοτομίες όπως, μεταξύ άλλων, τις ακό¬ 
λουθες: 

- εισάγεται ο όρος «εργασιακό περιβάλλον» σε συμφω¬ 
νία με τη σύμβαση αριθ. 155 της Διεθνούς Οργάνωσης 

Εργασίας (ΔΟΕ), ο οποίος σκιαγραφεί μια σύγχρο¬ 
νη προσέγγιση που λαμβάνει υπόψη της την τεχνική 
ασφάλεια καθώς και τη γενική πρόληψη των προβλη¬ 
μάτων υγείας, η οδηγία υποχρεώνει τους εργοδότες να 


λαμβάνουν κατάλληλα μέτρα πρόληψης με γνώμονα 
τη βελτίωση της ασφάλειας και της υγείας κατά την ερ¬ 
γασία, στόχος της οδηγίας είναι η διασφάλιση ισότιμου 
επιπέδου ασφάλειας και υγείας προς όφελος όλων των 
εργαζομένων (μόνες εξαιρέσεις οι οικιακοί βοηθοί και 
ορισμένες δημόσιες και στρατιωτικές υπηρεσίες), 

- η οδηγία υποχρεώνει τους εργοδότες να λαμβάνουν 
κατάλληλα μέτρα πρόληψης με γνώμονα τη βελτίωση 
της ασφάλειας και της υγείας κατά την εργασία, 

- η οδηγία εισάγει ως κύριο στοιχείο την αρχή της 
εκτίμησης των κινδύνων και καθορίζει τα βασικά της 
στοιχεία (π.χ. εντοπισμό κινδύνων, συμμετοχή εργαζο¬ 
μένων, θέσπιση κατάλληλων μέτρων με προτεραιότητα 
την εξάλειψη των κινδύνων στην πηγή, τεκμηρίωση και 
περιοδική επανεκτίμηση των κινδύνων στους χώρους 
εργασίας). 

Η νέα υποχρέωση περί εφαρμογής προληπτικών μέ¬ 
τρων υπογραμμίζει ρητώςτη σημασία των νέων μορφών 
διαχείρισης της ασφάλειας και της υγείας στο πλαίσιο 
των γενικότερων διαδικασιών διαχείρισης. 

Εκτός από την οδηγία πλαίσιο, μια σειρά από επιμέ- 
ρους ευρωπαϊκές οδηγίες, γνωστές ως ειδικές οδηγίες, 
εκδόθηκαν στη συνέχεια, οι οποίες επικεντρώνονται σε 
συγκεκριμένες πτυχές της ασφάλειας και της υγείας στην 
εργασία. Παρ'όλα αυτά, η οδηγία πλαίσιο εξακολουθεί 
να ισχύει για όλους τους τομείς που καλύπτονται από 
τις επιμέρους οδηγίες. Όπου οι επιμέρους οδηγίες πε¬ 
ριέχουν αυστηρότερες και ειδικές διατάξεις, οι ειδικές 
αυτές διατάξεις υπερισχύουν. 

Οι ειδικές οδηγίες προσαρμόζουν τις αρχές της οδη¬ 
γίας πλαισίου για: ειδικά καθήκοντα (π.χ. χειρωνακτική 
διακίνηση φορτίων), ιδιαίτερους κινδύνους κατά την 
εργασία (π.χ. έκθεση σε επικίνδυνες ουσίες ή φυσικούς 
παράγοντες), συγκεκριμένους εργασιακούς χώρους και 
τομείς (π.χ. προσωρινά εργοτάξια, εξορυκτικές βιομη¬ 
χανίες, αλιευτικά σκάφη), συγκεκριμένες ομάδες εργα¬ 
ζομένων (π.χ. έγκυες γυναίκες, νέους εργαζόμενους, 
οι εργαζόμενοι με σύμβαση εργασίας ορισμένου χρό¬ 
νου), ορισμένες πτυχές που σχετίζονται με την εργασία 
(π.χ. οργάνωση του χρόνου εργασίας), ή επιμέρους 
οδηγίες που καθορίζουν τον τρόπο αξιολόγησης των 
κινδύνων αυτών και, σε ορισμένες περιπτώσεις, καθο¬ 
ρίζουν και οριακές τιμές για συγκεκριμένες ουσίες ή 
παράγοντες. 

Η οδηγία πλαίσιο, με ευρύ πεδίο εφαρμογής, καθώς 
και οι περαιτέρω ειδικές οδηγίες για την ΥΑΕ οι οποίες 
προέκυψαν από αυτή και επικεντρώνονται σε συγκεκρι¬ 
μένες πτυχές της ασφάλειας και της υγείας στην εργασία, 
είναι οι βασικές αρχές της ευρωπαϊκής νομοθεσίας για 
την υγεία και την ασφάλεια. 

• Πρόληψη: έννοια-κλειδί στη διαχείριση της ΥΑΕ 

Η πρόληψη είναι ο ακρογωνιαίος λίθος στην ευρω¬ 
παϊκή προσέγγιση για τη διαχείριση των θεμάτων ΥΑΕ. 
Η έννοια της πρόληψης αποκτά όλο και περισσότερο 
αυξημένη σημασία, δεδομένου ότι οι συνθήκες εργασί¬ 
ας σε επιχειρήσεις και οργανισμούς αλλάζουν δραστικά 
εξαιτίας σειράς παραγόντων όπως είναι η παγκοσμιο¬ 
ποίηση, η μερική απασχόληση, η προσωρινή εργασία, 
η υπεργολαβία, η γήρανση του εργατικού δυναμικού 

κ.α.). Στην πραγματικότητα, η πρόληψη των εργατικών 
ατυχημάτων και των επαγγελματικών ασθενειών πρέπει 
να είναι ο κύριος στόχος κάθε συστήματος διαχείρισης 
της ΥΑΕ για τη μείωση του αριθμού και την εξάλειψη των 
εργατικών και των επαγγελματικών ασθενειών. 

Τι ωστόσο σημαίνει πρόληψη στην πράξη; Οι γενικές 
αρχές πρόληψης ορίζονται στο άρθρο 6 της οδηγίας 
πλαίσιο και η κατανόησή τους από τους εργοδότες, τους 
εργαζόμενους και τους εκπροσώπους τους είναι ζωτικής 
σημασίας για τον αποτελεσματικό έλεγχο ή την εξάλειψη 
των κινδύνων που σχετίζονται με την εργασία. 

Οι γενικές αρχές πρόληψης των επαγγελματικών κιν¬ 
δύνων είναι οι ακόλουθες: αποφυγή των κινδύνων, εκτί¬ 
μηση των κινδύνων που δεν μπορούν να αποφευχθούν, 
καταπολέμηση των κινδύνων στην πηγή τους, προσαρ¬ 
μογή της εργασίας στα ιδιαίτερα χαρακτηριστικά του 
εκάστοτε εργαζομένου, παρακολούθηση της εξέλιξης 
της τεχνικής προόδου, αντικατάσταση του επικίνδυνου 
από το μη επικίνδυνο, ή το λιγότερο επικίνδυνο, ανά¬ 
πτυξη συνεκτικής ολοκληρωμένης πολιτικής πρόληψης, 
προτεραιότητα στη λήψη μέτρων ομαδικής προστασίας 
σε σχέση με τα μέτρα ατομικής προστασίας και παροχή 
των κατάλληλων οδηγιών στους εργαζομένους. 

Περαιτέρω, οι γενικές αρχές, για την πρόληψη των μη 
ασφαλών συνθηκών εργασίας που καθορίζει η οδηγία 
πλαίσιο τροποποιούνται συνεχώς στην ΕΕ και αναπτύσ¬ 
σονται περαιτέρω σε άλλα έγγραφα, όπως είναι για πα¬ 
ράδειγμα η «Διακήρυξη του Λουξεμβούργου για την 
Προαγωγή της Υγείας στους χώρους εργασίας στην Ευ¬ 
ρωπαϊκή Ένωση», όπου καθορίζονται ορισμένες αρχές 
οι οποίες αποσκοπούν στην πρόληψη των προβλημάτων 
υγείας στο εργασιακό περιβάλλον (συμπεριλαμβανομέ¬ 
νων των ασθενειών που σχετίζονται με την εργασία, των 
ατυχημάτων, των τραυματισμών, των επαγγελματικών 
ασθενειών ή του άγχους και των άλλων ψυχοκοινωνι- 
κών κινδύνων στην εργασία) και στην ενίσχυση της δυ¬ 
ναμικής προαγωγής της υγείας και της ευημερίας του 
εργατικού δυναμικού. 

Λαμβάνοντας υπόψη τις προαναφερθείσες αρχές 
και την ανάγκη να επικεντρωθούν στην πρόληψη των 
εργατικών ατυχημάτων και των επαγγελματικών ασθε¬ 
νειών, οι επιχειρήσεις καλούνται να ενσωματώσουν και 
να εφαρμόζουν ένα σύστημα διαχείρισης ΥΑΕ στην 
καθημερινή τους λειτουργία, σε συνδυασμό με τυχόν 
υφιστάμενα συστήματα διασφάλισης της ποιότητας ή 
προστασίας του περιβάλλοντος. Ένα τέτοιο σύστημα 
έχει ως στόχο να αναπτύξει και να εφαρμόσει πολιτικές 
ΥΑΕ μέσα στην επιχείρηση για την αποτελεσματική δια¬ 
χείριση των επαγγελματικών κινδύνων. 

• Αξιολόγηση των επαγγελματικών κινδύνων 

Η αξιολόγηση των κινδύνων στην εργασία αποτελεί τη 
βάση για την εφαρμογή των κατάλληλων μέτρων πρό¬ 
ληψης και προστασίας. Σύμφωνα με την οδηγία πλαίσιο 
89/391 ΕΟΚ, η εκτίμηση κινδύνου είναι η αφετηρία και 
το πρώτο κρίσιμο βήμα της διαδικασίας διαχείρισης των 
κινδύνων για την ΥΑΕ. 

Υπάρχουν διάφορες μέθοδοι για τη διενέργεια της 
αξιολόγησης των επαγγελματικών κινδύνων, που κυ¬ 
μαίνονται από απλές ως σύνθετες μεθόδους και από τη 


συμμετοχή μεμονωμένων ειδικών και εμπειρογνωμό¬ 
νων ως τη μεθοδολογία που βασίζεται στη συμμετοχική 
προσέγγιση όλων των εμπλεκόμενων. Η συνήθης δια¬ 
δικασία περιλαμβάνει την αξιολόγηση, την ιεράρχηση 
και την ταξινόμηση των κινδύνων, ξεκινώντας από την 
εκπόνηση μιας σχετικής μελέτης (Μελέτη Εκτίμησης του 
Επαγγελματικού Κινδύνου). 

Οι ανασφαλείς συνθήκες εργασίας οφείλονται είτε σε 
παράγοντες κινδύνου που σχετίζονται με τον εξοπλισμό 
εργασίας, τις κτιριακές δομές και τις εγκαταστάσεις είτε 
σε παράγοντες κινδύνου (φυσικοί, χημικοί/καρκινογόνα, 
βιολογικοί) που σχετίζονται με το περιβάλλον εργασίας. 
Ο πρώτος τύπος παραγόντων κινδύνου σχετίζεται κυρί¬ 
ως με το θέμα της «Ασφάλειας στην Εργασία», τομέας 
που στοχεύει στην πρόληψη των εργατικών ατυχημάτων. 
Ο δεύτερος τύπος παραγόντων κινδύνου σχετίζεται κυ¬ 
ρίως με την «Υγεία στην Εργασία», τομέας που στοχεύει 
στην πρόληψη των επαγγελματικών ασθενειών και των 
λοιπών βλαβών στην υγεία που οφείλονται στην εργα¬ 
σία. 

Μια άλλη ομάδα παραγόντων κινδύνου με σταθερά 
καταγραφόμενη τα τελευταία χρόνια αύξηση της παρου¬ 
σίας και των επιπτώσεων τους είναι οι ψυχοκοινωνικοί 
παράγοντες (άγχος στην εργασία, βία, εκφοβισμός, πα¬ 
ρενόχληση κ.α.) που σχετίζονται κυρίως με το υφιστά¬ 
μενο ψυχοκοινωνικό περιβάλλον εργασίας. 

Υπάρχουν και άλλα θέματα ΥΑΕ, που δεν σχετίζονται 
με κανέναν από τους προαναφερθέντες τύπους παραγό¬ 
ντων κινδύνου και μπορεί να αφορούν για παράδειγμα 
την κοινωνική προστασία ορισμένων ομάδων ευάλω¬ 
των εργαζομένων, τους κανονισμούς όσον αφορά στον 
χρόνο εργασίας, κ.ά. Ως εκ τούτου, τα αποτελέσματα 
της αξιολόγησης των κινδύνων στην εργασία χρησιμο¬ 
ποιούνται για τη λήψη απόφασης σχετικά με την ανάγκη 
εφαρμογής μέτρων ελέγχου της υγείας και ασφάλειας 
και βοηθούν στο να καθοριστεί το είδος των μέτρων 
που μπορεί να είναι περισσότερο αποτελεσματικά, για 
το συγκεκριμένο πλαίσιο εργασίας. 

Από την άποψη δε της περιοδικότητας, είναι σκόπιμο 
να εκτελούνται εκτιμήσεις κινδύνου σε τακτά χρονικά 
διαστήματα και κάθε φορά που μια αλλαγή εισάγεται 
στο χώρο εργασίας, για παράδειγμα, λόγω της εισαγωγής 
νέων υλικών, ή εργαλείων, ή εξοπλισμού ή παραγωγικών 
διαδικασιών κ.λπ. 

• Μέτρα ελέγχου και πρόληψης 

Όπως αναφέρθηκε προηγουμένως, η αξιολόγηση των 
κινδύνων όσον αφορά την ασφάλεια και την υγεία στην 
εργασία εκτελείται για να αποφασιστεί αν απαιτείται 
να αναληφθούν κάποιες ενέργειες και αν ναι, τι είδους 
μέτρα θα πρέπει να εφαρμοστούν στο εργασιακό περι¬ 
βάλλον. Τα εν λόγω μέτρα ελέγχου των συνθηκών ΥΑΕ 
θα πρέπει να βασίζονται σε επικαιροποιημένες τεχνικές 
ή και οργανωτικές γνώσεις καθώς και σε δοκιμασμένες 
στην πράξη, επιτυχείς καλές πρακτικές. Η εφαρμογή 
των μέτρων ελέγχου πρέπει να γίνεται με την ακόλουθη 
σειρά: 1 ο. Μέτρα πρόληψης, 2ο. Μέτρα προστασίας και 
3ο. Μέτρα μετριασμού των επιπτώσεων. Μια σύντομη 
περιγραφή αυτών των τύπων των μέτρων ελέγχου πα¬ 
ρουσιάζεται στη συνέχεια. 

Τα μέτρα πρόληψης στοχεύουν στη μείωση της πιθα¬ 
νότητας εμφάνισης εργατικού ατυχήματος ή επαγγελ¬ 
ματικής ασθένειας.Τα μέτρα πρόληψης είναι δύο τύπων: 

- τεχνικά μέτρα: σχεδιασμένα να λειτουργούν άμεσα 
στην πηγή του κινδύνου, προκειμένου να πετύχουν την 
απομάκρυνση του, τη μείωση του ή την αντικατάστασή 
του, 

- οργανωτικά/διοικητικά μέτρα: αποσκοπούν στην αλ¬ 
λαγή των συμπεριφορών και ατομικών στάσεων ζωής 
καθώς και στην προαγωγή νοοτροπίας ασφάλειας. 

Κατά την επιλογή των μέτρων προστασίας πρέπει να 
εξεταστεί κατά προτεραιότητα η εφαρμογή συλλογικών 
μέτρων και εάν αυτό δεν είναι εφικτό ή αποτελεσματικό, 
να επιλέγεται η εφαρμογή μεμονωμένων, ατομικών μέ¬ 
σων προστασίας. Κατά συνέπεια, τα μέτρα προστασίας 
περιλαμβάνουν: 

- συλλογικά μέτρα: σχεδιασμένα για να περικλείουν ή 
να απομονώνουν τον κίνδυνο, για παράδειγμα μέσω της 
χρήσης των φυσικών εμποδίων, οργανωτικά ή διοικητικά 
μέτρα για να μειωθεί η διάρκεια της έκθεσης (εναλλαγή 
εργασίας, το χρονοδιάγραμμα της εργασίας, σήμανση 
ασφάλειας κ.α.), 

- ατομικά μέτρα: οποιαδήποτε επαρκή μέσα ατομι¬ 
κής προστασίας που αποσκοπούν στην προστασία των 
εργαζομένων από τους κινδύνους για την ασφάλεια και 
την υγεία τους. 

Τα μέτρα μετριασμού των επιπτώσεων έχουν ως στό¬ 
χο να μειώσουν τη σοβαρότητα των τυχόν ζημιών στις 
εγκαταστάσεις, των βλαβών στους εργαζόμενους και 
το κοινό. Σχετικά παραδείγματα αποτελούν: το σχέδιο 
έκτακτης ανάγκης, το σχέδιο εκκένωσης/διαφυγής, τα 
συστήματα προειδοποίησης (συναγερμοί, φώτα που 
αναβοσβήνουν), οι ασκήσεις και οι δοκιμές των διαδι¬ 
κασιών έκτακτης ανάγκης, το σύστημα πυρόσβεσης κ.α. 

■ Η ευαισθητοποίηση και η διαβούλευση στους χώ¬ 
ρους εργασίας 

Εκτός του ότι είναι μια νομική απαίτηση της ΕΕ, η πα¬ 
ροχή πληροφόρησης και εκπαίδευσης για τα θέματα 
ΥΑΕ στους εργαζόμενους και τους εκπροσώπους τους 
βρίσκεται στον πυρήνα κάθε προγράμματος διαχείρισης 
της ΥΑΕ στην επιχείρηση, συμβάλλοντας στη δημιουργία 
νοοτροπίας πρόληψης και στην αύξηση του επιπέδου 
ευαισθητοποίησης τους ώστε π.χ. οι εργαζόμενοι να 
είναι σε θέση αναγνωρίζουν ανασφαλείς καταστάσεις, 
κινδύνους ή συμπτώματα και ενδείξεις για την εκδήλωση 
τυχόν προβλημάτων υγείας λόγω της έκθεσης τους σε 
επικίνδυνους παράγοντες κινδύνου στην εργασία. 

Τόσο η ευαισθητοποίηση των εργαζομένων όσο και η 
διαβούλευση των εργοδοτών και των διοικητικών στε¬ 
λεχών όλων των βαθμιδών με τους εργαζόμενους και 
τους εκπροσώπους τους σε θέματα ΥΑΕ, εκτός από το 
γεγονός ότι συνιστούν έμπρακτη απόδειξη της ισχυρής 
δέσμευσης της διοίκησης στη διαχείριση των θεμάτων 
ΥΑΕ, συμβάλλουν αναμφισβήτητα σε ένα καλύτερο πε¬ 
ριβάλλον ασφάλειας και υγείας. 

Οι εργοδότες πρέπει να διαβουλεύονται με τους ερ¬ 
γαζόμενους ή/και τους εκπροσώπους τους και να τους 
επιτρέπουν να λάβουν μέρος σε συζητήσεις για όλα τα 
θέματα που αφορούν την ΥΑΕ στην εργασία, διαμορφώ¬ 


νοντας το κατάλληλο κλίμα εμπιστοσύνης και ανοιχτού 
διαλόγου μέσα στην επιχείρηση. Η διαβούλευση με τους 
εργαζόμενους και τους εκπροσώπους τους όσον αφορά 
στην ΥΑΕ πρέπει να γίνεται αντιληπτή ως κατευθυντήρια 
αρχή αποτελεσματικής διαχείρισης και να αποτελέσει 
αναπόσπαστο μέρος της καθημερινής λειτουργίας της 
επιχείρησης. 

Οι εργοδότες και η διοίκηση καλούνται όχι μόνο να 
ζητούν τη γνώμη των εργαζομένων αλλά και να συ¬ 
μπράττουν ενεργά μαζί τους και να τους ενθαρρύνουν 
να συμμετέχουν ουσιαστικά στο πλαίσιο της διαβού- 
λευσης στη διαδικασία λήψης αποφάσεων, με δεδομένο 
ότι οι εργαζόμενοι γνωρίζουν τους βασικούς κινδύνους 
που αντιμετωπίζουν στην εργασία τους σε καθημερινή 
βάση και μπορούν συχνά να βρίσκουν απλές τεχνικά, 
περισσότερο οικονομικές και αποδοτικότερες λύσεις π.χ. 
για θέματα που μπορεί να αφορούν την προσαρμογή 
της εργασίας στον άνθρωπο, ειδικότερα σε ό, τι αφορά 
τη διαμόρφωση των θέσεων εργασίας, την επιλογή του 
εξοπλισμού εργασίας ή των μεθόδων εργασίας και πα¬ 
ραγωγής, την οργάνωση της εργασίας κ.α. 

• Συμμετοχή των εργαζομένων 

Η νομοθεσία για την ΥΑΕ αναφέρει ότι οι εργαζόμενοι 
πρέπει να διαβουλεύονται με τους εργοδότες και να συμ¬ 
μετέχουν στη διαχείριση των θεμάτων ΥΑΕ. 

Ο εργοδότης, έχει την υποχρέωση να παρέχει στους 
εκπροσώπους των εργαζομένων που έχουν ειδικά καθή¬ 
κοντα στον τομέα της ΥΑΕ επαρκή χρόνο και τα μέσα που 
είναι αναγκαία για την εκτέλεση των καθηκόντων τους. 
Οι εργαζόμενοι και οι εκπρόσωποί τους για τα θέματα 
ΥΑΕ έχουν το δικαίωμα: 

• να προτείνουν νέα μέτρα ΥΑΕ και να εκφράσουν την 
άποψη τους για τα υφιστάμενα μέτρα, 

• να ερευνούν καταγγελίες των εργαζομένων για θέ¬ 
ματα ΥΑΕ, 

• να ζητείται η γνώμη τους σχετικά με τη λειτουργία 
των δομών για την ΥΑΕ στην επιχείρηση (τεχνικό ασφά¬ 
λειας, ιατρό εργασίας, εσωτερική ή εξωτερική υπηρεσία 
προστασίας και πρόληψης), 

■ να γνωμοδοτούν σχετικά με το σχεδίασμά και την 
οργάνωση της εκπαίδευσης τους σε θέματα ΥΑΕ, 

• να απευθύνονται στην αρμόδια ελεγκτική αρχή 
για την ΥΑΕ, εάν κρίνουν ότι τα μέτρα και τα μέσα που 
χρησιμοποιούνται από τον εργοδότη για την ΥΑΕ είναι 
ανεπαρκή, 

■ να υποβάλλουν τις δικές τους παρατηρήσεις κατά 
τη διάρκεια των επισκέψεων ελέγχου από την αρμόδια 
αρχή. 

Η εθνική νομοθεσία ΥΑΕ κάθε κράτους μέλους προ¬ 
βλέπει γενικά περισσότερες λεπτομέρειες σχετικά με 
την οργάνωση της εκπροσώπησης των εργαζομένων 
σε θέματα ΥΑΕ. Σε πολλές χώρες οι επιχειρήσεις ανά¬ 
λογα με το μέγεθος τους -όσον αφορά τον αριθμό των 
εργαζομένων- πρέπει να οργανώσουν επιτροπές ΥΑΕ 
με μια ισορροπημένη συμμετοχή των εργαζομένων και 
των εκπροσώπων του εργοδότη στη σύνθεσή τους. Ένα 
ελάχιστο επίπεδο εκπαίδευσης απαιτείται επίσης για τα 
μέλη των επιτροπών ΥΑΕ. 

Για τις επιχειρήσεις που βρίσκονται κάτω από το όριο 
όσον αφορά τον αριθμό των εργαζομένων, απαιτεί αντί 
της οργάνωσης επιτροπής ΥΑΕ, την εκλογή εκπροσώπου 
για τα θέματα ΥΑΕ κατόπιν σχετικής διαβούλευσης και 
συμφωνίας των εργαζομένων ή την άμεση διαβούλευση 
και συμμετοχή των εργαζομένων. 

Μελέτες δείχνουν ότι η εκπροσώπηση των εργαζο¬ 
μένων είναι πιο κοινή στις μεγαλύτερες επιχειρήσεις ή 
τους οργανισμούς, καθώς και σε επιχειρήσεις όπου η 
υπάρχει ισχυρή δέσμευση της διοίκησης για την ΥΑΕ ή 
ισχυρή νοοτροπία ασφάλειας. Έχει επίσης αναγνωριστεί 
η σπουδαιότητα της συμμετοχής των εργαζομένων με¬ 
γαλύτερης ηλικίας στη διαβούλευση καθώς και ότι η 
ολοκληρωμένη και συστηματική εκπαίδευση και ενη¬ 
μέρωση προσδίδουν περισσότερη εμπιστοσύνη στα 
μέλη ΥΑΕ ή στους εκπροσώπους των εργαζομένων για 
τα θέματα ΥΑΕ. 

Η δέσμευση των εργαζομένων και η ενεργή συμμετο¬ 
χή τους μπορεί να επιφέρουν σημαντικές βελτιώσεις σε 
θέματα ΥΑΕ, καθώς μελέτες δείχνουν θετικές επιπτώσεις 
όπως: 49% λιγότερα συμβάντα, 16% περισσότερη κερ¬ 
δοφορία, 18% περισσότερη παραγωγικότητα, 25-45% 
μείωση του κύκλου εργασιών, 37% λιγότερο απουσίες, 
60% λιγότερα προβλήματα στην ποιότητα των παρεχό¬ 
μενων υπηρεσιών ή των παραγόμενων προϊόντων κ.α. 

Εκτός από τη διαβούλευση σε επίπεδο επιχείρησης, 
τα κράτη μέλη έχουν τομεακή εκπροσώπηση και εθνι¬ 
κή εκπροσώπηση στις τριμερείς δομές των κοινωνικών 
εταίρων, όπου συμμετέχουν τα συνδικάτα, οι οργανώσεις 
των εργοδοτών και οι αρμόδιες για την ΥΑΕ κρατικές 
αρχές, στο πλαίσιο του «κοινωνικού διαλόγου για την 
ΥΑΕ», με κύριο αντικείμενο κυρίως τη συμφωνία για ση¬ 
μαντικές πτυχές και θέματα κανονιστικού ή στρατηγικού 
χαρακτήρα για την ΥΑΕ, όπου απαιτείται συντονισμός και 
συνεργεία όλων των εμπλεκομένων φορέων. 

• Κοινωνικός διάλογος για την ΥΑΕ 

Η σημασία του ευρωπαϊκού κοινωνικού διαλόγου στον 
τομέα της ΥΑΕ και η θετική επίδρασή του στις συνθήκες 
εργασίας στην Ευρώπη αναγνωρίζεται από όλους τους 
εμπλεκόμενους φορείς. Είναι πέραν πόσης αμφιβολίας 
ότι οι κοινωνικοί εταίροι, τόσο οι εργοδότες όσο και οι 
εργαζόμενοι, αντιλαμβάνονται μια προστιθέμενη αξία 
στο πλαίσιο του ευρωπαϊκού κοινωνικού διαλόγου. Κυ¬ 
ρίως επειδή ο ευρωπαϊκός κοινωνικός διάλογος δίνει τη 
δυνατότητα στους κοινωνικούς εταίρους να εκφράσουν 
τη γνώμη τους σχετικά με όλες τις νομοθετικές προτάσεις 
σε επίπεδο ΕΕ, γεγονός που με τη σειρά του ενισχύει τη 
νομιμότητα των αποτελεσμάτων της πολιτικής. 

Οι συμφωνίες πλαίσιο των ευρωπαίων κοινωνικών 
εταίρων σε συγκεκριμένα θέματα ΥΑΕ (π.χ. για το ερ¬ 
γασιακό άγχος ή την παρενόχληση στην εργασία) είναι 
η πιο σημαντική συμβολή του κοινωνικού διαλόγου 
σε ευρωπαϊκό επίπεδο. Παρ' όλα αυτά, δεν είναι πά¬ 
ντα δυνατό να προσδιοριστεί η ακριβής συμβολή του 
κοινωνικού διαλόγου στη βελτίωση των συνθηκών ερ¬ 
γασίας. Για παράδειγμα, η αξιολόγηση των συμφωνιών- 
πλαίσιο των κοινωνικών εταίρων για την τηλεργασία 
και το εργασιακό άγχος, έδειξε ότι η εφαρμογή και οι 
ουσιαστικές επιπτώσεις τους ήταν στην πράξη απο¬ 


σπασματικές, κυρίως λόγω του νομικά μη δεσμευτικού 
χαρακτήρα τους. 

Η πρόκληση της εφαρμογής των πρωτοβουλιών/ 
συμφωνιών μέσω του κοινωνικού διαλόγου επιτείνεται 
από την ποικιλομορφία των εθνικών συστημάτων ερ¬ 
γασιακών σχέσεων και αδύναμες δομές του κοινωνικού 
διαλόγου και των ικανοτήτων, ιδίως στα νέα κράτη μέλη. 

1.2 Το νέο ευρωπαϊκό θεσμικό πλαίσιο 

• Στρατηγικό Πλαίσιο της Ευρωπαϊκής Ένωσης (ΕΕ) νια 
την Υγεία και την Ασφάλεια στην Εργασία (ΥΑΕ) 2014 - 2020. 

Τον Ιούνιο του 2014 ανακοινώθηκε από την Επιτρο¬ 
πή η νέα Κοινοτική Στρατηγική για την ΑΥΕ 2014-2020 
υπό τη μορφή Στρατηγικού Πλαισίου κατόπιν μακράς 
περιόδου διαβούλευσης και αναμονής. Επισημαίνεται 
ότι η προηγούμενη Στρατηγική αφορούσε την περίοδο 
2007-2012. Παρά τις όποιες αδυναμίες ή ελλείψεις που 
κατά κοινή ομολογία παρουσιάζει το Στρατηγικό Πλαί¬ 
σιο, θέτει εύστοχα τρεις νέες προκλήσεις: 

1 η πρόκληση: Βελτίωση των επιδόσεων των κρατών 
μελών όσον αφορά την εφαρμογή, ιδίως μέσω της βελ¬ 
τίωσης της δυνατότητας των πολύ μικρών και μικρών 
επιχειρήσεων να εφαρμόζουν αποτελεσματικά και απο¬ 
δοτικά μέτρα πρόληψης του κινδύνου, 

2η πρόκληση: Βελτίωση της πρόληψης των ασθενειών 
που συνδέονται με την εργασία μέσω της αντιμετώπι¬ 
σης των υφιστάμενων, των νέων και των αναδυόμενων 
κινδύνων, 

3η πρόκληση: Αντιμετώπιση της δημογραφικής αλ¬ 
λαγής. 

Παράλληλα θέτει τους εξής επτά (7) στρατηγικούς 
στόχους: 

1. Περαιτέρω παγίωση των εθνικών στρατηγικών. 

2. Διευκόλυνση της συμμόρφωσης με τις διατάξεις της 
νομοθεσίας για την ΑΥΕ, 

ιδίως από τις πολύ μικρές και τις μικρές επιχειρήσεις. 

3. Καλύτερη επιβολή της νομοθεσίας για την ΑΥΕ από 
τα κράτη μέλη. 

4. Απλούστευση της ισχύουσας νομοθεσίας. 

5. Αντιμετώπιση της γήρανσης του εργατικού δυναμι¬ 
κού, αναδυόμενοι νέοι κίνδυνοι, πρόληψη επαγγελματι¬ 
κών και συνδεόμενων με την εργασία ασθενειών. 

6. Βελτίωση της συλλογής στατιστικών στοιχείων και 
ανάπτυξη της βάσης πληροφοριών. 

7. Βελτίωση του συντονισμού των προσπαθειών σε 
επίπεδο ΕΕ και διεθνές επίπεδο στον τομέα της ΑΥΕ και 
συνεργασία με διεθνείς οργανισμούς. 

Μετά τη δημοσίευση της Ανακοίνωσης του Πλαισίου 
[(ΈΟΜ(2014) 332 ίίηθΙ)] ακολούθησαν όπως προβλέπε- 
ται η γνωμοδότηση της Ευρωπαϊκής Οικονομικής και 
Κοινωνικής Επιτροπής (ΕΟΚΕ) (50(1/512/11-12-2014), 
η γνώμη της Επιτροπής των Περιφερειών (ΕΈΟ5-Ν/-061 / 
11-13/2/2015), τα Συμπεράσματα του Συμβουλίου της 
ΕΕ κατά την Προεδρία της Λετονίας (50(1/98/27-2-2015) 
και η Αναφορά του Ευρωπαϊκού Κοινοβουλίου (2015/ 
2107(ΙΝΙ)/29-5-2015). Σε πολλά σημεία αυτών των κει¬ 
μένων γίνεται κριτική του Πλαισίου και επισημαίνεται το 
γεγονός ότι δεν περιέχονται σαφή μέτρα και ποσοτικοί ή 
ποιοτικοί στόχοι όπως στην προηγούμενη Στρατηγική. 
Ωστόσο, αναμένεται με ενδιαφέρον η ενδιάμεση άξιο- 




Τεύχος Β'3757/25.10.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


45023 


λόγηση που θα πραγματοποιηθεί στο τέλος του 2016, 
καθώς και οι ενδεχόμενες τροποποιήσεις του (π.χ. προ¬ 
σθήκη ποσοτικών στόχων). 

• Αξιολόγηση Οδηγιών-Αναμόρφωση θεσμικού πλαι¬ 
σίου ΕΕ-Τάσεις. 

Η διαδικασία αξιολόγησης του κοινοτικού κεκτημένου 
(24 Οδηγίες ελάχιστων προδιαγραφών για την υγεία και 
ασφάλεια στην εργασία), η οποία ανάλογα με τα ευρή¬ 
ματα πιθανά να οδηγήσει σε αναμόρφωση θεσμικού 
πλαισίου που διέπει την ΥΑΕ για όλα τα κράτη-μέλη της 
ΕΕ, ξεκίνησε από την Ευρωπαϊκή Επιτροπή το 2013 και 
αναμένεται να ολοκληρωθεί στις αρχές του 2017. Επίσης, 
αναμένεται να εντοπιστούν βέλτιστες πρακτικές και να 
διαχυθούν μέσω της Ευρωπαϊκής Επιτροπής στο σύνολο 
των κρατών μελών για την απλούστευση της σχετικής 
εθνικής νομοθεσίας. 

Με τη διαδικασία της αξιολόγησης θα εκτιμηθούν η 
σχετικότητα, η αποτελεσματικότητα και η συνάφεια της 
νομοθεσίας, όπως επίσης και το διοικητικό βάρος που 
προκαλεί. Η όλη διαδικασία εντάσσεται στο πλαίσιο της 
«άσκησης» ΡΕΡΙΤ ((ΙΟΜ (2012) 746) της Ευρ. Επιτροπής 
η οποία αποτελεί μέρος του προγράμματος 5ΜΑΡΤ 
ΗθςυΙθΐίοη Ρΐ'οςί'Βίτιιηθ που στοχεύει στην διασφάλιση 
της καταλληλότητας και της αποτελεσματικότητας του 
κοινοτικού θεσμικού πλαισίου. Το ΒΕΡΙΤ αποσκοπεί στο 
να εντοπίσει περιττά διοικητικά βάρη, ανακολουθίες, 
κενά και αναποτελεσματικές διατάξεις στα νομικά κεί¬ 
μενα της Ε.Ε., ώστε να υπάρξει βελτίωσή τους. 

Κατά την εξέλιξη αυτής της «άσκησης» έχει ήδη διαφα¬ 
νεί ότι το ισχύον θεσμικό πλαίσιο της ΥΑΕ σε ευρωπαϊκό 
επίπεδο είναι σε γενικές γραμμές επαρκές και σωστά 
δομημένο ώστε να βρίσκει εφαρμογή και να οδηγεί στην 
επίτευξη των στόχων δηλ. μείωση των εργατικών ατυχη¬ 
μάτων και των επαγγελματικών ασθενειών και βελτίωση 
των συνθηκών εργασίας. Ωστόσο αναγνωρίζεται η ανά¬ 
γκη της διαχείρισης νέων προκλήσεων είτε ως προς το 
είδος των κινδύνων (π.χ. ψυχοκοινωνικοί, νανοτεχνολο- 
γία), είτε ως προς τις ομάδες εργαζομένων (π.χ. μεγάλης 
ηλικίας εργαζόμενοι, μετανάστες), είτε ως προς τις μετα¬ 
βολές των εργασιακών σχέσεων, την ελαστικοποίηση της 
απασχόλησης και τη μετεξέλιξη βασικών εννοιών όπως 
αυτή του εργοδότη, του τόπου εργασίας, του χρόνου 
εργασίας κ.λπ. 

ΡΙ χώρα μας, στηρίζοντας τη θέση υπέρ μιας επικαιρο- 
ποιημένης και σύγχρονης νομοθεσίας που εξασφαλίζει 
το ίδιο υψηλό επίπεδο προστασίας για όλους τους ερ¬ 
γαζόμενους, συμμετείχε στην διαδικασία συντάσσοντας 
εκθέσεις εφαρμογής των 24 Οδηγιών και παρακολουθεί 
μέσω του αρμόδιου οργάνου (Συμβουλευτική Επιτροπή 
για την Ασφάλεια και Υγεία στην Εργασία) την εξέλιξη 
αυτής της διαδικασίας που πιθανότατα θα οδηγήσει σε 
τροποποιήσεις και της εθνικής νομοθεσίας για την ΥΑΕ. 

1.3 Οι υφιστάμενες δομές για την ΥΑΕ σε εθνικό επί¬ 
πεδο 

Στις υφιστάμενες δομές που συνιστούν σήμερα δια- 
κριτά τμήματα της σε εθνικό επίπεδο διαχείρισης των 
θεμάτων ΥΑΕ περιλαμβάνονται η εθνική νομοθεσία, οι 
αρμόδιες εθνικές αρχές, οι ελεγκτικοί μηχανισμοί, τα 
εθνικά τριμερή όργανα, οι αρμόδιες δομές για την πλη¬ 


ροφόρηση και την ευαισθητοποίηση, την εκπαίδευση 
και κατάρτιση, την έρευνα, τη συλλογή και στατιστική 
επεξεργασία στοιχείων και δεδομένων, ή τη δικτύωση 
και την ανάπτυξη συνεργασιών. 

Οι δομές αυτές έχουν θεσπισθεί προοδευτικά, με κύρια 
αφετηρία τη δεκαετία του ’80 και η λειτουργία τους, αν 
και καλύπτει μεγάλο διάστημα σε βάθος χρόνου, χαρα¬ 
κτηρίζεται από σημαντικές ελλείψεις σε ανθρώπινους και 
υλικούς πόρους, οργανωτικές και διοικητικές αδυναμίες, 
αποσπασματικότητα και ατολμία στη διαχείριση των θε¬ 
μάτων ΥΑΕ καθώς και έλλειψη του απαραίτητου συντονι¬ 
σμού και συνέργειας τόσο μεταξύ τους όσο και με άλλες 
δομές που είτε λειτουργούν στο χώρο της εργασίας είτε 
καλύπτουν άλλους τομείς πέραν αυτής. 

Οι αρμόδιες εθνικές αρχές για την ΥΑΕ (συμπεριλαμ¬ 
βανομένων των αρχών για τον έλεγχο εφαρμογής της 
σχετικής εθνικής νομοθεσίας) τελούν υπό την εποπτεία 
του Υπουργείου Εργασίας, Κοινωνικής Ασφάλισης και- 
Κοινωνικής Αλληλεγγύης, το οποίο έχει και την ευθύνη 
έναντι των οργάνων της Ευρωπαϊκής Ένωσης και της Δι¬ 
εθνούς Οργάνωσης Εργασίας για τη συμμόρφωση προς 
το κοινοτικό και διεθνές δίκαιο και προς την Κοινοτική 
Στρατηγική για την ΥΑΕ. 

Η αρμόδια επιτελική διοικητική δομή ΥΑΕ του Υπουρ¬ 
γείου Εργασίας για την ανάπτυξη της νομοθεσίας και τον 
συντονισμό των πολιτικών ΥΑΕ στη χώρα μας αναμορ¬ 
φώθηκε σε μεγάλο βαθμό με την έκδοση του π.δ. 113/ 
2014 (180 Α') «Οργανισμός Υπουργείου Εργασίας, Κοι¬ 
νωνικής Ασφάλισης και Πρόνοιας». 

Συγκεκριμένα, στη νέα οργανωτική φυσιογνωμία του 
Υπουργείου Εργασίας (σε ισχύ μετά τον Οκτώβριο 2014), 
η πρώην Γενική Διεύθυνση Συνθηκών και Υγιεινής της 
Εργασίας υποβαθμίζεται διοικητικά και λειτουργεί πλέ¬ 
ον ως Διεύθυνση Ασφάλειας και Υγείας στην Εργασία 
(ΔΑΥΕ, Δ3) με ταυτόχρονη συρρίκνωση των οργανω¬ 
τικών δομών της, του ανθρώπινου δυναμικού της όσο 
και των προβλεπόμενων μόνιμων θέσεων εργασίας της 
και κυρίως με διαγραφή και απώλεια της συντριπτι¬ 
κής πλειοψηφίας των προηγούμενων πολυεπίπεδων 
και ευρύτατης κλίμακας αρμοδιοτήτων της, οι οποίες 
καταργήθηκαν κατά τη σύνταξη του νέου οργανισμού 
λειτουργίας του Υπουργείου Εργασίας. 

Το γεγονός αυτό εντείνει τις προκλήσεις για τη διατή¬ 
ρηση ενός ικανοποιητικού βαθμού αποτελεσματικότη¬ 
τας και ευελιξίας στην ανάπτυξη των πολιτικών για την 
ΥΑΕ και διαχείρισης των θεμάτων ΥΑΕ σε εθνικό επίπεδο, 
ενώ παράλληλα δεν πρέπει να αγνοείται η σημειολογική 
διάσταση του αρνητικού μηνύματος που εκπέμπει η από¬ 
φαση αυτή προς τον κόσμο της εργασίας, όσον αφορά 
το επίπεδο των συνθηκών εργασίας και το επίπεδο προ¬ 
στασίας της ασφάλειας και της υγείας των εργαζομένων. 

Η ΔΑΥΕ ως αρμόδια επιτελική υπηρεσία ΥΑΕ αναπτύσ¬ 
σει δράσεις σε νομοθετικό, οργανωτικό, ενημερωτικό, 
εκπαιδευτικό και ερευνητικό επίπεδο, με σκοπό τη βελ¬ 
τίωση των συνθηκών εργασίας στους χώρους εργασίας, 
την προστασία της υγείας και της ασφάλειας των εργα¬ 
ζομένων, και την προαγωγή παιδείας και νοοτροπίας 
πρόληψης των κινδύνων στο εργασιακό περιβάλλον για 
τη μείωση των εργατικών ατυχημάτων, των ασθενειών 

που σχετίζονται με την εργασία και των επαγγελματικών 
ασθενειών. 

Οι αρμοδιότητες της Δ.Α.Υ.Ε. ασκούνται από τα εξής 6 
ΤμήματατηςΔιεύθυνσης: α)Τμήμα Συνθηκών Εργασίας 

β) Τμήμα Προαγωγής της Υγείας, Βλαπτικών Παρα¬ 
γόντων, Ασφάλειας και Εργονομίας γ) Τμήμα Εθνικού 
Εστιακού Πόλου Πληροφόρησης και Τεκμηρίωσης 
δ) Τμήμα Ατυχημάτων Μεγάλης Έκτασης ε) Τμήμα 
Επιμόρφωσης και Παρακολούθησης Πολιτικών ΑΥΕ 
στ) Τμήμα Ατόμων με Αναπηρία. 

Για την επίτευξη των στόχων της συνεργάζεται στενά 
με την Κεντρική και τις Περιφερειακές Υπηρεσίες της 
Επιθεώρησης Ασφάλειας και Υγείας στην Εργασία του 
Σώματος Επιθεώρησης Εργασίας (ΣΕΠΕ) και τους κοι¬ 
νωνικούς εταίρους. 

Σημαντικό ρόλο στην εφαρμογή της εθνικής πολιτικής 
και στρατηγικής στις επιχειρήσεις και πρωτεύοντα ρόλο 
στον έλεγχο συμμόρφωσης τους ως προς τις απαιτήσεις 
της εθνικής νομοθεσίας ΥΑΕ έχει η Επιθεώρηση Ασφάλει¬ 
ας και Υγείας στην Εργασία του Σώματος Επιθεώρησης 
Εργασίας (ΣΕΠΕ). Το ΣΕΠΕ ως ελεγκτικός μηχανισμός 
στον τομέα της ΥΑΕ έχει κύριο έργο τον έλεγχο εφαρ¬ 
μογής της εργατικής νομοθεσίας για την υγεία και ασφά¬ 
λεια στην εργασία, την παροχή συμβουλών, ενημέρωσης 
και καθοδήγησης προς εργοδότες και εργαζόμενους για 
την τήρηση της νομοθεσίας και την επιβολή κυρώσεων 
στους παραβάτες. Παράλληλα, αναφέρει στην πολιτική 
ηγεσία ελλείψεις ή παραλείψεις της ισχύουσας νομοθε¬ 
σίας, καθώς και τυχόν προβλήματα κατά την εφαρμογή 
της νομοθεσίας και εισηγείται προς τη ΔΑΥΕ την έκδοση 
σχετικών νομοθετικών ρυθμίσεων. 

Στο πλαίσιο της αναδιάρθρωσης του Υπουργείου Ερ¬ 
γασίας και όσον αφορά την Επιθεώρηση Ασφάλειας και 
Υγείας στην Εργασία του ΣΕΠΕ, συντελέστηκαν επίσης 
μεταβολές με σημαντικές επιπτώσεις στη λειτουργία των 
ελεγκτικών δομών για την ΥΑΕ πανελλαδικά. Συγκεκρι¬ 
μένα, πραγματοποιήθηκε συρρίκνωση της οργανωτικής 
δομής και κατάργηση αφενός μεν Περιφερειακών Υπη¬ 
ρεσιών αφετέρου δε υποστηρικτικών δομών για την ΥΑΕ 
στην Κεντρική Υπηρεσία του ΣΕΠΕ. Αυτό συνέβη παρά 
το γεγονός ότι υπάρχουν διαρκώς αυξανόμενες ανάγκες, 
π.χ. αν ληφθούν υπόψη στοιχεία όπως οι επιπτώσεις της 
οικονομικής κρίσης στον κόσμο της εργασίας (συμπε- 
ριλαμβανομένης της διάστασης της ΥΑΕ),.ότι μεγάλα 
τμήματα του ενεργού πληθυσμού δεν καλύπτονται (π.χ. 
αυτοαπασχολούμενοι) ή ότι υπάρχουν επίσημα καταγε- 
γραμμένες σχετικές υποδείξεις τόσο από ευρωπαϊκούς 
θεσμούς (Επιτροπή Ανώτερων Επιθεωρητών Εργασίας, 
5ΕΙΈ) όσο και από το Διεθνές Γραφείο Εργασίας (110). 

Ενδεικτικά αναφέρεται ότι με την πρόσφατη διοικητική 
αναδιάρθρωση οι περιφερειακές Διευθύνσεις ΑΥΕ του 
ΣΕΠΕ μειώθηκαν από επτά σε πέντε για όλη την επικρά¬ 
τεια, ενώ αντίστοιχα τα περιφερειακά Τμήματα Επιθεώ¬ 
ρησης ΑΥΕ από 52 σε 40. 

Γενικότερα, οι προαναφερθείσες συρρικνώσεις τόσο 
της επιτελικής υπηρεσίας σχεδιασμού και ανάπτυξης των 
εθνικών πολιτικών και της νομοθεσίας για την ΥΑΕ όσο 
και του ελεγκτικού μηχανισμού εφαρμογής της εθνικής 
νομοθεσίας δεν κινούνται προς τη σωστή κατεύθυνση, 


καθώς δεν συνάδουν και ακυρώνουν εν τέλει την πολ- 
λαπλώς εκπεφρασμένη βούληση της Πολιτείας για ανα¬ 
βάθμιση των σχετικών ζητημάτων. 

Υπό αυτή την έννοια, η εξαρχής αποκατάσταση και 
ποιοτική αναβάθμιση τόσο μιας ολοκληρωμένης -και σε 
υψηλότερο επίπεδο - στρατηγικής διοικητικής επιτελι¬ 
κής υπηρεσίας ΥΑΕ στο οργανόγραμμα του Υπουργείου 
Εργασίας όσο και των σχετικών δομών του ελεγκτικού 
μηχανισμού για την ΥΑΕ του Σ.ΕΠ.Ε. είναι σήμερα παρά 
ποτέ επιβεβλημένο να υλοποιηθούν άμεσα για λόγους 
ηθικής υποχρέωσης, συμμόρφωσης προς τις απαιτήσεις 
σε διεθνές, κοινοτικό και εθνικό επίπεδο, λειτουργικής 
αποτελεσματικότητας, αλλά και ισχυρού πολιτικού και 
κοινωνικού συμβολισμού όσον αφορά στην προστασία 
της ανθρώπινης ζωής στους χώρους εργασίας. 

Ιδιαίτερα σημαντικός, είναι και ο ρόλος των κοινωνι¬ 
κών εταίρων (οργανώσεις και δομές) στη διαμόρφωση 
και υλοποίηση της εθνικής πολιτικής για τη βελτίωση 
των συνθηκών ΥΑΕ, πρωτίστως στο επίπεδο των κλάδων 
οικονομικής δραστηριότητας και των επιχειρήσεων που 
εκπροσωπούν. 

Η διαβούλευση για τα θέματα ασφάλειας και υγείας 
διαρθρώνεται σε πολλαπλά επίπεδα, ξεκινώντας από 
το επίπεδο της επιχείρησης και καταλήγοντας σε εθνι¬ 
κό επίπεδο, συγκροτώντας κατ' αυτόν τον τρόπο ένα 
Εθνικό Σύστημα Κοινωνικού Διαλόγου για την Υγεία και 
ασφάλεια στην Εργασία με υψηλό βαθμό αντιπροσω- 
πευτικότητας. 

Τα κυριότερα συλλογικά όργανα διαβούλευσης που 
έχουν θεσμοθετηθεί και λειτουργούν είναι τα ακόλουθα: 

• Σε επίπεδο στρατηγικού σχεδιασμού, προβλέπεται 
ότι κάθε κανονιστική ρύθμιση για θέματα υγείας και 
ασφάλειας ολοκληρώνεται μετά από διαβούλευση στα 
πλαίσια του Συμβουλίου Υγείας και Ασφάλειας των Ερ¬ 
γαζομένων (ΣΥΑΕ), στο οποίο συμμετέχουν εκπρόσωποι 
της πολιτείας, των τριτοβάθμιων οργανώσεων των εργο¬ 
δοτών και των εργαζομένων (τόσο του ιδιωτικού, όσο και 
του δημόσιου φορέα) και επιστημονικοί φορείς (Τεχνικό 
Επιμελητήριο Ελλάδας, Πανελλήνιος Ιατρικός Σύλλογος, 
Ένωση Ελλήνων Χημικών). 

• Σε επίπεδο ελέγχου εφαρμογής της νομοθεσίας έχει 
συσταθεί το Συμβούλιο Κοινωνικού Ελέγχου Επιθεώ¬ 
ρησης Εργασίας (ΣΚΕΕΕ), όπου επίσης συμμετέχουν ως 
μέλη εκπρόσωποι των κυριοτέρων τριτοβάθμιων οργα¬ 
νώσεων των εργοδοτών και των εργαζομένων. 

■ Στο πλαίσιο παροχής υπηρεσιών προστασίας και 
πρόληψης λειτουργεί σε εθνικό επίπεδο Γνωμοδοτική 
Επιτροπή για τη χορήγηση βεβαίωσης συνδρομής νομί¬ 
μων προϋποθέσεων σε Εξωτερικές Υπηρεσίες Προστα¬ 
σίας και Πρόληψης (ΕΞΥΠΠ), στην οποία συμμετέχουν 
εκπρόσωποι των κοινωνικών εταίρων και αρμοδίων 
επιστημονικών φορέων. Αρμοδιότητα της είναι η γνω¬ 
μοδότηση για τη χορήγηση βεβαίωσης συνδρομής νο¬ 
μίμων προϋποθέσεων (αντικατέστησε την παρεχόμενη 
κατά το πρόσφατο παρελθόν "άδεια") που επιτρέπει τη 
λειτουργία στις υποψήφιες ΕΞΥΠΠ, εξασφαλίζοντας την 
αντικειμενικότητα της κρίσης, ως προς τη συμμόρφωση 
τους με τους θεσμοθετημένους όρους και προϋποθέσεις. 

• Για τις εργασίες αφαίρεσης και κατεδάφισης αμιάντου 
ή υλικών που περιέχουν αμίαντο λειτουργεί σε εθνικό 
επίπεδο Γνωμοδοτική Επιτροπή με τη συμμετοχή εκπρο¬ 
σώπων των κοινωνικών εταίρων και των αρμοδίων επι¬ 
στημονικών φορέων. Αρμοδιότητα της επιτροπής είναι η 
γνωμοδότηση για τη χορήγηση άδειας λειτουργίας στις 
επιχειρήσεις που θα αναλάβουν την εκτέλεση εργασιών 
με αμίαντο (ΕΑΚ) σύμφωνα με την ισχύουσα νομοθεσία. 

■ Στις δραστηριότητες υψηλού κινδύνου προβλέπο- 
νται επιπλέον όργανα διαβούλευσης. Ειδικότερα: (α) σε 
οικοδομές και τεχνικά έργα λειτουργούν τριμελείς μικτές 
επιτροπές ελέγχου με τη συμμετοχή εκπροσώπων των 
εργαζομένων και του Τεχνικού Επιμελητηρίου Ελλάδας, 
(β) στις ναυπηγοεπισκευαστικές εργασίες της Ζώνης 
Περάματος, Σαλαμίνας κ.λπ. λειτουργούν επίσης μικτές 
επιτροπές ελέγχου με επί πλέον συμμετοχή εκπροσώπων 
της αρμόδιας Λιμενικής Αρχής και του Γενικού Χημείου 
του Κράτους. 

• Πέραν των παραπάνω, σε επίπεδο επιχείρησης προ- 
βλέπεται η δυνατότητα διαβούλευσης και συμμετοχής 
των εργαζομένων ή/και των εκπροσώπων τους σε θέ¬ 
ματα υγείας και ασφάλειας στο χώρο εργασίας, μέσω 
των Επιτροπών Υγείας και Ασφάλειας των Εργαζομένων 
(ΕΥΑΕ) ή των εκπροσώπων με ειδική αρμοδιότητα σε 
θέματα προστασίας της ασφάλειας και υγείας. Κύριο 
έργο τους αποτελεί η συμμετοχή τους στη διασφάλιση 
κατάλληλων συνθηκών εργασίας και η εισήγηση μέτρων 
βελτίωσής τους. 

Κατά τη διάρκεια της προηγούμενης περιόδου προ¬ 
γραμματισμού (2010-2013), ελάχιστες μεταβολές ση¬ 
μειώθηκαν σε αυτό το Σύστημα, όπως η ονομασία του 
Συμβουλίου Υγείας και Ασφάλειας των Εργαζομένων 
(πρώην Συμβούλιο Υγιεινής και Ασφάλειας της Εργασί¬ 
ας), καθώς και η προσθήκη εκπροσώπου του Συνδέσμου 
ΕλληνικώνΤουριστικών Επιχειρήσεων (ΣΕΤΕ) στη σύνθε¬ 
ση του ΣΥΑΕ και του ΣΚΕΕΕ, στο πλαίσιο της αναγνώρισης 
του τελευταίου ως θεσμικά ισότιμο κοινωνικό εταίρο 
με ταυτόχρονη συμμετοχή ενός επιπλέον εκπροσώπου 
εργαζομένων. 

Είναι, επομένως, φανερό ότι το ζητούμενο για τη δι- 
αβούλευση στο μέλλον δεν είναι η εξαρχής ανάπτυξη 
νέων φορέων διαβούλευσης αλλά: 

■ Η σε εθνικό επίπεδο ευρύτερη και πιο ουσιαστική 
εμπλοκή των φορέων διαβούλευσης στη διαμόρφωση 
πολιτικών για την ΥΑΕ, οι οποίες ωστόσο δεν θα είναι 
αποκομμένες από συναφείς πολιτικές όπως αυτές της 
υγείας, της ανταγωνιστικότητας, της εκπαίδευσης και 
του περιβάλλοντος. 

■ Η σε επίπεδο επιχείρησης αναζήτηση καινοτόμων 
μεθόδων για την δημιουργική και απρόσκοπτη εφαρμο¬ 
γή του διαλόγου εργαζομένων-εργοδοτών για τα θέμα¬ 
τα ΥΑΕ, παρ' όλη τη δυσκολία του εγχειρήματος σε ένα 
ομολογουμένως ιδιαίτερα δυσμενές κλίμα εργασιακών 
σχέσεων οφειλόμενο κατά κύριο λόγο στην οικονομική 
κρίση. 

Η εθνική νομοθεσία για την ΥΑΕ η οποία κατά κύριο 
λόγο εκπορεύεται από την αντίστοιχη κοινοτική, διανύει 
περίοδο ισχνής παραγωγής νομοθετημάτων, δεδομένου 
ότι σε ευρωπαϊκό επίπεδο βρίσκεται σε εξέλιξη μια εκτε¬ 


νής διαδικασία επανεξέτασης του νομοθετικού πλαισίου 
για την υγεία και ασφάλεια στην εργασία. Ως εκ τούτου, 
οι ανάγκες για νομοθέτηση στα επόμενα χρόνια προβλέ- 
πεται να είναι περιορισμένες, αφού η υπάρχουσα νομική 
βάση είναι ευρύτατη και καλύπτει μεγάλο φάσμα εργα¬ 
σιών, κατηγοριών εργαζομένων και συνθηκών εργασίας. 

Εξαίρεση από την τάση αυτή αποτελεί το τμήμα της 
κοινοτικής και εθνικής νομοθεσίας ΥΑΕ που αφορά στις 
επικίνδυνες χημικές ουσίες και ιδίως στα καρκινογόνο, 
τα οποία ευθύνονται σύμφωνα με τις μελέτες για περισ¬ 
σότερους από 160.000 θανάτους ετησίως σε επίπεδο 
Ε.Ε., γι' αυτό και στον τομέα αυτό κατόπιν πολύχρονης, 
πέραν της δεκαετίας διαβούλευσης και εκτεταμένης επι¬ 
στημονικής έρευνας, αναμένονται σημαντικές αλλαγές 
ιδίως όσον αφορά στις ισχύουσες οριακέςτιμές έκθεσης 
(ΟΕΕ5). 

Επισημαίνεται ακόμα ότι σε εκκρεμότητα παραμένουν 
ορισμένες δεσμεύσεις της ΕΕ στο παρελθόν στο πλαίσιο 
ειδικών <οά Γιος» ομάδων, όπως για παράδειγμα η δια¬ 
μόρφωση Οδηγίας για την πρόληψη των μυοσκελετικών 
παθήσεων άνω άκρων, μέσω της τροποποίησης-συγ- 
χώνευσης τριών ισχυουσών Οδηγιών, ή η εξέταση του 
σοβαρού ζητήματοςτης κάλυψηςτων αυτοαπασχολού¬ 
μενων ως προς τα θέματα ΥΑΕ. 

Το ζητούμενο στο άμεσο μέλλον θα είναι η δυνατότητα 
νομικής ή κανονιστικής κάλυψης των «νέων» μορφών 
απασχόλησης και οργάνωσης της εργασίας (προσωρι¬ 
νή απασχόληση, αυτοαπασχόληση, απόσπαση εργαζο¬ 
μένων, ενοικίαση εργαζομένων, εργολαβικές και άλλες 
τριγωνικές σχέσεις εργασίας κ.λπ.), όπου οι παραδοσια¬ 
κές έννοιες του «εργοδότη», του «εργαζόμενου» και του 
«χώρου εργασίας», όπως και άλλες ρυθμίσεις παύουν 
πλέον να βρίσκουν άμεση εφαρμογή και χρειάζονται 
«επικαιροποίηση». 

Από τη μέχρι σήμερα λειτουργία των επιμέρους δομών 
διαχείρισης της ΥΑΕ σε εθνικό επίπεδο και λαμβάνοντας 
υπόψη την αξιολόγηση της διαχείρισης τους, τα αποτε¬ 
λέσματα από τη λειτουργία τους, το παραγόμενο έργο 
καθώς και τις ραγδαίες εξελίξεις στον κόσμο της εργα¬ 
σίας και με βάση την αρχή τηςτριμερούς διαβούλευσης, 
προκύπτει σαφώς ότι υπάρχει άμεση ανάγκη βελτίωσης, 
αναβάθμισης, δικτύωσης και συντονισμού της λειτουρ¬ 
γίας τους υπό τη γενικότερη ομπρέλα θεσμοθέτησης 
(νομοθέτηση, οργάνωση και λειτουργία) του προτεινό- 
μενου Εθνικού Συστήματος για την Υγεία και Ασφάλεια 
(ΕΣυστΥΑΕ) στην Εργασία. 

1.4 Η σημερινή εθνική κατάσταση - Παθογένειες και 
Προκλήσεις 

• Εθνικό νομοθετικό πλαίσιο νια την ΥΑΕ 

Ιστορικά, η πρώτη νομοθεσία στην Ελλάδα σχετικά 
με την Υγεία και Ασφάλεια στην Εργασία (ΥΑΕ) ήταν ο 
ν. 3134/1911 για την «υγεία και ασφάλεια των εργαζομέ¬ 
νων και των ωρών εργασίας και το προεδρικό διάταγμα 
(π.δ.) 14/3/1934 με τίτλο «Περί υγιεινής και ασφάλειας των 
εργατών και υπαλλήλων των πάσης φύσεως βιομηχανι¬ 
κών και βιοτεχνικών εργοστασίων, εργαστηρίων, κλπ.».. 

Ορόσημο στην ανάπτυξη της ΥΑΕ στη χώρα μας ήταν ο 
ν. 1568/1985 «Υγιεινή και Ασφάλεια των εργαζομένων». 
Αυτό το νομοθετικό πλαίσιο επέτρεψε τη δημιουργία 

μιας σειράς θεσμικών δομών και οργάνων, όπως οι Επι¬ 
τροπές Υγιεινής και Ασφάλειας στην Εργασία (ΕΥΑΕ) σε 
επίπεδο επιχείρησης ή το Συμβούλιο Υγιεινής και Ασφά¬ 
λειας στην Εργασίας (ΣΥΑΕ), σε επίπεδο εθνικό. Σε αυτό 
το νομοθέτημα επίσης, ορίζεται ο ρόλος του Τεχνικού 
Ασφαλείας και του Ιατρού Εργασίας στους χώρους ερ¬ 
γασίας. 

Το προεδρικό διάταγμα 294/1988 με τίτλο «Ελάχιστος 
χρόνος απασχόλησης τεχνικού ασφαλείας και γιατρού 
εργασίας, επίπεδο γνώσεων και ειδικότητα τεχνικού 
ασφαλείας για τις επιχειρήσεις, εκμεταλλεύσεις και ερ¬ 
γασίες του άρθρου 1 παραγράφου 1 του ν. 1568/1985 
«Υγιεινή και ασφάλεια των εργαζομένων» παρουσιάζει 
λεπτομερώς τις διάφορες πτυχές του ν. 1568/1985. 

Η οδηγία-πλαίσιο 89/391/ΕΟΚ του Συμβουλίου, της 
12ης Ιουνίου 1989 και η οδηγία του Συμβουλίου 91 /383/ 
ΕΟΚ του Συμβουλίου, της 25ης Ιουνίου 1991, έχουν με¬ 
ταφερθεί στο ελληνικό δίκαιο με το προεδρικό διάταγμα 
17/1996 «Μέτρα για την βελτίωση της ασφάλειας και 
υγείας των εργαζομένων κατά την εργασία σε συμμόρ¬ 
φωση με τις οδηγίες 89/391/ΕΟΚ και 91/383/ΕΟΚ». 

Το διάταγμα αυτό εφαρμόζεται τόσο στον ιδιωτικό 
όσο και στον δημόσιο τομέα και σε όλους τους εργο¬ 
δότες με τουλάχιστον έναν εργαζόμενο. Σε αυτό προ- 
βλέπονται οι υποχρεώσεις των εργοδοτών, όπως το να 
διενεργούν εκτίμηση των κινδύνων, να παρέχουν εκ¬ 
παίδευση στους εργαζόμενους και τους εκπροσώπους 
τους και να διενεργούν την επίβλεψη της υγείας και της 
ασφάλειας. Αναφέρει ακόμα ότι οι εργαζόμενοι πρέπει 
να λαμβάνουν μέρος κατά τη διαδικασία εκτίμησης των 
κινδύνων. 

Σε αυτό προβλέπεται ακόμα ο ρόλος των εξωτερικών 
υπηρεσιών προστασίας και πρόληψης - ΕΞΥΠΠ (ιδιωτι¬ 
κές εταιρείες που παρέχουν υπηρεσίες σε θέματα ΥΑΕ 
στους εργοδότες). Με το προεδρικό διάταγμα 95/1999 
«Όροι ίδρυσης και λειτουργίας Υπηρεσιών Προστασίας 
και Πρόληψης» παρέχονται περισσότερες λεπτομέρειες 
για το θέμα αυτό. 

Περαιτέρω, σημαντικό νομοθετικό κείμενο ήταν το 
προεδρικό διάταγμα 159/1999 «Τροποποίηση του π.δ. 17/ 
1996» και ο ν. 3144/2003 «Κοινωνικός διάλογος για την 
προώθηση της απασχόλησης και την κοινωνική προστα¬ 
σία και άλλες διατάξεις». 

Με δεδομένη την πολυπλοκότητα του ισχύοντος νο¬ 
μοθετικού πλαισίου, με την έκδοση του νόμου 3850 της 
2ας Ιουνίου 2010 συγκεντρώνονται όλα τα παραπάνω 
θέματα ΥΑΕ σε έναν «Κώδικα Νόμων για την Υγεία και την 
Ασφάλεια των Εργαζομένων» (ΚΝΥΑΕ). Αυτό το νομικό 
έγγραφο καλύπτει ένα ευρύ φάσμα θεμάτων, τα οποία 
παρουσιάζονται στη συνέχεια επιγραμματικά: 

• Επιτροπές για την Υγεία και την Ασφάλεια στην Εργα¬ 
σία (ΕΥΑΕ) σε επίπεδο επιχείρησης (λεπτομέρειες στην 
παράγραφο 3.3, διαδικασία εκλογής, ο ρόλος και ο αριθ¬ 
μός των αντιπροσώπων, κ.λπ.). 

•Τεχνικός Ασφαλείας (προσόντα,τα καθήκοντα, κ.λπ.). 

• Υπηρεσίες προστασίας και πρόληψης (είτε εξωτερικά 
είτε εσωτερικά, ελάχιστες προϋποθέσεις για την ίδρυση 
και τη λειτουργία τους). 


• Κατάταξη των επιχειρήσεων σε τρεις διαφορετικές 
κατηγορίες κινδύνου (Α: υψηλή, Β: μεσαία, Γ: χαμηλή). 

• Ιατρός εργασίας (προσόντα, τα καθήκοντα, ελάχιστος 
χρόνος εργασίας σε μια επιχείρηση). 

• Επίβλεψη της υγείας. 

• Εκπαίδευση των εργαζομένων, των τεχνικών ασφα¬ 
λείας και των ιατρών εργασίας. 

• Συμβούλιο για την Υγεία και την Ασφάλεια στην Ερ- 
γασία-ΣΥΑΕ σε εθνικό επίπεδο (λεπτομέρειες στην πα¬ 
ράγραφο 3.1). 

• Νομαρχιακές Επιτροπές για την Υγεία και την Ασφά¬ 
λεια στην Εργασία (ΝΕΥΑΕ) (λεπτομέρειες αναφέρονται 
στην παράγραφο 3.2). 

• Ειδικές Επιτροπές για την Υγεία και την Ασφάλεια 
στην Εργασία (π.χ. στα ναυπηγεία). 

• Γενικές κτιριολογικές απαιτήσεις. 

• Προστασία των εργαζομένων από φυσικούς, χημι¬ 
κούς και βιολογικούς παράγοντες, πυροπροστασία, κ.λπ. 

• Υποχρεώσεις των εργοδοτών (π.χ. αξιολόγηση των 
κινδύνων, διαβούλευση και κοινωνικός διάλογος). 

• Η ελλιπής εφαρμογή του Νομοθετικού Πλαισίου νια 
την Υγεία και Ασφάλεια στην Εργασία στις ελληνικές επι¬ 
χειρήσεις μέχρι σήμερα. 

Ο έλεγχος μέσα στην επιχείρηση ασκείται από μία ορ¬ 
γανωτική δομή στην υπηρεσία του εργοδότη, που μπο¬ 
ρεί να είναι υπηρεσία ή ο τεχνικός ασφαλείας και ο για¬ 
τρός εργασίας (όπου προβλέπεται) ή συνδυασμός αυτών. 
Ταυτόχρονα ασκείται και από τους εργαζόμενους στην 
επιχείρηση, μέσω της Επιτροπής Υγείας και Ασφάλειας 
στην Εργασία ή τον εκπρόσωπο των εργαζομένων για 
τα θέματα υγείας και ασφάλειας. Ο χαρακτήρας αυτού 
του ελέγχου είναι συμβουλευτικός προς τον εργοδότη 
και στη χώρα μας, αντιμετωπίζει πολλά προβλήματα. 

Στον ιδιωτικό τομέα, στην πλειοψηφία των επιχειρή¬ 
σεων η παροχή υπηρεσιών Υγείας και Ασφάλειας στους/ 
στις εργαζόμενους/ες είναι τυπική και υποτυπώδης, 
ιδίως όσον αφορά τον χώρο των πολύ μικρών και των 
μικρών επιχειρήσεων. Σύμφωνα με την έρευνα Ε5ΕΝΕΒ 
(2009) ο κυριότερος λόγος για την ενασχόληση επιχει¬ 
ρήσεων με θέματα υγείας και ασφάλειας στην εργασία 
είναι η «εκπλήρωση των νομικών υποχρεώσεων», όπως 
αναφέρεται από το 90% των εκπροσώπων της διοίκησης 
στην ΕΕ-27. 

Στον Δημόσιο Τομέα, αν εξαιρεθούν οι περισσότεροι 
Δήμοι και οι παλιές ΔΕΚΟ, η Νομοθεσία για την Υγεία και 
Ασφάλεια της εργασίας αγνοείται. Το ίδιο το Υπουργείο 
Εργασίας, όπως και το σύνολο σχεδόν των Υπουργείων 
δεν διαθέτουν καμία υποδομή για την παροχή υπηρε¬ 
σιών Υγείας και Ασφάλειας της Εργασίας στους/στις ερ- 
γαζομένους/ες τους. 

Δεν υπάρχουν κίνητρα για τη λήψη μέτρων για την 
βελτίωση του εργασιακού περιβάλλοντος. Οι εργοδότες 
είτε πάρουν μέτρα είτε όχι δεν έχουν καμία επίπτωση, με 
συνέπεια να αρκούνται στην τυπική κάλυψη των νομοθε¬ 
τικών τους υποχρεώσεων. Η κάλυψη αυτών των τυπικών 
υποχρεώσεων γίνεται με την παροχή «εξειδικευμένων» 
και νομοθετικά καθορισμένων επιστημονικών και τε¬ 
χνικών υπηρεσιών από συνεργαζόμενους ειδικούς επι¬ 
στήμονες ή από τις Εταιρίες (Υπηρεσίες Προστασίας και 

Πρόληψης, Εσωτερικές [ΕΣΥΠΠ] και Εξωτερικές [ΕΞΥΠΠ]) 
που υπενοικιάζουν τους εν λόγω επιστήμονες στις επι¬ 
χειρήσεις ή στις υπηρεσίες/οργανισμούςτου δημόσιου 
τομέα. 

Σε ότι αφορά τις Εσωτερικές Υπηρεσίες Προστασίας 
και Πρόληψης (ΕΣΥΠΠ), η νομοθεσία παραβιάζεται συ¬ 
στηματικά. Εκτός από ορισμένες ΔΕΚΟ, σε καμία ιδιωτική 
επιχείρηση ή Δημόσια Υπηρεσία, που είναι υποχρεωμένη 
σύμφωνα με τη Νομοθεσία να δημιουργήσει ΕΣΥΠΠ, 
αυτή δεν έχει συσταθεί. Οι απαιτήσεις δε για τον εξο¬ 
πλισμό τους είναι ανάλογες με τις εξωτερικές υπηρεσίες, 
που παρέχουν υπηρεσίες σε πάσης φύσεως παραγωγικές 
δραστηριότητες κι όχι σε μια μεμονωμένη επιχείρηση. 

Οι υπάρχουσες Εξωτερικές Υπηρεσίες Προστασίας και 
Πρόληψης (ΕΞ.Υ.Π.Π.) λειτουργούν κατά βάση με τους κα¬ 
νόνες της αγοράς.Το αποτέλεσμα ήταν -με την κατάλλη¬ 
λη νομοθετική κάλυψη- να επικρατήσουν ως υπηρεσίες 
ενοικίασης ειδικών επιστημόνων (ιατρών εργασίας και 
τεχνικών ασφαλείας) προς τις επιχειρήσεις. Οι ΕΞ.Υ.Π.Π., 
έχουν πλέον αναλάβει την υγεία και ασφάλεια των εργα¬ 
ζομένων στη συντριπτική πλειοψηφίατων επιχειρήσεων, 
τόσο με τις ικανότατες δημόσιες σχέσειςτους όσο και με 
τις ανταγωνιστικές οικονομικές προσφορές στους μει¬ 
οδοτικούς διαγωνισμούς επιχειρήσεων και οργανισμών 
κυρίως των φορέων της τοπικής αυτοδιοίκησης και του 
ευρύτερου δημόσιου τομέα. 

Αντίστοιχη είναι σε μεγάλο βαθμό και η λειτουργία της 
πρόληψης μέσω των ιατρών εργασίας και των τεχνικών 
ασφαλείας.Όμως υπάρχουν και πολλά άλλα προβλήματα 
που έχουν να κάνουν με την έλλειψη ή την ανεπάρκεια 
της εκπαίδευσης των τεχνικών ασφαλείας και την απα¬ 
σχόληση ιατρών κάθε ειδικότητας (με πλήρη έλλειψη 
εξειδικευμένης εκπαίδευσης) αντί των ειδικευμένων ια¬ 
τρών εργασίας. Ως συνέπεια, η πρόληψη στους χώρους 
εργασίας συνήθως περιορίζεται σε μελέτες εκτίμησης 
κινδύνου -αν υπάρχουν- δίχως ουσιαστικό περιεχόμενο 
και αντίκρυσμα, σε τυπικές επισκέψεις, σε κοινότοπες 
παρατηρήσεις και σε συνταγογράφηση για τους/τις ερ- 
γαζόμενους/ες, ενώ από την άλλη, οι σοβαροί κίνδυνοι 
που οφείλονται στην άσκηση της εργασιακής δραστη¬ 
ριότητας περνούν απαρατήρητοί και συνεπώς δεν αντι¬ 
μετωπίζονται. 

Σε ότι αφορά την εθνική νομοθεσία ΥΑΕ, έχουν πράγ¬ 
ματι ενσωματωθεί όλες οι Ευρωπαϊκές Οδηγίες και συ¬ 
στάσεις για τα θέματα ΥΑΕ. Λόγω όμως σοβαρών ελλείψε¬ 
ων κυρίως ειδικού επιστημονικού προσωπικού (ιατρών 
εργασίας, τεχνικών ασφαλείας) αλλά και υποστελέχωσης 
των ελεγκτικών μηχανισμών, υπάρχουν εκπτώσεις στην 
εφαρμογή τους, είτε νομοθετικά κατοχυρωμένες είτε υπό 
τη μορφή έκδοσης διάφορων ερμηνευτικών εγκυκλίων, 
που ουσιαστικά καταστρατηγούν και ακυρώνουν στην 
πράξη ακόμη και αυτό το τυπικό νομοθετικό πλαίσιο. 

■ Το υφιστάμενο Θεσμικό Πλαίσιο για την Υγεία και 
Ασφάλεια στην Εργασία 

Το υφιστάμενο θεσμικό πλαίσιο είναι κατακερματι¬ 
σμένο, ανεπαρκές, με υποστελεχωμένες τις ελάχιστες 
δομές του, ουσιαστικά ανύπαρκτο. Με ευθύνη των προ¬ 
ηγούμενων κυβερνήσεων και του εν γένει πελατειακού 
συστήματος, ποτέ δεν οργανώθηκε και φυσικά δεν λει¬ 


τούργησε ένα ολοκληρωμένο Εθνικό Σύστημα Υγείας 
και Ασφάλειας στην Εργασία (ΕΣυστΥΑΕ). 

Το ΕΣυστΥΑΕ (στις αναπτυγμένες κυρίως χώρες της 
Δύσης) λειτουργεί πάνω σε τρεις βασικούς πυλώνες. 
Ο πρώτος πυλώνας είναι η παραγωγή πολιτικών, νομο¬ 
θεσίας και κανόνων λειτουργίας, ο δεύτερος πυλώνας 
είναι η δημιουργία υποστηρικτικών δομών και ο τρίτος 
πυλώνας είναι οι ελεγκτικοί μηχανισμοί. 

Ο πρώτος πυλώνας βρίσκεται υπό την ευθύνη της 
Πολιτείας (Υπουργεία Εργασίας, Υγείας, Εσωτερικών, 
Ανάπτυξης και Παιδείας) και υποστηρίζεται από επιστη¬ 
μονικούς φορείς εργαζομένων, εργοδοτών και ειδικών 
επιστημόνων με σχετικό αντικείμενο. 

Ο πυλώνας αυτός στη χώρα μας σήμερα στηρίζεται 
αποκλειστικά στην υποβαθμισμένη (από Γενική Διεύ¬ 
θυνση) και υποστελεχωμένη Διεύθυνση Ασφάλειας και 
Υγείας στην Εργασία του Υπουργείου Εργασίας, χωρίς 
καμία συμμετοχή των υπολοίπων Υπουργείων και χωρίς 
την ουσιαστική συνδρομή των επιστημονικών φορέων. 

Σε αυτό το πλαίσιο λοιπόν, θα πρέπει να επανεξεταστεί 
και ο ίδιος ο ρόλος του Συμβουλίου Υγείας και Ασφάλειας 
των Εργαζομένων, αρμόδιο να γνωμοδοτεί σε θέματα 
προστασίας της υγείας και ασφάλειας των εργαζομένων 
ώστε να συνεισφέρει ουσιαστικά στο πραγματικά του 
έργο. 

Ο δεύτερος πυλώνας των υποστηρικτικών δομών 
απουσιάζει παντελώς στη χώρα μας. Καμία τέτοια δομή 
δεν υπάρχει σήμερα στα αρμόδια Υπουργεία Εργασίας, 
Υγείας, Εσωτερικών, Ανάπτυξης και Παιδείας αλλά και 
στην πλειοψηφία των οργανισμών και φορέων του ευ¬ 
ρύτερου δημόσιου τομέα. 

Ο τρίτος πυλώνας των ελεγκτικών μηχανισμών απο- 
τελείται από την Επιθεώρηση της Ασφάλειας και Υγεί¬ 
ας στην Εργασία του Σώματος Επιθεώρησης Εργασία- 
Σ.ΕΠ.Ε. Οι ελεγκτικές της δραστηριότητες είναι περιορι¬ 
σμένες λόγω ανεπαρκούς οργανωτικής διάρθρωσης και 
χωρικής κάλυψης, αδυναμίας διενέργειας ελέγχων στη 
συντριπτική πλειοψηφία των μικρών και πολύ μικρών 
επιχειρήσεων, υποστελέχωσης και έλλειψης τεχνικής 
υποστήριξης των ελέγχων. 

Τέλος, ποτέ δεν δημιουργήθηκε στη χώρα μας φορέας 
για την ασφάλιση του επαγγελματικού κινδύνου, στον 
οποίο σύμφωνα με τη διεθνή πρακτική, το ασφάλιστρο 
καταβάλλεται αποκλειστικά και μόνο από την εργοδο- 
τική πλευρά (το εργασιακό περιβάλλον που μπορεί να 
προκαλέσει βλάβη στην υγεία των εργαζομένων βρίσκε¬ 
ται στην ιδιοκτησία, εποπτεία και αποκλειστική ευθύνη 
του εργοδότη), είναι κλιμακωτό (και αυξομειούμενο) και 
εξαρτάται από την κατηγορία της επιχείρησης, από τους 
δείκτες επαγγελματικής νοσηρότητας, από το εργασιακό 
περιβάλλον της συγκεκριμένης επιχείρησης και από τα 
λαμβανόμενα μέτρα για την πρόληψη και προαγωγή της 
υγείας και ασφάλειας των εργαζομένων. 

Συνεπώς, το τεράστιο αυτό κόστος (κατά μέσο όρο 
στο 4% του ΑΕΠ της εθνικής οικονομία) μετακυλίεται 
στη χώρα μας στα Ασφαλιστικά Ταμεία, τα οποία φυσικά 
δεν μπορούν να είναι βιώσιμα μετά την ανάληψη του. 
Επιπλέον, επί της ουσίας δεν υπάρχει κανένα κίνητρο 
λήψης μέτρων από την εργοδοτική πλευρά. 

• Γενικές διαπιστώσεις 

Όπωςπροαναφέρθηκε, ήδη από τα μεσάτης δεκαετίας 
του '80 (με το ν. 1568/1985) στη χώρα μας έχουν εισα- 
χθεί οι βασικοί θεσμοί, κανόνες και διαδικασίες για την 
προαγωγή της υγείας και ασφάλειας στην εργασία, ενώ 
το σχετικό νομοθετικό πλαίσιο για την ΥΑΕ είναι πλήρως 
εναρμονισμένο με την αντίστοιχη κοινοτική νομοθεσία. 

Ωστόσο, ο απολογισμός τριάντα χρόνια μετά τον 
ν. 1568/1985 «Υγιεινή και ασφάλεια των εργαζομένων» 
είναι πενιχρός. Το νομοθετικό και το θεσμικό πλαίσιο 
για την υγεία και ασφάλεια στην εργασία, απαραίτητη 
προϋπόθεση για τη δημιουργία ενός συστήματος και 
ενός πλέγματος προστασίας και πρόληψης της επαγγελ¬ 
ματικής νοσηρότητας, τυγχάνει περιορισμένης εφαρμο¬ 
γής και δεν έχει αποδώσει παρά ελάχιστα αποτελέσματα 
στην πράξη. 

Η ολοκληρωμένη και ορθή εφαρμογή αυτού του πυ¬ 
κνού θεσμικού και οργανωτικού πλαισίου αποτελεί ζη¬ 
τούμενο, καθώς προσκρούει, συχνά, τόσο στις ιδιαιτερό¬ 
τητες της παραγωγικής βάσης της ελληνικής οικονομίας 
(πληθώρα μικρών και πολύ μικρών επιχειρήσεων), όσο 
και στην απουσία ενός συνεκτικού θεσμικού/διοικη- 
τικού μηχανισμού που θα συντονίζει τις πολύπλευρες 
(πλην αποσπασματικές) παρεμβάσεις της Πολιτείας, θα 
εξασφαλίζει την ουσιαστική προαγωγή των ζητημάτων 
υγείας και ασφάλειας πέρα από μια τυπική νομική συμ¬ 
μόρφωση των εργοδοτών και, κυρίως, θα συμβάλλει στη 
διαμόρφωση νοοτροπίας πρόληψης σε όλο το φάσμα 
της εργασιακής ζωής. 

Όσον αφορά στην επαγγελματική νοσηρότητα, σύμ¬ 
φωνα με τα στοιχεία του Σ.ΕΠ.Ε. την τελευταία πενταετία 
καταγράφεται εν γένει μείωση του αριθμού/συχνότητας 
των εργατικών ατυχημάτων κατ' έτος (ενδεικτικά από 
5.721 αναγγελθέντα στο Σ.ΕΠ.Ε. το 2010 μειώθηκαν το 
2013 στα 5.126), η οποία ασφαλώς οφείλεται και στη 
συρρίκνωση των κατ' εξοχήν επικίνδυνων κλάδων οι¬ 
κονομικής δραστηριότητας όπως π.χ. ο κατασκευαστι¬ 
κός κλάδος και οι οικοδομές. Ανά τομέα οικονομικής 
δραστηριότητας, ο μεγαλύτερος αριθμός ατυχημάτων 
απαντάται κατά σειρά στη μεταποίηση, στο χονδρικό και 
λιανικό εμπόριο, στην επισκευή οχημάτων και μοτοσι¬ 
κλετών, στις κατασκευές και στον κλάδο μεταφοράς και 
αποθήκευσης. 

Γενική διαπίστωση, ωστόσο, είναι ότι εν γένει ο πραγ¬ 
ματικός αριθμός ατυχημάτων που συμβαίνουν ετησίως 
στους χώρους εργασίας είναι μεγαλύτερος από τα επί¬ 
σημα στοιχεία, δεδομένου του μεγέθους της αδήλωτης 
εργασίας και της αφανούς οικονομίας στη χώρα μας. Επι¬ 
πλέον υφίσταται έλλειψη στατιστικών στοιχείων για τον 
πρωτογενή τομέα (γεωργία, δασοκομία, αλιεία), καθώς ο 
μεγάλος αριθμός των αυτοαπασχολουμένων στον τομέα 
δεν εντάσσονται στη νομοθεσία για την υγεία και ασφά¬ 
λεια στην εργασία. Σημειώνεται ότι σε ευρωπαϊκό επίπεδο, 
ο πρωτογενής τομέας είναι σταθερά δεύτερος ως προς τη 
συχνότητα θανατηφόρων εργατικών ατυχημάτων. 

Παράλληλα, τονίζεται το γεγονός της σχεδόν παντε¬ 
λούς έλλειψης στατιστικών στοιχείων για τον αριθμό των 
επαγγελματικών ασθενειών. Οι διαδικασίες αναγνώρισης 
τους στον μεγαλύτερο ασφαλιστικό φορέα το ΙΚΑ είναι 


δαιδαλώδεις και ουσιαστικά ανύπαρκτες στα υπόλοιπα 
ασφαλιστικά ταμεία, ενώ η αναγγελία και καταγραφή 
τους είναι σχεδόν μηδενική. 

Όσον αφορά τον έλεγχο εφαρμογής της νομοθεσίας 
για την ΥΑΕ, αποτελεί πρόκληση για τα επόμενα χρόνια 
αφενός μεν η ενίσχυση του ελεγκτικού μηχανισμού της 
Επιθεώρησης ΑΥΕ του ΣΕΠΕ και αφετέρου η καλλιέργεια 
και ανάπτυξη νοοτροπίας πρόληψης στους εργοδότες 
και τους εργαζόμενους. 

Προς την κατεύθυνση αυτή μπορεί να συμβάλλει η 
αντιμετώπιση χρόνιων προβλημάτων της Επιθεώρησης 
Ασφάλειας και Υγείας του Σ.ΕΠ.Ε. όπως η έλλειψη υλικο- 
τεχνικής υποδομής, ο ανεπαρκής αριθμός προσωπικού, 
η έλλειψη συνεχιζόμενης εκπαίδευσης των επιθεωρητών 
κ.λπ. αλλά και η πέρα από κάθε έννοια εξορθολογισμού 
σημερινή διοικητική του οργάνωση και ανάπτυξη τόσο 
στο κέντρο όσο και στην περιφέρεια της χώρας. 

Η ανάπτυξη πληροφοριακών συστημάτων που έχουν 
ήδητεθεί σελειτουργία (Πληροφοριακό Σύστημα Σ.ΕΠ.Ε.- 
ΟΑΕΔ - ΙΚΑ ΕΤΑΜ «ΕΡΓΑΝΗ», από το 12-2-2014) καθώς και 
όσων έχουν προγραμματισθεί να λειτουργήσουν (Ολο¬ 
κληρωμένο Πληροφοριακό Σύστημα Σ.ΕΠ.Ε. και Πληρο¬ 
φοριακό Σύστημα «Ψηφιακές Υπηρεσίες μίας Στάσης») 
αναμένεται, μεταξύ άλλων, να βελτιώσει σημαντικά την 
εποπτεία της αγοράς και την πληρέστερη εφαρμογή των 
θεσμών της ΥΑΕ. 

Αντίστοιχα, όσον αφορά στην επιτελική υπηρεσία ΑΥΕ 
(ΔΑΥΕ, Δ3), η τελευταία διοικητική της υποβάθμιση, η 
κατάργηση βασικών και ουσιαστικών αρμοδιοτήτων της, 
οι ελλείψεις σε προσωπικό και η απώλεια εξειδικευμένου 
προσωπικού, η έλλειψη συνεχιζόμενης εκπαίδευσης του 
προσωπικού, η απενεργοποίηση της λειτουργίας των 
εργαστηρίων εφαρμοσμένης έρευνας και μετρήσεων 
βλαπτικών παραγόντων, συνιστούν ορισμένους μόνο 
από τους παράγοντες που βάζουν τροχοπέδη στο γενι¬ 
κότερο έργο της και ειδικότερα σε εκείνο που αφορά στη 
χάραξη στρατηγικής, στην ανάπτυξη νέας νομοθεσίας 
και στην εφαρμοσμένη έρευνα για την ΥΑΕ, αλλά και 
στην καλλιέργεια και ανάπτυξη νοοτροπίας πρόληψης 
σε εργοδότες και εργαζόμενους. 

Διαπιστώνεται γενικότερα ως προς τα θέματα ΥΑΕ, δι¬ 
αχρονική έλλειψη συντονισμού μεταξύ του Υπουργείου 
Εργασίας και των συναρμόδιων φορέων όπως είναι τα 
ασφαλιστικά ταμεία και τα Υπουργεία Υγείας, Παιδείας, 
Ανάπτυξης, Περιβάλλοντος και Εσωτερικών κ.λπ. Το 
γεγονός αυτό, σε συνδυασμό με την προαναφερόμενη 
διοικητική υποβάθμιση της υπηρεσίας ΥΑΕ από Γενική 
Διεύθυνση σε επίπεδο Διεύθυνσης, αποτελεί πρόκλη¬ 
ση για την ανάπτυξη κι εφαρμογή σύνθετων πολιτικών, 
όπως για παράδειγμα η εφαρμογή της νομοθεσίας ΥΑΕ 
στον Δημόσιο και τον ευρύτερο Δημόσιο τομέα ή η ανά¬ 
γκη αποτελεσματικής αντιμετώπισης των «νέων και των 
αναδυόμενων» επαγγελματικών κινδύνων. 

Σε κάθε περίπτωση, το γενικότερο κοινωνικοοικονο¬ 
μικό περιβάλλον των τελευταίων χρόνων, δημιουργεί 
πρόσθετα εμπόδια στην πλήρη εφαρμογή του θεσμικού 
πλαισίου για την ΥΑΕ σε όλο το φάσμα της οικονομικής 
δραστηριότητας, ιδίως εάν ληφθούν υπόψη οι δημοσι- 

ονομικές συνθήκες και οι οικονομικοί περιορισμοί που 
αντιμετωπίζουν οι μικρές και πολύ μικρές επιχειρήσεις. 

Η ελλιπής εφαρμογή της νομοθεσίας και η ουσιαστική 
απουσία εκπροσώπησης των εργαζομένων μέσω των θε¬ 
σμών διαβούλευσης που προβλέπει η νομοθεσία (ΕΥΑΕ, 
εκπρόσωποι, κ.λπ.) στις περισσότερες επιχειρήσεις και 
ιδίως στις μικρομεσαίες επιχειρήσεις, αποτελούν ζητή¬ 
ματα που χρήζουν άμεσης αντιμετώπισης κι επίλυσης. 
Δυστυχώς, το συνδικαλιστικό κίνημα δεν ανέδειξε στο 
βαθμό που θα έπρεπε τα ζητήματα αυτά. Εκτός αυτού 
είδε και ανταγωνιστικά την (νομοθετική) υποχρέωση 
εκλογής «Επιτροπών Υγείας και Ασφάλειας των Εργα¬ 
ζομένων» στους εργασιακούς χώρους και δεν μερίμνη- 
σε για την εκλογή εκπροσώπων σε επιτροπές ΥΑΕ στη 
συντριπτική πλειοψηφία των επιχειρήσεων. 

Γία όλους τους προαναφερθέντες λόγους, την επόμενη 
προγραμματική περίοδο η Πολιτεία πρέπει να εντατι- 
κοποιήσει το εύρος και την αποτελεσματικότητα των 
προσπαθειών της, σε συνεργασία με τους κοινωνικούς 
εταίρους, τους εργαζόμενους και τους παραγωγικούς 
φορείς. 

Σε αυτό το πλαίσιο είναι αναγκαία η, θεσμική, διοι¬ 
κητική και λειτουργική συνάρθρωση και η αναβάθμιση 
όλων των επιμέρους υφιστάμενων δομών για την ΥΑΕ, 
σε ένα ενιαίο, συνεκτικό, πολυδιάστατο και πολυσυλλε¬ 
κτικό Εθνικό Σύστημα Υγείας και Ασφάλειας στην Ερ¬ 
γασία (ΕΣυστΥΑΕ), το οποίο όσον αφορά τη διοικητική/ 
λειτουργική του διάσταση θα βασίζεται στη συνεργασία 
και δικτύωση του συνόλου των συμμετεχόντων φορέων 
και στη μεταξύ τους δημιουργία των αναγκαίων θετικών 
συνεργείων, ενώ όσον αφορά τη διασφάλιση των ανα¬ 
γκαίων πόρων αυτή θα βασίζεται στη δημιουργία ενός 
φορέα για την ασφάλιση του επαγγελματικού κινδύνου, 
(βλ. Άξονα 1 του Στρατηγικού Σχεδιασμού). 

Σύμφωνα με την 187 Διεθνή Σύμβαση Εργασίας «Πλαί¬ 
σιο προαγωγής της υγείας και ασφάλειας στην εργασία», 
η οποία ας σημειωθεί δεν έχει ακόμα κυρωθεί από τη 
χώρα μας, το «Εθνικό Σύστημα ΥΑΕ» ορίζεται ως «η υπο¬ 
δομή που αποτελεί το βασικό πλαίσιο για την υλοποίηση 
της εθνικής πολιτικής και των εθνικών προγραμμάτων 
υγείας και ασφάλειας στην εργασία» και θα πρέπει να 
περιλαμβάνει μεταξύ άλλων: 

α) τη νομοθεσία, τις συλλογικές συμβάσεις, ανάλογα 
με την περίπτωση, καθώς και κάθε άλλο κείμενο σχετικό 
με την ασφάλεια και την υγεία στην εργασία, 
β) μια αρχή ή έναν οργανισμό, ή αρχές ή οργανισμούς, 
υπεύθυνους για την ασφάλεια και την υγεία στην εργα¬ 
σία, που προσδιορίζονται σύμφωνα με τη εθνική νομο¬ 
θεσία και πρακτική, 

γ) μηχανισμούς που διασφαλίζουν τη συμμόρφωση 
με την εθνική νομοθεσία, συμπεριλαμβανομένων των 
συστημάτων επιθεώρησης, 
δ) μέτρα για την προώθηση, σε επίπεδο επιχείρησης, 
της συνεργασίας μεταξύ της διεύθυνσης, των εργαζο¬ 
μένων και των εκπροσώπων τους, ως ένα απαραίτητο 
στοιχείο για την πρόληψη στον χώρο εργασίας. 

Το Εθνικό Σύστημα Υγείας και Ασφάλειας στην Εργασία 
θα πρέπει να περιλαμβάνει ανάλογα με την περίπτωση: 


α) ένα εθνικό τριμερές συμβουλευτικό όργανο ή εθνι¬ 
κά συμβουλευτικά τριμερή όργανα αρμόδια για την 
ασφάλεια και την υγεία στην εργασία, 
β) υπηρεσίες πληροφόρησης και συμβουλευτικές υπη¬ 
ρεσίες για θέματα υγείας και ασφάλειας στην εργασία, 
γ) πρόνοια για κατάρτιση σε θέματα ασφάλειας και 
υγείας στην εργασία, 

δ) υπηρεσίες υγείας στην εργασία σύμφωνα με την 
εθνική νομοθεσία και πρακτική, 
ε) έρευνα σε θέματα ασφάλειας και υγείας στην ερ¬ 
γασία, 

στ) ένα μηχανισμό συλλογής και ανάλυσης στοιχείων 
για τις επαγγελματικές ασθένειες και τους τραυματι¬ 
σμούς σε χώρο εργασίας, λαμβανομένων υπ' όψιν των 
σχετικών κανόνων της Δ.Ο.Ε., 
ζ) διατάξεις που να αποβλέπουν στη συνεργασία με 
τα συστήματα ασφάλισης του επαγγελματικού κινδύνου 
ή τα συστήματα κοινωνικής ασφάλισης, τα οποία καλύ¬ 
πτουν τα εργατικά ατυχήματα και τις ασθένειες. 

η) μηχανισμούς υποστήριξης για την προοδευτική βελ¬ 
τίωση των συνθηκών υγείας και ασφάλειας στις μικρές 
και μικρομεσαίες επιχειρήσεις και την άτυπη οικονομία. 

ΚΕΦΑΛΑΙΟ 2 

ΕΘΝΙΚΟΣ ΣΤΡΑΤΗΓΙΚΟΣ ΣΧΕΔΙΑΣΜΟΣ 
2.1 Γενικά 

Στη χώρα μας, ο τομέας της Υγείας και Ασφάλειας στην 
Εργασία πρέπει να τίθεται ως βασική προτεραιότητα, στο 
γενικότερο πλαίσιο αναβάθμισης της ποιότητας στην 
εργασία, με γνώμονα τις εθνικές προτεραιότητες και σε 
εφαρμογή της Κοινοτικής Στρατηγικής για την Ασφάλεια 
και Υγεία στην Εργασία. 

Η Ελληνική Πολιτεία, μέσω του Υπουργείου Εργασίας 
και των αρμόδιων υπηρεσιών του, προάγει τα θέματα 
ασφάλειας και υγείας στην εργασία σε εθνικό επίπεδο 
καθορίζοντας τη σχετική Εθνική Στρατηγική και τις 
επιμέρους πολιτικές ΥΑΕ, βασιζόμενη στην τριμερή εκ¬ 
προσώπηση και τον κοινωνικό διάλογο, όπου δίνεται 
ιδιαίτερη έμφαση στην ισόρροπη συμμετοχή εργαζο¬ 
μένων και εργοδοτών στη διαδικασία διαβούλευσης 
για το σχεδίασμά πολιτικών και τη λήψη αποφάσεων, 
στο ευρύτερο πλαίσιο διαχείρισης των θεμάτων ΥΑΕ σε 
εθνικό επίπεδο. 

Ωστόσο, οι ολοένα και πιο σύνθετες εργασιακές διαδι¬ 
κασίες και οι ραγδαίες αλλαγές στις συνθήκες εργασίας, 
σε συνδυασμό με τους νέους ή μεταβαλλόμενους τύπους 
των διαφόρων πηγών κινδύνου, απαιτούν τη χάραξη μιας 
νέας και συστηματικής στρατηγικής προσέγγισης της 
Ασφάλειας και της Υγείας στην Εργασία, με δεδομένο 
ότι ο συγκεκριμένος τομέας δέχτηκε καίρια πλήγματα 
τα τελευταία μνημονιακά χρόνια. 

Απαντώντας στις προκλήσεις αυτές, η προηγούμενη 
Εθνική Στρατηγική για την Ασφάλεια και Υγεία στην Ερ¬ 
γασία (ΕΣΑΥΕ) της περιόδου, 2010-2013, παρουσίασε 
για πρώτη φορά στη χώρα μας ένα συνεκτικό σύνολο 
πολιτικών και παρεμβάσεων για την υγεία και ασφάλεια 
στην εργασία στην Ελλάδα. Παράλληλα, συνοδεύτηκε 
από αναλυτικό πρόγραμμα δράσεων με χρονικό προσ¬ 
διορισμό, βάσει του οποίου εφαρμόστηκαν στην πράξη 

οι κατευθύνσεις που τέθηκαν από αυτή. Η τελική αξιολό¬ 
γηση της πραγματοποιήθηκε το 2014-2015 και κατέδειξε 
ότι σε γενικές γραμμές η ΕΣΥΑΕ ικανοποίησε εν πολλοίς 
τους τιθέμενους στόχους, ενώ υπήρξε απόκλιση από 
ορισμένους. 

Κατ’ αυτόν τον τρόπο, εγκαινιάστηκε μια νέα, μεθο¬ 
δολογική και ολοκληρωμένη προσέγγιση των σαφώς 
πολυσύνθετων θεμάτων ΥΑΕ, η οποία αντανακλά με σα¬ 
φήνεια την πολιτική επιλογή του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης να 
προάγει την προστασία των εργαζομένων και να συμ¬ 
βάλλει στη δημιουργία περισσότερο υγιών, ασφαλών 
και παραγωγικών χώρων εργασίας. 

Η αξιολόγηση της ΕΣΥΑΕ 2010-2013 ανέδειξε πρωτί- 
στως ότι η κατάρτιση ενός ολοκληρωμένου σχεδίου για 
την πολιτική στην ΥΑΕ, με στρατηγικούς στόχους, άξονες 
προτεραιότητας, επιμέρους και συγκεκριμένες δράσεις 
και χρονοδιαγράμματα, αποτελεί μια πρωτοβουλία που 
έλαβε χώρα για πρώτη φορά στην Ελλάδα, αντανακλώ¬ 
ντας, έτσι, αφενός την απαιτούμενη πολιτική βούληση 
για την περαιτέρω προαγωγή της υγείας και ασφάλειας 
στην εργασία, αφετέρου την ετοιμότητα και ωριμότητα 
της Διοίκησης να οργανώσει και να συντονίσει αυτή την 
προσπάθεια με πιο συστηματικό και αποτελεσματικό 
τρόπο. 

Στο πλαίσιο της εφαρμογής της ΕΣΥΑΕ 2010-2013, 
υπήρξαν δράσεις και προτεραιότητες που παρουσία¬ 
σαν ικανοποιητικό βαθμό ολοκλήρωσης, ιδιαίτερα ως 
προς τους «εξωστρεφείς» άξονες προτεραιότητας που 
αφορούν στη διαχείριση της πληροφορίας, την ευαι- 
σθητοποίηση της κοινής γνώμης και την προαγωγή νο¬ 
οτροπίας πρόληψης σε όλο το φάσμα της οικονομικής 
και κοινωνικής ζωής. 

Σε αυτό το γεγονός, συνέβαλε σημαντικά ο Εθνικός 
Εστιακός Πόλος του Ευρωπαϊκού Οργανισμού Εϋ-05ΗΑ 
στην Ελλάδα, ο οποίος ανήκει οργανωτικά ως δομή στην 
επιτελική υπηρεσία ΑΥΕ (ΔΑΥΕ, Δ3) του Υπουργείου Ερ¬ 
γασίας, δεδομένου ότι στο πλαίσιο της λειτουργίας του 
και καθ' όλη τη χρονική περίοδο 2010-2013 διοργάνωσε 
μεγάλο αριθμό δράσεων ενημέρωσης και ευαισθητοποί- 
ησης για την ΥΑΕ, με την στήριξη και τη χρηματοδότηση 
του Ευρωπαϊκού Οργανισμού ΕΙΙ-05ΗΑ. 

Από την άλλη πλευρά, υπήρξαν και δράσεις - όπως 
π.χ. η ομοιόμορφη εφαρμογή του πλαισίου υγείας και 
ασφάλειας στην εργασία στον δημόσιο και ιδιωτικό το¬ 
μέα - των οποίων οι σύνθετες απαιτήσεις για συνέργειες 
με άλλους φορείς άσκησης πολιτικής, δεν επέτρεψαν 
την επίτευξη ενός ικανοποιητικού βαθμού ολοκλήρω¬ 
σης. Ωστόσο, ακόμη και σε αυτές τις περιπτώσεις, πραγ¬ 
ματοποιήθηκαν προπαρασκευαστικές ενέργειες ή/και 
αξιόλογα βήματα προόδου εκ μέρους των υπηρεσιών 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης, που αναμένεται να αποδώ¬ 
σουν καρπούς στο μέλλον. 

Ο νέος στρατηγικός σχεδιασμός για την περίοδο 2016- 
2020 λαμβάνει υπόψη του τα παραπάνω δεδομένα και 
την πλούσια εμπειρία που αποκτήθηκε κατά την υλο¬ 
ποίηση και παρακολούθηση της Εθνικής Στρατηγικής 
2010-2013, αξιοποιώντας παράλληλα και με ουσιαστικό 


τρόποτον κοινωνικό διάλογο και θέτοντας ρεαλιστικούς 
και επιτεύξιμους στόχους με κυρίαρχο γνώμονα τις σύγ¬ 
χρονες εθνικές ανάγκες και προτεραιότητες, καθώς και 
τις υποχρεώσεις που απορρέουν από την ιδιότητα της 
χώρας ως κράτους μέλους της Ευρωπαϊκής Ένωσης αλλά 
και τα κατοχυρωμένα δικαιώματα στο πλαίσιο του κοινο¬ 
τικού κεκτημένου στον τομέα της Υγείας και Ασφάλειας 
στην Εργασία (05Η 3ςηυί5). 

2.2 Όραμα 

«Δημιουργία περισσότερο ασφαλών, υγιών και πα¬ 
ραγωγικών χώρων εργασίας στον ιδιωτικό και στον 
δημόσιο τομέα που δα διασφαλίζουν την υγεία και θα 
προάγουν την ευεξία/ευημερία των εργαζομένων και πα¬ 
ράλληλα θα συμβάλλουν στη βιωσιμότητα των επιχειρή¬ 
σεων και θα στηρίζουν την ανάπτυξη της οικονομίας.». 

2.3 Στρατηγικοί στόχοι 

Με σκοπό την υλοποίηση της πολιτικήςτου Υπουργεί¬ 
ου Εργασίας και ειδικότερα τον Στρατηγικό Στόχο 2 του 
Υπουργείου Εργασίας (2015), όπως αυτός διατυπώνεται 
στη συνέχεια: 

«διασφάλιση της προστασίας των εργασιακών δικαι¬ 
ωμάτων, την ποιοτική αναβάθμιση των συνθηκών και 
όρων εργασίας, την προαγωγή της υγείας και ασφάλειας 
στην εργασία». 

ως βασικός στρατηγικός στόχος της πολιτικής του 
Υπουργείου Εργασίας, Κοινωνικής Ασφάλισης και Κοινω¬ 
νικής Αλληλεγγύης στον τομέα της Υγείας και Ασφάλειας 
στην Εργασία για την περίοδο 2016-2020 αναδεικνύεται: 

«Θεσμοθέτηση του Εθνικού Συστήματος Υγείας και 
Ασφάλειας στην Εργασία, (ΕΣσυτΥΑΕ)» 

και στο πλαίσιο αυτού, τίθενται οι εξής ειδικοί στρα¬ 
τηγικοί στόχοι: 

1. Ενδυνάμωση των πολιτικών και των μέτρων πρόλη¬ 
ψης των εργατικών ατυχημάτων, των επαγγελματικών 
ασθενειών και των άλλων ασθενειών που σχετίζονται με 
την εργασία για όλους τους εργαζομένους, με έμφαση 
στους πλέον ευάλωτους. 

2. Καλλιέργεια νοοτροπίας πρόληψης των κινδύνων 
στην εργασία με τη συμμετοχή όλων, μέσω της εκπαί¬ 
δευσης, της κατάρτισης και της ενημέρωσης. 

3. Βελτίωση των διαδικασιών αναγγελίας και των συ¬ 
στημάτων καταγραφής εργατικών ατυχημάτων και επαγ¬ 
γελματικών ασθενειών. 

4. Θέσπιση φορέα ασφάλισης του επαγγελματικού 
κινδύνου. 

2.4 Άξονες προτεραιοτήτων 

Ο Στρατηγικός σχεδιασμός συνίσταται σε 12 άξονες 
προτεραιότητας οι οποίοι εξειδικεύονται περαιτέρω σε 
αναλυτικό Εθνικό Επιχειρησιακό Σχέδιο Δράσεων με 
χρονικό προγραμματισμό υλοποίησης των προβλεπό- 
μενων δράσεων. 

Άξονας 1 ος: Θεσμοθέτηση Εθνικού Συστήματος Υγείας 
και Ασφάλειας στην Εργασία (ΕΣυστΥΑΕ) 

Στο κείμενο της ΕΣΥΑΕ 2016-2020, περιλαμβάνονται 
όλες οι αναγκαίες θεσμικές πρωτοβουλίες/προβλέψεις 
και οι οργανωτικές ενέργειες/δράσεις/παρεμβάσεις, με 
τις οποίες θα θεσμοθετηθεί ένα σύγχρονο και αποτελε¬ 
σματικό ΕΣυστΥΑΕ στη χώρα μας, μέσω του εξορθολο- 
γισμού και της λειτουργικής συνάρθρωσης των υφιστά- 

μενών θεσμών, δομών και διαδικασιών και, κυρίως, μέσω 
της δημιουργίας των κρίσιμων εκείνων θεσμικών και δι¬ 
οικητικών οντοτήτων που με τη συνεργεία τους θα υπη¬ 
ρετήσουν αποτελεσματικά τον απαραίτητο στρατηγικό, 
υποστηρικτικό και συντονιστικό ρόλο για την ουσιαστική 
αναβάθμιση και προαγωγή της ΥΑΕ στη χώρα μας. 

Σε αυτό το πλαίσιο, κομβικής σημασίας για την οικο¬ 
δόμηση του ΕΣυστΥΑΕ αποτελούν τα εξής: 

• Σε νομοθετικό επίπεδο 

Επανεξέταση του νομοθετικού πλαισίου για την υγεία 
και ασφάλεια στην εργασία με έμφαση: 

- στην ποιοτική αναβάθμιση των θεσμών παροχής 
υπηρεσιών προστασίας και πρόληψης (τεχνικοί ασφα¬ 
λείας, ιατροί εργασίας, εσωτερικές και εξωτερικές υπηρε¬ 
σίες προστασίας και πρόληψης, εκπαίδευση εργοδοτών 
και εργαζομένων), 

- στη θέσπιση νομοθετικών προβλέψεων για την προ¬ 
στασία από νέους και αναδυόμενους κινδύνους (π.χ. ψυ- 
χοκοινωνικούς παράγοντες κινδύνου, γήρανση του εργα¬ 
τικού δυναμικού και μεγάλης ηλικίας εργαζόμενοι κ.α.), 

- στην ενσωμάτωση νέων κοινοτικών οδηγιών (π.χ. για 
τις ηλεκτρομαγνητικές ακτινοβολίες, τα καρκινογόνα, τις 
επικίνδυνες χημικές ουσίες) και κυρίως, 

- στην τόνωση της ενεργούς και ουσιαστικής συμμε¬ 
τοχής και εκπροσώπησης των εργαζομένων (ΕΥΑΕ) στη 
θεσμοθετημένη διαβούλευση με τους εργοδότες για τη 
συμμετοχική προσέγγιση στην αντιμετώπιση των θεμά¬ 
των ΥΑΕ στις επιχειρήσεις (βλ. Άξονες 2 και 11), καθώς και 

- στην κύρωση Διεθνών Συμβάσεων για την ΥΑΕ 
(π.χ. την Σ.Ε. 187 για το πλαίσιο προαγωγής της υγείας και 
ασφάλειας στην εργασία, την ΣΕ. 167 «Για την ασφάλεια 
και την υγεία στις οικοδομές, την Σ.Ε. 176 «Για την υγεία 
και ασφάλεια στα ορυχεία, την Σ.Ε. 184 «Για την υγεία 
και ασφάλεια στη γεωργία» και τις ομώνυμες διεθνείς 
συστάσεις εργασίας, την Σ.Ε. 155 «Για την ασφάλεια, την 
υγεία των εργαζομένων και το περιβάλλον εργασία» κ.α.). 

• Σε θεσμικό επίπεδο 

- Ποιοτική αναβάθμιση της επιτελικής υπηρεσίας για 
την ΥΑΕ του Υπουργείου Εργασίας (νυν Διεύθυνσης 
Ασφάλειας και Υγείας στην Εργασίας, Δ3), με επικαιρο- 
ποίηση των παλαιότερων αρμοδιοτήτων της καθώς και 
ουσιαστική ενίσχυση της με επιπλέον ανθρώπινους και 
υλικούς πόρους (εξειδικευμένο προσωπικό, μέσα, εξο¬ 
πλισμό μετρήσεων, εκπαίδευση, ηλεκτρονικές υπηρεσί¬ 
ες, εκπαίδευση, οικονομική στήριξη, επαναλειτουργία 
των εργαστηρίων διενέργειας μετρήσεων για τον προσ¬ 
διορισμό των βλαπτικών παραγόντων στους χώρους ερ¬ 
γασίας αλλά και την εκπόνηση προγραμμάτων εφαρμο¬ 
σμένης έρευνας στον τομέα της ΥΑΕ κ.λπ.), προκειμένου 
να ανταποκριθεί στο πολυεπίπεδο και απαιτητικό έργο 
της σε εθνικό και διεθνές επίπεδο. 

- Δημιουργία του Εθνικού Κέντρου Έρευνας και Ανα¬ 
φοράς Μετρήσεων (Προσδιορισμού Βλαπτικών Παρα¬ 
γόντων) για την ΥΑΕ, με επαναλειτουργία των εργαστη¬ 
ρίων εφαρμοσμένης έρευνας (της πρώην Διεύθυνσης 
του Κέντρου Υγείας και Ασφάλειας στην Εργασία, ΚΥΑΕ) 
για τον προσδιορισμό των φυσικών παραγόντων κινδύ¬ 
νου καθώς και των χημικών και βιολογικών παραγόντων 
κινδύνου στο εργασιακό περιβάλλον, μέσω δειγματο¬ 


ληψιών, μετρήσεων και αναλύσεων και με επαναφορά 
και επικαιροποίηση όλων των αρμοδιοτήτων τους όπως 
ίσχυαν πριν την προηγούμενη οργανωτική αλλαγή της 
επιτελικής υπηρεσίας για την ΥΑΕ (Οκτ. του 2014). 

Τα εργαστήρια, μετά την αναβάθμισή τους, μπορούν 
να λειτουργήσουν είτε αυτόνομα είτε σε συνεργασία και 
συνδυαστικά με άλλα δημόσια εργαστήρια (όπως π.χ. 
είναι το Κέντρο Διάγνωσης και Ιατρικής της Εργασίας, 
ΚΔΙΕ) στον τομέα της ΥΑΕ, ώστε να αναλάβουν ρόλο ρυθ¬ 
μιστικό (ελέγχου των σχετικών μετρήσεων που εκτελούν 
σήμερα σχεδόν αποκλειστικά ιδιωτικές επιχειρήσεις και 
εργαστήρια) και ρόλο συμβουλευτικό (για την προστα¬ 
σία των εργαζομένων μέσω ελέγχου του επιπέδου έκθε¬ 
σης τους σε βλαπτικούς παράγοντες και τήρησης ή όχι 
των ισχυουσών οριακών τιμών, την ουσιαστική βελτίωση 
των συνθηκών ΥΑΕ μέσω της πρόληψης των κινδύνων 
στις επιχειρήσεις αλλά και τη στήριξη του έργου των 
επιθεωρητών Ασφάλειας και Υγείας στην Εργασία του 
Σ.ΕΠΕ.). 

- Δημιουργία Κεντρικής Συντονιστικής Δομής, καθώς 
και επιμέρους περιφερειακών συντονιστικών δομών/ 
οργάνων στους συμμετέχοντες φορείς, για τη σταδια¬ 
κή ανάπτυξη και λειτουργία του ΕΣυστΥΑΕ. Η Κεντρική 
Συντονιστική Δομή θα εδρεύει στην αναβαθμισμένη 
επιτελική για την ΥΑΕ Διεύθυνση Ασφάλειας και Υγεί¬ 
ας στην Εργασία του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης. 

Η Κεντρική Συντονιστική Δομή θα συνεπικουρείται στο 
έργο της τόσο από τις αρμόδιες υπηρεσίες Επιθεώρησης 
Ασφάλειας και Υγείας του Σ.ΕΠ.Ε., (ως αρμόδιου φορέα 
για τον έλεγχο εφαρμογής της νομοθεσίας για την ΥΑΕ) 
όσο και από τις περιφερειακές συντονιστικές δομές που 
θα εκπροσωπούν τους φορείς που θα συμμετέχουν στην 
οργανωτική δομή του Εθνικού Συστήματος Υγείας και 
Ασφάλειας στην Εργασία (ΕΣυστΥΑΕ), όπως για παρά¬ 
δειγμα είναι τα κομβικά για την προαγωγή της υγείας 
και ασφάλειας των εργαζομένων Υπουργεία: το Υπουρ¬ 
γείο Υγείας, το Υπουργείο Εσωτερικών και Διοικητικής 
Ανασυγκρότησης ή το Υπουργείο Παιδείας, Έρευνας και 
Θρησκευμάτων. 

- Δημιουργία Συντονιστικής Δομής μεταξύ των συναρ- 
μόδιων για το δημόσιο Υπουργείων 

(Υπουργείο Εργασίας, Κοινωνικής Ασφάλισης και Κοι¬ 
νωνικής Αλληλεγγύης, Υπουργείο Εσωτερικών και Διοι¬ 
κητικής Ανασυγκρότησης και Υπουργείο Υγείας), για την 
προαγωγή των θεμάτων ΥΑΕ και την πλήρη εφαρμογή 
του σχετικού θεσμικού πλαισίου σε όλους τους φορείς, 
υπηρεσίες και οργανισμούς του δημόσιου και ευρύτερου 
δημόσιου τομέα. 

Ο οργανωτικός και επιχειρησιακός συντονισμός της 
παροχής υπηρεσιών προστασίας και πρόληψης στους 
εργαζομένους των παραπάνω φορέων, θα αποτελέσει 
προϊόν συνεργασίας των συναρμόδιων Υπουργείων 
ενώ θα αξιοποιηθούν σχετικές προτάσεις όπως π.χ. αυ¬ 
τής της Επιστημονικής Εταιρείας Ιατρικής της Εργασίας 
και Περιβάλλοντος - ΕΕΙΕΠ για τη δημιουργία Κεντρι¬ 
κής Συντονιστικής (Υπέρ-) Υπηρεσίας Προστασίας και 
Πρόληψης (ΥΠΠ), η οποία θα στηρίζει, θα συντονίζει και 
θα κατευθύνει τις επιμέρους και ανά φορέα Υπηρεσίες 
Προστασίας και Πρόληψης (ΥΠΠ) (βλ. Άξονα 2). 

- Διασύνδεση του Εθνικού Συστήματος Υγείας και 
Ασφάλειας στην Εργασία (ΕΣυστΥΑΕ) με το Εθνικό Σύ¬ 
στημα Υγείας (ΕΣΥ) ιδίως μέσω της δημιουργίας σε κάθε 
νοσηλευτικό ίδρυμα ειδικής υπηρεσίας/μονάδας Υγεί¬ 
ας και Ασφάλειας που θα περιλαμβάνει εκτός από την 
Υπηρεσία Προστασίας και Πρόληψης (ΥΠΠ) των εργα¬ 
ζομένων του Νοσοκομείου, την Υπηρεσία αναγνώρισης, 
διάγνωσης, τεκμηρίωσης και αναγγελίας των επαγγελ¬ 
ματικών ασθενειών αλλά και εργατικών ατυχημάτων, 
για την παραπομπή τους για αποζημίωση στο Φορέα 
Ασφάλισης του Επαγγελματικού Κινδύνου και την κα¬ 
ταγραφή τους για στατιστικούς λόγους (βλ. Άξονα 4). 

- Δημιουργία ειδικής υπηρεσίας στους ασφαλιστικούς 
φορείς για τον έλεγχο των νοσημάτων που 

αναγνωρίζονται και αποζημιώνονται ως κοινά νοσή¬ 
ματα, για το ενδεχόμενο αναγνώρισής τους ως επαγγελ¬ 
ματικής ασθένειας (βλ. Άξονα 4). 

- Δόμηση ενός αξιόπιστου συστήματος καταγραφής 
της επαγγελματικής νοσηρότητας (εργατικά ατυχήματα 
και επαγγελματικές ασθένειες) με παράλληλο επανασχε- 
διασμό των μεθόδων και διαδικασιών αναγγελίας, ανα¬ 
γνώρισης και καταγραφής των εργατικών ατυχημάτων 
στη βάση του κοινού ευρωπαϊκού προτύπου Ε5Ανν και 
των επαγγελματικών ασθενειών (στη βάση του κοινού 
ευρωπαϊκού προτύπου ΕΟϋ-της ΕΙΙΚ05ΤΑΤ (βλ. Άξονα 4). 

- Δημιουργία επιτελικής δομής συνεργασίας με το 
Υπουργείο Παιδείας για την πολυεπίπεδη ενσωμάτωση 
των αρχών υγείας και ασφάλειας στην εργασία σε κάθε 
πτυχή του εκπαιδευτικού έργου και σε κάθε βαθμίδα της 
εκπαίδευσης συμπεριλαμβανομένης της αρχικής επαγ¬ 
γελματικής και της δια βίου κατάρτισης (βλ. Άξονα 7). 

- Προώθηση της δημιουργίας ειδικού «Φορέα Ασφά¬ 
λισης Επαγγελματικού Κινδύνου» με βασικό πόρο τη 
θεσμοθετημένη από το ν. 2084/1992 εισφορά επαγ¬ 
γελματικού κινδύνου 1% επί των αποδοχών των απα- 
σχολουμένων (που σήμερα εισπράττεται για μια σειρά 
υπόχρεων επιχειρήσεων από το ΙΚΑ) και με συνεκτίμηση 
τόσο των σχετικών μελετών που έχουν εκπονηθεί από 
το ΕΛΙΝΥΑΕόσο και της κοινής πρότασης των εκπροσώ¬ 
πων επιστημονικών και συνδικαλιστικών φορέων (ΕΕΙΕΠ/ 
Ελληνική Εταιρία Ιατρικής Εργασίας και Περιβάλλοντος, 
ΕΕΧ/Ένωση Ελλήνων Χημικών,ΤΕΕ/Τεχνικό Επιμελητή¬ 
ριο Ελλάδας, ΓΣΕΕ/Γενική Συνομοσπονδία Εργατών Ελ¬ 
λάδας, ΓΣΕΒΕΕ/Γενική Συνομοσπονδία Επαγγελματιών 
Βιοτεχνών Εμπόρων Ελλάδας), προς την Διαρκή Επιτρο¬ 
πή κρίσηςγιατα Βαρέα και Ανθυγιεινά Επαγγέλματα για 
την «άμεση δημιουργία κατά τα πρότυπα των χωρών 
της ΕΕ ενός ασφαλιστικού φορέα για την ασφάλιση του 
επαγγελματικού κινδύνου» (βλ. Άξονα 4). 

Στόχος του φορέα αυτού θα είναι η προαγωγή της ερ¬ 
γασιακής υγείας και ασφάλειας μέσω των διαδικασιών 
της πρόληψης υγείας και γενικότερα της δημόσιας υγεί¬ 
ας, η ασφαλιστική κάλυψη των επαγγελματικών νοσημά¬ 
των και εργατικών ατυχημάτων (νοσήλια, ημέρες άδειας, 
αποκατάσταση, σύνταξη ή συμπληρωματική σύνταξη 
λόγω αλλαγής θέσης εργασίας ή επαγγέλματος) και η 
μείωση της οικονομικής επιβάρυνσης των Ασφαλιστικών 
Ταμείων. 


Σημειώνεται ότι σήμερα τα ασφαλιστικά ταμεία πιέζο¬ 
νται ασφυκτικά από το τεράστιο κόστος της νοσηλείας, 
αποκατάστασης και συνταξιοδότησης της επαγγελ¬ 
ματικής νοσηρότητας (η οποία δεν αναγνωρίζεται ως 
επαγγελματική αλλά ως κοινή νόσος και αποζημιώνεται 
από τα ασφαλιστικά ταμεία), Παράλληλα λοιπόν με την 
προαγωγή της εργασιακής υγείας και ασφάλειας μέσω 
της πρόληψης, η δημιουργία του συγκεκριμένου φο¬ 
ρέα φορέα ασφάλισης του επαγγελματικού κινδύνου 
εκτιμάται ότι θα συμβάλλει και στη βιωσιμότητα των 
ασφαλιστικών ταμείων της χώρας μας. 

■ Σε επίπεδο μηχανισμών διασφάλισης της συμμόρ¬ 
φωσης με τη νομοθεσία ΥΑΕ 

- Ενίσχυση των υπηρεσιών Επιθεώρησης Ασφάλειας 
και Υγείας του Σ.ΕΠ.Ε. αναφορικά με την οργάνωση, 
στελέχωση και επιχειρησιακή λειτουργία, σύμφωνα και 
με τις επίσημα καταγεγραμμένες υποδείξεις τόσο από 
ευρωπαϊκούς θεσμούς (Επιτροπή Ανώτερων Επιθεω¬ 
ρητών Εργασίας, 5110), όσο και από το Διεθνές Γραφείο 
Εργασίας (110). 

Η πρόσφατη αποδυνάμωση της διοικητικής δομής 
του ΣΕΠΕ ενδέχεται να ενέχει σημαντικές επιπτώσεις 
στην αποτελεσματικότητα και στον αντίκτυπο του έρ¬ 
γου του ΣΕΠΕ, στην ορθή χρήση του στελεχιακού του 
δυναμικού, στο λειτουργικό του κόστος, καθώς και στο 
επίπεδο εξυπηρέτησης των συναλλασσόμενων με το 
Σ.ΕΠ.Ε. πολιτών και επιχειρήσεων. Προκειμένου δε το 
ΣΕΠΕ να ανταποκρίνεται με τον καλύτερο τρόπο στις 
αρμοδιότητες του, λαμβάνοντας υπόψη και τις νέες κα¬ 
ταστάσεις που έχουν ανακύψει στο εργασιακό πεδίο και 
οι οποίες σε κάθε περίπτωση έχουν σημαντικό αντίκτυ¬ 
πο και στα θέματα υγείας και ασφάλειας στην εργασία, 
απαιτείται τόσο ενίσχυση του ως προς τους ανθρώπινους 
και τους υλικούς πόρους (μέσα, εξοπλισμό, εκπαίδευση, 
ηλεκτρονικές υπηρεσίες, οικονομική στήριξη κ.λπ.) όσο 
και ουσιαστική οργανωτική ενδυνάμωση του σε εθνικό 
επίπεδο. 

• Σε επίπεδο κοινωνικού διαλόγου 

- Αναβάθμιση και ανασυγκρότηση του Συμβουλίου 
Υγείας και Ασφάλειας των Εργαζομένων (ΣΥΑΕ), με στόχο 
να μην περιορίζεται στο ρόλο ενός τυπικού οργάνου δι- 
αβούλευσης αλλά να συμμετέχει ενεργά και ουσιαστικά 
στους τομείς της χάραξης, υλοποίησης, παρακολούθη¬ 
σης και αξιολόγησης πολιτικών για την ΥΑΕ, συνδυάζο¬ 
ντας τις απόψεις των επιστημονικών και των κοινωνικών 
φορέων. 

Άξονας 2ος: Απλούστευση και βελτίωση του νομοθε¬ 
τικού πλαισίου για την ΥΑΕ. 

Το εθνικό νομοθετικό πλαίσιο για την ΥΑΕ, απόλυτα 
εναρμονισμένο προς το αντίστοιχο ευρωπαϊκό, θα συ¬ 
νεχίσει να επικαιροποιείται και να συμπληρώνεται με 
πρόσθετα νομοθετήματα, σε αντιστοίχιση με τις νέες 
Κοινοτικές οδηγίες. 

Επί πλέον, θα κυρωθούν Διεθνείς Συμβάσεις Εργασίας, 
(π.χ. για τη γεωργία, το πλαίσιο προαγωγής της ΥΑΕ-Δ.Σ.Ε. 
Νο 187, για την ασφάλεια, την υγεία των εργαζομένων 
και το περιβάλλον - Δ.Σ.Ε. Νο 155 κ.α.) λαμβάνοντας 
υπόψη σχετικές προτροπές της Διεθνούς Οργάνωσης 
Εργασίας (ΙΕΟ) καθώς και σχετικά αιτήματα άλλων κρα- 

τικών υπηρεσιών ή φορέων και αφού εξετασθεί η δυ¬ 
νατότητα κύρωσης τους σύμφωνα με τα ισχύοντα στο 
εθνικό δίκαιο ή πρώτα πραγματοποιηθούν οι αναγκαίες 
τροποποιήσεις στο εθνικό δίκαιο που θα επιτρέψουν 
στη συνέχεια την κύρωση των συγκεκριμένων διεθνών 
συμβάσεων. 

Πέραν των παραπάνω, προωθείται η βελτίωση, επικαι- 
ροποίηση και τροποποίηση της ήδη υπάρχουσας νομο¬ 
θεσίας για την ΥΑΕ, λαμβάνοντας υπόψη τις νέες μορφές 
εργασίας, την εξέλιξη της τεχνολογίας, τις δημογραφικές 
εξελίξεις, τους νέους και αναδυόμενους κινδύνους και 
την ανάγκη για στήριξη των επιχειρήσεων και ιδιαίτερα 
των μικρομεσαίων και των πολύ μικρών επιχειρήσεων 
στο σημερινό οικονομικό περιβάλλον. Βασικός στόχος 
είναι η ενίσχυση της πρόληψηςτων εργατικών ατυχημά¬ 
των, των επαγγελματικών ασθενειών και των ασθενειών 
που σχετίζονται με την εργασία. 

Παράλληλα επιδιώκεται η ενσωμάτωση των βασικών 
αρχών ΥΑΕ στην καθημερινή λειτουργία των επιχειρή¬ 
σεων καθώς και στις άλλες εφαρμοζόμενες πολιτικές 
(π.χ. για τη διαχείριση του ανθρώπινου δυναμικού, τη 
διασφάλιση της ποιότητας ή την προστασία του περι¬ 
βάλλοντος), ώστε να ενισχυθούν τόσο η βιωσιμότητα 
όσο και η αποδοτικότητα σε επίπεδο επιχείρησης αλλά 
και σε κλαδικό επίπεδο. 

Η υπάρχουσα νομοθεσία είναι αναγκαίο να επικαιρο- 
ποιηθεί και να συμπληρωθεί με νέες νομοθετικές ρυθμί¬ 
σεις που θα περιλαμβάνουν σειρά στοχευμένων μεταρ¬ 
ρυθμίσεων στο πεδίο της ΥΑΕ (π.χ. αναπροσαρμογή των 
ειδικοτήτων ΤΑ, αναβάθμιση του ρόλου των Τ.Α. και των 
Ι.Ε., ενίσχυση της συμμετοχής των εργαζόμενων κ.α.). 

Παράλληλα κρίνεται απαραίτητη η άμεση ολοκλήρω¬ 
ση της διαδικασίας κωδικοποίησης της νομοθεσίας (των 
κανονιστικών πράξεων που δεν περιλαμβάνονται στον 
κώδικα νόμων για την Υγεία και Ασφάλεια στην Εργασία, 
ν. 3850/2010) με κατάρτιση ενιαίων κειμένων, ως ένα από 
τα βασικότερα εργαλεία ενίσχυσης του βαθμού πρόσβα¬ 
σης και εφαρμοσιμότητάς της. 

Άξονας 3ος: Ενίσχυση εφαρμογής της νομοθεσίας για 
την ΥΑΕ. 

Η καλύτερη εφαρμογή της νομοθεσίας για την ΥΑΕ 
εξαρτάται σε μεγάλο βαθμό από την αποτελεσματική 
διεξαγωγή επιθεωρήσεων από τις αρμόδιες υπηρεσίες 
στους χώρους εργασίας. Η ανάδυση νέων επαγγελμα¬ 
τικών κινδύνων που σχετίζονται με την ανάπτυξη νέων 
τεχνολογιών και την εμφάνιση νέων μορφών οργάνωσης 
της εργασίας, καθιστά επιτακτική την ανάγκη για επιμόρ¬ 
φωση των επιθεωρητών εργασίας στα συγκεκριμένα 
ζητήματα. Σε αυτό το πλαίσιο, η Ευρωπαϊκή Επιτροπή 
κρίνει απαραίτητη την αξιοποίηση από τα κράτη - μέλη 
των προγραμμάτων χρηματοδότησης της ΕΕ καθώς και 
της ανταλλαγής καλών πρακτικών μεταξύ των Επιθεω¬ 
ρήσεων Εργασίας σε επίπεδο ΕΕ. 

Επιπλέον, κρίνεται σκόπιμη η επανεξέταση της απο- 
τελεσματικότητας των υφιστάμενων κυρώσεων που 
επιβάλλονται από τα κράτη μέλη και η αναζήτηση νέων 
μέτρων και εναλλακτικών τρόπων παρακολούθησης και 
ενίσχυσης της συμμόρφωσης των εργοδοτών (π.χ. μέσω 
της παροχής οικονομικών ή άλλων κινήτρων ή της βελτί¬ 


ωσης της παρεχόμενης πληροφόρησης και εκπαίδευσης 
προς τους εργοδότες). 

Οι υπηρεσίες του Υπουργείου Εργασίας έχουν επι- 
σημάνει επανειλημμένα το αναμφισβήτητο έλλειμμα 
εφαρμογής των διατάξεων υγείας και ασφάλειας στην 
εργασία στον Δημόσιο τομέα, με τις συνακόλουθες αρ¬ 
νητικές κριτικές σε εθνικό και κοινοτικό επίπεδο αλλά 
και τις ουσιαστικές αρνητικές επιπτώσεις όσον αφορά 
στην αποτελεσματική διαχείριση της προστασίας των 
εργαζομένων σε υπηρεσίες, φορείς και οργανισμούς του 
στενού και του ευρύτερου Δημόσιου τομέα. Κρίνεται 
επομένως αναγκαίο να δρομολογηθούν ενέργειες για 
την προαγωγή των θεμάτων ΥΑΕ και την πλήρη εφαρ¬ 
μογή και στο Δημόσιο τομέα (Υπουργεία, Οργανισμοί 
Τοπικής Αυτοδιοίκησης, Ένοπλες Δυνάμεις, Νοσοκομεία, 
Σχολικές Μονάδες, κ.λπ.) της υφιστάμενης νομοθεσίας 
για την ΥΑΕ. 

Σε αυτό το πλαίσιο, πρέπει άμεσα να δημιουργηθεί σε 
κάθε Υπουργείο -με πρότυπο το Υπουργείο Εργασίας-και 
σε κάθε Ν.Π.Δ.Δ. και ΟΤΑ, οργανωμένη εσωτερική δομή 
για την παροχή υπηρεσιών προστασίας και πρόληψης 
όσον αφορά στην ΥΑΕ, με σχετική απόφαση του αρμό¬ 
διου για όλο το δημόσιο τομέα Υπουργείου Εσωτερικών. 
Παράλληλα το Υπουργείο Εργασίας θα πρέπει να ανα- 
λάβει τον επισπεύδοντα (λόγω αντικειμένου) αλλά και 
τον κύριο συμβουλευτικό ρόλο (λόγω αρμοδιότητας και 
αντικειμένου) για το σύνολο του Δημοσίου τομέα, κατ’ 
αρχήν σχεδιάζοντας, υλοποιώντας και αξιολογώντας σε 
πιλοτικό επίπεδο σχετικές δράσεις στους χώρους ερ¬ 
γασίας που είναι υπό την αρμοδιότητα και ευθύνη του. 

Η αποτελεσματικότητα των δράσεων για την προαγω¬ 
γή της ασφάλειας και της υγείας στους χώρους εργασίας 
εξαρτάται σε σημαντικό βαθμό από την εξασφάλιση μίας 
επαρκούς βάσης πληροφόρησης μέσω της οποίας θα 
συλλέγονται αξιόπιστα, επίκαιρα και συγκρίσιμα στατι¬ 
στικά στοιχεία σχετικά με τα επαγγελματικά ατυχήματα 
και ασθένειες, καθώς και στοιχεία για την έκθεση των 
εργαζομένων σε βλαπτικούς παράγοντες. 

Για το σκοπό αυτό, οι αρμόδιες εθνικές αρχές των 
επιμέρους κρατών μελών καλούνται κατά την επόμενη 
προγραμματική περίοδο από την Ευρωπαϊκή Επιτροπή 
να εντείνουν τις προσπάθειές τους για τη βελτίωση της 
συλλογής στοιχείων (π.χ. μέσω της εκπόνησης εθνικών 
ερευνών για την ΥΑΕ σε τακτά χρονικά διαστήματα) και 
την ανάπτυξη κοινών προσεγγίσεων για τον εντοπισμό 
και την αξιολόγηση των κινδύνων για την υγεία και ασφά¬ 
λεια των εργαζομένων, στο πλαίσιο του υπό εκπόνηση 
έργου "Ευρωπαϊκό Σύστημα Διαχείρισης της Πληροφό¬ 
ρησης για τα θέματα ΥΑΕ" (Ευιτ>ρθ3η 05Η ΙπίοπτίΒΐίοη 
5γ5ΐθΐτι). 

Προς αυτή την κατεύθυνση απαιτείται η ανάληψη 
συγκεκριμένων δράσεων με σκοπό την αξιολόγηση και 
βελτίωση της ποιότητας των στατιστικών στοιχείων, 
ιδίως για τα εργατικά ατυχήματα και τις επαγγελματι¬ 
κές ασθένειες καθώς και στενή συνεργασία όλων των 
εμπλεκομένων φορέων σε εθνικό επίπεδο. 

Παράλληλα, μέσω του ορισμού και της λειτουργίας των 
Εθνικών Σημείων Επαφής-στο πλαίσιο και για τη στήριξη 
του προαναφερθέντος συστήματος- σε όλα τα κράτη 

μέλη, επιδιώκεται η έγκυρη και αξιόπιστη αναγνώριση, 
συλλογή, καταγραφή και αναφορά προς την Ευρωπαϊ¬ 
κή Επιτροπή όλων των άλλων θεσμικών, επιστημονικών 
και κοινωνικο-οικονομικών στοιχείων, δεδομένων και 
πληροφοριών που αφορούν στην σε εθνικό επίπεδο 
διαχείριση των θεμάτων ΥΑΕ (συμπεριλαμβανομένων 
των Εθνικών Στρατηγικών ΥΑΕ) και χαρτογραφούν την 
υφιστάμενη κατάσταση όσον αφορά στην ΥΑΕ σε κάθε 
κράτος μέλος αλλά και συνολικά σε όλη των Ευρώπη. 

Όλα τα παραπάνω στοιχεία και δεδομένα, σε συνδυ¬ 
ασμό με τα ευρήματα των πανευρωπαϊκών ερευνών και 
μελετών που εκπονούν στον τομέα της ΥΑΕ ευρωπαϊκά 
και διεθνή όργανα και φορείς (έρευνα Ε5ΕΝΕΚ του ΕίΙ- 
05ΗΑ, έρευνα για τις συνθήκες εργασίας και διαβίωσης 
του Ευτοίουπά κ.α.) και ύστερα από τη συγκριτική τους 
αξιολόγηση, θα αξιοποιηθούν για τη λήψη αποφάσεων 
όσον αφορά στον επαναπροσδιορισμό των ασκούμενων 
πολιτικών και των εφαρμοζόμενων μέτρων, συμπερι¬ 
λαμβανομένων των προτάσεων και των μέτρων για την 
προαγωγή των θεμάτων ΥΑΕ και την ενίσχυση εφαρμο¬ 
γής της νομοθεσίας για την ΥΑΕ σε κάθε κράτος μέλος. 

Άξονας 4ος: Ενδυνάμωση της πρόληψης και βελτίωση 
των συστημάτων αναφοράς και καταγραφής των εργα¬ 
τικών ατυχημάτων και των επαγγελματικών ασθενειών. 

Είναι γνωστό ότι η χώρα μας υστερεί σημαντικά ως 
προς την αναγνώριση, καταγραφή, αναγγελία, και απο¬ 
ζημίωση των επαγγελματικών ασθενειών, με αποτέλε¬ 
σμα την ελλιπή αντιμετώπιση των θεμάτων που σχετί¬ 
ζονται με την επαγγελματική νοσηρότητα καθώς και με 
την επίβλεψη και προστασία της επαγγελματικής υγείας, 
την έλλειψη της αναγκαίας πληροφορίας και στατιστικής 
επεξεργασίας στοιχείων ως προς το επίπεδο της επαγ¬ 
γελματικής υγείας των εργαζομένων καθώς και αδυναμία 
ανταπόκρισης ως προς υποχρεώσεις μας σε ευρωπαϊ¬ 
κούς και διεθνείς οργανισμούς. 

Παράλληλα δε με την παντελή έλλειψη έστω και στοι¬ 
χειωδών στατιστικών στοιχείων για τον αριθμό και τον 
τύπο των επαγγελματικών ασθενειών και της επαγγελμα¬ 
τικής θνησιμότητας, εντοπίζεται και υποκαταγραφή των 
εργατικών ατυχημάτων (π.χ. λόγω αδήλωτης εργασίας 
ή μη αναγγελίας των ατυχημάτων). Γενική είναι η διαπί¬ 
στωση, ότι εν γένει ο πραγματικός αριθμός ατυχημάτων 
που συμβαίνουν ετησίως στους χώρους εργασίας είναι 
μεγαλύτερος από τα επίσημα στοιχεία, δεδομένου του 
διαχρονικά μεγάλου μεγέθους της αδήλωτης εργασίας 
και της αφανούς οικονομίας στη χώρα μας. Επιπλέον 
υφίσταται έλλειψη στατιστικών στοιχείων για τον πρωτο¬ 
γενή τομέα (γεωργία, δασοκομία, αλιεία), καθώς ο μεγά¬ 
λος αριθμός των αυτοαπασχολουμένων στον τομέα δεν 
εντάσσονται στη νομοθεσία για την υγεία και ασφάλεια 
στην εργασία. 

Οι υπεύθυνοι για το σχεδίασμά πολιτικών και τη λήψη 
αποφάσεων στον τομέα της ΥΑΕ πρέπει να έχουν στη 
διάθεση τους τεκμηριωμένα και αξιόπιστα στοιχεία και 
αριθμούς για τα εργατικά ατυχήματα και τις επαγγελ¬ 
ματικές ασθένειες, προκειμένου να έχουν μια ακριβή, 
ολοκληρωμένη και επίκαιρη εικόνα των κινδύνων που 
απειλούν την ΥΑΕ, με γνώμονα την οποία να ανακαλύ- 
ψουν τους πλέον πρόσφορους τρόπους παρέμβασης για 


την αντιμετώπιση των κινδύνων που απειλούν τους ερ¬ 
γαζομένους, προκαλώντας ατυχήματα και βλάβες στην 
υγεία που σχετίζονται με την εργασία. 

Ειδικότερα η βελτίωση της πρόληψης των επαγγελ¬ 
ματικών ασθενειών τίθεται ως μία από τις βασικές προ¬ 
τεραιότητες της Ευρωπαϊκής Επιτροπής και στο πλαίσιο 
αυτό έχει συσταθεί «Άτυπη ομάδα εμπειρογνωμόνων 
για τα διαγνωστικά κριτήρια των επαγγελματικών ασθε¬ 
νειών», με αντικείμενο τη θέσπιση απλουστευμένου 
ευρωπαϊκού καταλόγου επαγγελματικών ασθενειών, η 
διάγνωση των οποίων θα γίνεται βάσει κοινών διαγνω¬ 
στικών κριτηρίων. 

Στο πλαίσιο αυτό απαιτείται καταρχήν αντιμετώπιση 
της υποκαταγραφής των εργατικών ατυχημάτων και των 
αιτιών της μη καταγραφής των επαγγελματικών ασθε¬ 
νειών και στη συνέχεια δημιουργία ενός αξιόπιστου 
συστήματος καταγραφής των εργατικών ατυχημάτων 
και αναγγελίας, αναγνώρισης και καταγραφής των επαγ¬ 
γελματικών ασθενειών. 

Συνεπώς είναι αναγκαίες δράσεις σε νομοθετικό και 
οργανωτικό επίπεδο για την ουσιαστική αναβάθμιση του 
συστήματος καταγραφής των εργατικών ατυχημάτων, 
καθώς και του συστήματος αναγνώρισης, καταγραφής 
και αναγγελίας των επαγγελματικών ασθενειών, με τη 
σύμπραξη και ενεργό συμμετοχή των συναρμόδιων 
φορέων και των αρμόδιων επιστημονικών οργανώσε¬ 
ων, αξιοποιώντας για το σκοπό αυτό τη σύγχρονη επι¬ 
στημονική γνώση και τις τεχνολογικές δυνατότητες που 
προσφέρουν σήμερα οι νέες τεχνολογίες ηλεκτρονικής 
συλλογής, τεκμηρίωσης και επεξεργασίας πληροφοριών 
και άλλων αριθμητικών στοιχείων και δεδομένων. 

Άξονας 5ος: Στήριξη μικρομεσαίων και πολύ μικρών 
επιχειρήσεων. 

Οι μικρομεσαίες και οι πολύ μικρές επιχειρήσεις στη 
χώρα μας, όπως και σε όλες τις ευρωπαϊκές χώρες, 
αντιπροσωπεύουν τη συντριπτική πλειοψηφία των 
επιχειρήσεων (χαρακτηριστικά αναφέρεται ότι αποτε¬ 
λούν τη ραχοκοκαλιά της ευρωπαϊκής και της εθνικής 
οικονομίας) και απασχολούν μεγάλο ποσοστό των ερ¬ 
γαζόμενων. Χαρακτηρίζονται ωστόσο σύμφωνα με τα 
διαθέσιμα στοιχεία (Έρευνα Ε5ΕΝΕΚ-1,του Ευρωπαϊκού 
Οργανισμού για την Ασφάλεια και Υγεία στην Εργασία 
Ε11-05ΗΑ, 2009) από πλημμελή διαχείριση της Ασφάλει¬ 
ας και Υγείας στην Εργασία, υψηλά ποσοστά εργατικών 
ατυχημάτων και ιδιαίτερα θανατηφόρων εργατικών ατυ¬ 
χημάτων (Ευτοίουπά 2010), καθώς και μεγάλο έλλειμμα 
όσον αφορά στην αποτελεσματική διαχείριση των επαγ¬ 
γελματικών κινδύνων αλλά και στην αναγκαία νοοτροπία 
πρόληψης των κινδύνων στο εργασιακό περιβάλλον. 

Αν και η νομική υποχρέωση για την παροχή υπηρε¬ 
σιών προστασίας και πρόληψης στους εργαζόμενους 
των επιχειρήσεων που απασχολούν έστω και έναν ερ¬ 
γαζόμενο (αρχή ευθύνης του εργοδότη) ισχύει εδώ και 
τριάντα χρόνια, εντούτοις αποτελεί ακόμα και σήμερα 
μεγάλη πρόκληση το γεγονός της πλημμελούς διαχεί¬ 
ρισης της ΥΑΕ στον χώρο των μικρομεσαίων και των 
πολύ μικρών επιχειρήσεων ταυτόχρονα με τα χαμηλά 
επίπεδα ενημέρωσης και ευαισθητοποίησης (συγκριτικά 
με τις άλλες κατηγορίες επιχειρήσεων), όπου καταγρά- 

φεται το 82% των εργατικών ατυχημάτων και το 90% 
των θανατηφόρων εργατικών ατυχημάτων (ΕυΓοίουπά 
2010), με δυσβάσταχτο κόστος για τους εργαζόμενους, 
τις επιχειρήσεις και την οικονομία σε τοπικό, κλαδικό 
και εθνικό επίπεδο. 

Βασικοί λόγοι για την κατάσταση αυτή αλλά και για 
τα χαμηλά ποσοστά συμμόρφωσης προς τις απαιτήσεις 
της νομοθεσίας για την ΥΑΕ, όπως οι ίδιοι οι εργοδότες 
(ευρήματα έρευνας Ε5ΕΝΕΚ -1,2009 και έρευνας Ε5ΕΝΕΚ 
-2, 2014) των μικρομεσαίων και των πολύ μικρών επι¬ 
χειρήσεων δηλώνουν είναι η περιορισμένη δυνατότητα 
διάθεσης των αναγκαίων ανθρώπινων και οικονομικών 
πόρων καθώς και η έλλειψη χρόνου, η περιορισμένη 
ικανότητα διαχείρισης των θεμάτων ΥΑΕ, η μη διάθεση 
της αναγκαίας εμπειρίας και τεχνογνωσίας, η έλλειψη 
ενημέρωσης και ευαισθητοποίησης για την ΥΑΕ αλλά 
και η ανυπαρξία παιδείας και νοοτροπίας πρόληψηςτων 
κινδύνων. 

Λαμβάνοντας υπόψη τα παραπάνω στοιχεία και σύμ¬ 
φωνα με τα προβλεπόμενα από το Ευρωπαϊκό Στρατη¬ 
γικό Πλαίσιο για την Ασφάλεια και Υγεία στην Εργασία 
2014-2020 και την υπό εκπόνηση Εθνική Στρατηγική για 
την ΥΑΕ 2016-2020, οι μικρομεσαίες και οι πολύ μικρές 
επιχειρήσεις έχουν ανάγκη από καθοδήγηση, παροχή 
συμβουλών και τεχνική υποστήριξη για την γενικότερη 
διαχείριση των θεμάτων Ασφάλειας και Υγείας στην Ερ¬ 
γασία καθώς και ειδικότερα, για την αναγνώριση/αξιολό- 
γηση των επαγγελματικών κινδύνων και την εκπόνηση 
της μελέτης Εκτίμησης Κινδύνου (ΕΚ). 

Η βελτίωση της δυνατότητας συμμόρφωσης των μι- 
κρομεσαίων και των πολύ μικρών επιχειρήσεων με τις 

διατάξεις της νομοθεσίας για την ΥΑΕ αποτελεί μία 
από τις κεντρικές προτεραιότητες του τρέχοντος Στρα¬ 
τηγικού Πλαισίου της ΕΕ. Δεδομένου του μεγέθουςτους 
και της υστέρησης τους σε υλικούς και ανθρώπινους 
πόρους, οι μικρομεσαίες και οι πολύ μικρές επιχειρήσεις 
δυσκολεύονται να ανταποκριθούν στις απαιτήσεις για 
την ΥΑΕ που τίθενται από την εθνική νομοθεσία, ενώ 
το κόστος που επωμίζονται να επενδύσουν στον τομέα 
αυτό είναι σαφώς υψηλότερο, σε σύγκριση με τις μεγα¬ 
λύτερες επιχειρήσεις. 

Λαμβάνοντας υπόψη εξάλλου τη σημερινή διάρθρω¬ 
ση της ελληνικής αγοράς των επιχειρήσεων ως προς το 
μέγεθος τους αλλά και τις μελλοντικές προοπτικές δια¬ 
σφάλισης της βιωσιμότητας τους και της οικονομικής 
ανάπτυξης τους υπό το πρίσμα της οικονομικής ύφεσης, 
είναι προφανές ότι οι δυσκολίες αυτές θα συνεχίσουν 
να υφίστανται και κατά τη περίοδο προγραμματισμού 
της Στρατηγικής. 

Κατά συνέπεια, οι προσπάθειες πρέπει να επικεντρω¬ 
θούν στην εξεύρεση αποτελεσματικότερων λύσεων, που 
θα λαμβάνουν υπόψη αυτές τις ιδιαιτερότητες και θα 
αναγνωρίζουν τη σημαντική συμβολή που μπορεί να 
έχουν στην αποτελεσματικότερη διαχείριση των κινδύ¬ 
νων για την ΥΑΕ από τις μικρομεσαίες και τις πολύ μικρές 
επιχειρήσεις, δράσεις που για παράδειγμα αφορούν: την 
έγκαιρη, αξιόπιστη και αντικειμενική ενημέρωση και την 
κατάλληλη ευαισθητοποίηση τους, την παροχή τεχνικής 
στήριξης και συμβουλευτικής από τις αρμόδιες αρχές και 


τους επιθεωρητές εργασίας, την υιοθέτηση και εφαρμο¬ 
γή Συστημάτων Διαχείρισης της Ασφάλειας και Υγείας 
στην Εργασία, την εφαρμογή των κανόνων του ΒΕΑ(ΙΗ 
και τη διενέργεια της μελέτης εκτίμησης του επαγγελμα¬ 
τικού κινδύνου μέσω της αξιοποίησης των διαθέσιμων 
κλαδικών, διαδικτυακών, διαδραστικών εργαλείων ΟίΚΑ 
(οη-Ιίπθ Π5ΐ< 355θ5ΐηθηΐ ΐοοίε). 

Ειδικότερα η συστηματική, συμμετοχική και ποιοτικού 
επιπέδου εκπόνηση της Μελέτης Εκτίμησης Κινδύνου 
-ως το πρώτο βήμα για την αποτελεσματική διαχείριση 
των επαγγελματικών κινδύνων στη βάση της πρόληψης, 
συμπεριλαμβανομένης της τεκμηρίωσης, της αναθεώρη¬ 
σης και της εκπόνησης σχεδίων δράσης-, παραμένει μια 
σημαντική πρόκληση στο χώρο των μικρομεσαίων και 
των πολύ μικρών επιχειρήσεων με δεδομένο ότι για τους 
προαναφερθέντες λόγους αδυνατούν να ανταπεξέλθουν 
σε αυτή την υποχρέωσή τους. 

Προς την κατεύθυνση αυτή, η προαγωγή και διάθε¬ 
ση από τον Ευρωπαϊκό Οργανισμό ΕΙΙ-05ΗΑ του Προ¬ 
γράμματος ΟίΚΑ και της ηλεκτρονικής πλατφόρμας 
ΟίΚΑ, αξιοποιείται ήδη από τον Εθνικό Εστιακό Πόλο 
Πληροφόρησης της επιτελικής υπηρεσίας ΥΑΕ (ΔΑΥΕ, 
Δ3) του Υπουργείου Εργασίας, για την σε εθνικό επίπεδο 
ανάπτυξη και δωρεάν διάθεση Διαδικτυακών Διαδραστι¬ 
κών Εργαλείων για την εκπόνηση της μελέτης Εκτίμησης 
Κινδύνου (ΟπΙιπθ ΗίεΚ Α55θ55ΐτΐθηΐ ϊοοΙβ, ΟίΚΑ) από τις 
μικρομεσαίες και πολύ μικρές επιχειρήσεις των διαφό¬ 
ρων κλάδων οικονομικής δραστηριότητας. 

Η προσπάθεια αυτή θα συνεχιστεί και κατά τα επόμενα 
έτη, αποσκοπώντας στη διασφάλιση των κατάλληλων 
συνθηκών ασφάλειας και υγείας στην εργασία με ταυτό¬ 
χρονη στήριξη της επιχειρηματικότητας στον χώρο των 
μικρομεσαίων και των πολύ μικρών επιχειρήσεων, μέσα 
από σχετικές δράσεις όπως είναι η ανάπτυξη, προαγωγή 
και δωρεάν διάθεση νέων κλαδικών εργαλείων ΟίΚΑ, 
η σύνταξη και εφαρμογή εθνικής στρατηγικής για την 
προαγωγή της χρήσης των εργαλείων ΟίΚΑ, η παροχή 
τεχνικής υποστήριξης προς τις επιχειρήσεις για την εκπό¬ 
νηση και τήρηση επικαιροποιημένης μελέτης Εκτίμησης 
Κινδύνου, ή η αξιοποίηση των εργαλείων ΟίΚΑ κατά την 
επιμόρφωση εργοδοτών και εργαζομένων για τα θέματα 
ΑΥΕ μέσω προγραμμάτων επαγγελματικής κατάρτισης 
(όπως προβλέπεται ήδη από την εθνική νομοθεσία για 
την ΥΑΕ). 

Επιπρόσθετα, η επιτελική υπηρεσία για την ΥΑΕ του 
Υπουργείου Εργασίας (ΔΑΥΕ, Δ3) μέσω του Εθνικού 
Εστιακού Πόλου Πληροφόρησης και των προβλεπό- 
μενων στο σχετικό Σύμφωνο Συνεργασίας (που συνυ- 
πογράφηκε το 2011), δραστηριοποιείται στο χώρο των 
μικρομεσαίων και των πολύ μικρών επιχειρήσεων για την 
ανάπτυξη και καλλιέργεια νοοτροπίας πρόληψης των 
κινδύνων στους χώρους εργασίας και την αποτελεσματι¬ 
κότερη διαχείριση τους, μέσω της διεξαγωγής σχετικών 
δράσεων σε συνεργασία με το Δίκτυο ΕηίθφΠ$θ Ευτορθ 
ΝθΐννοιΊ< - ΗθΙΙ35 (ΕΕΝ). 

Το Δίκτυο αυτό, εθνικός κλάδος του πανευρωπαϊκού 
Δικτύου Εηΐ6φΠ$6 Ευτορθ ΝθΐννοιΊ<,παρέχει υπηρεσίες 
για διεθνείς επιχειρηματικές συνεργασίες, ενημέρωση 
για ευρωπαϊκές πολιτικές, καινοτομία και μεταφορά τε- 

χνολογίας και ενισχύει τη συμμετοχή των μικρομεσαίων 
επιχειρήσεων στα ευρωπαϊκά προγράμματα για έρευνα, 
τεχνολογία και καινοτομία. 

Στο πλαίσιο της πολυετούς και επιτυχημένης συνερ¬ 
γασίας του με το Υπουργείο Εργασίας, το Δίκτυο ΕΕΝ 
-ΗθΙΙβϊ θα συνεχίσει να παρέχει δωρεάν πληροφόρηση, 
συμβουλευτική, διανομή έντυπου και ηλεκτρονικού 
υλικού αλλά και επιμορφωτικά σεμινάρια (π.χ. για τις 
βασικές αρχές της ΥΑΕ, τις νέες νομοθετικές ρυθμίσεις, 
ή τη χρήση των εργαλείων ΟίΚΑ κ.α.) και ημερίδες ενη¬ 
μέρωσης και ευαισθητοποίησης προς τις μικρομεσαίες 
και τις πολύ μικρές επιχειρήσεις, μέσω κοινών δράσεων 
και συνεργείων με τον Εθνικό Εστιακό Πόλο Πληροφό¬ 
ρησης και με τη στήριξη του Ευρωπαϊκού Οργανισμού 
Ευ-05ΗΑ και του Υπουργείου Εργασίας. 

Παράλληλα, ειδικά για την κάλυψη του κενού όσον 
αφορά στην παροχή της αναγκαίας ενημέρωσης και την 
αύξηση του επιπέδου ευαισθητοποίησης για την ΥΑΕ 
και δεδομένης της δυσκολίας προσέγγισης και ευαι- 
σθητοποίησηςτων μικρομεσαίων και των πολύ μικρών 
επιχειρήσεων της χώρας μας λόγω της ετερογένειας, της 
γεωγραφικής κατανομής και του σημαντικού αριθμού 
τους, οι υπηρεσίες αυτές σε πρώτη φάση θα πρέπει να 
παρέχονται -είτε σε κλαδικό είτε σε τοπικό επίπεδο- στην 
πηγή και κατά την έναρξη της λειτουργίας των μικρο- 
μεσαίων και πολύ μικρών επιχειρήσεων, δηλαδή στα 
αρμόδια τοπικά σημεία αδειοδότησης όπως είναι τα 
Επιμελητήρια, τα τοπικά τμήματα του Τ.Ε.Ε., οι αρμόδιες 
κρατικές αρχές και υπηρεσίες σε τοπικό ή περιφερειακό 
επίπεδο κ.λπ. 

Για την επίτευξη αυτού του στόχου, προγραμματίζο¬ 
νται στοχευμένες δράσεις στο πλαίσιο της νέας Εθνικής 
Στρατηγικής για την ΥΑΕ, μεταξύ των οποίων: ανάπτυξη 
και λειτουργία Σημείων Πληροφόρησης για την ΥΑΕ στα 
αρμόδια τοπικά σημεία αδειοδότησης της έναρξης και 
λειτουργίας των μικρομεσαίων και πολύ μικρών επιχει¬ 
ρήσεων, ενσωμάτωση της σχετικής πληροφόρησης σε 
υφιστάμενες ηλεκτρονικές πλατφόρμες πληροφόρησης. 

Επιπρόσθετα, δράσεις για την εκπαίδευση εργοδοτών 
και εργαζομένων του χώρου αυτού στις βασικές αρχές 
ΥΑΕ, την εκμάθηση των διαθέσιμων κλαδικών εργαλείων 
ΟίΗΑ για τη διενέργεια της μελέτης ΕΚ και δράσεις για 
τη διάχυση και την προβολή τους, δράσεις προαγωγής 
των εργαλείων ΟίΚΑ στους τελικούς χρήστες, παροχή 
τεχνικής στήριξης και συμβουλευτικής από φυσικά ή/ 
και νομικά πρόσωπα (ΓηθηΐοΐΊηςι), ανάπτυξη σχετικού 
ενημερωτικού και εκπαιδευτικού υλικού, δικτύωση των 
συμμετεχόντων επιχειρήσεων σε τοπικό και κλαδικό 
επίπεδο κ.α. 

Περαιτέρω το ΣΕΠΕ, μέσω του ενημερωτικού και συμ¬ 
βουλευτικού του ρόλου όσον αφορά στην εφαρμογή της 
νομοθεσίας για την ΥΑΕ, μπορεί επίσης να συμβάλλει κα¬ 
θοριστικά στη στήριξη των μικρομεσαίων και των πολύ 
μικρών επιχειρήσεων, τόσο μέσω της παροχής συμβου¬ 
λών, καθοδήγησης και ενημέρωσης κατά τη διάρκεια 
των ελέγχων στους χώρους εργασίας ή στην έδρα των 
Υπηρεσιών Επιθεώρησης ΑΥΕ, όσο και μέσω της διοργά¬ 
νωσης στοχευμένων προγραμμάτων ελέγχου με στόχο 
την ενημέρωση και ευαισθητοποίηση εργοδοτών και 


εργαζομένων κυρίως σε θέματα συμμόρφωσης προς 
την εθνική νομοθεσία για την ΥΑΕ. 

Το ΣΕΠΕ μπορεί ακόμα να συμβάλλει στη διάδοση 
των εργαλείων εκτίμησης του επαγγελματικού κινδύ¬ 
νου ΟίΚΑ, μέσω της συνεργασίας του με την επιτελική 
υπηρεσία για την ΥΑΕ (ΔΑΥΕ, Δ3) και τους φορείς των 
κοινωνικών εταίρων σε κλαδικό, τοπικό και εθνικό επί¬ 
πεδο, οι οποίοι μπορεί να λειτουργήσουν ως ενδιάμεσοι 
για τη διευκόλυνση της προσέγγισης των επιχειρήσεων 
αλλά και πολλαπλασιαστικά, για την αποτελεσματικό¬ 
τερη διάδοση της σχετικής με την ΥΑΕ πληροφορίας, 
εμπειρίας και γνώσης. 

Άξονας 6ος: Καλλιέργεια και προαγωγή νοοτροπίας 
πρόληψης 

Ο στόχος για την ανάπτυξη και εφαρμογή δράσεων 
και μέτρων που προάγουν την υγιή και ασφαλή συμπε¬ 
ριφορά κάθε εργαζόμενου, παράλληλα με τη νομοθετικά 
προβλεπόμενη υποχρέωση των εργοδοτών να παρέχουν 
ικανοποιητικές συνθήκες εργασίας και να προστατεύουν 
τους εργαζόμενους τους από τους βλαπτικούς παράγο¬ 
ντες στους χώρους εργασίας, προϋποθέτει την καλλι¬ 
έργεια και προαγωγή νοοτροπίας πρόληψης των κινδύ¬ 
νων σε εργαζόμενους, εργοδότες και Πολιτεία, μέσω της 
υλοποίησης δράσεων ενημέρωσης, ευαισθητοποίησης, 
επικοινωνίας και προβολής των θεμάτων ΥΑΕ σε εθνικό, 
τοπικό και κλαδικό επίπεδο. 

Οι διετείς Εκστρατείες του Ευρωπαϊκού Οργανισμού 
για την Ασφάλεια και Υγεία στην Εργασία (ΕΕΙ-05ΗΑ) 
«Ασφαλείς και Υγιείς Χώροι Εργασίας» αποτελούν τις 
μεγαλύτερες εκστρατείες για την ΥΑΕ σε παγκόσμιο 
επίπεδο, με τη συμμετοχή περισσότερων των τριάντα 
χωρών. Συνιστούν βασικό εργαλείο του Υπουργείου Ερ¬ 
γασίας για την επίτευξη του στόχου της καλλιέργειας και 
προαγωγής νοοτροπίας πρόληψης, δεδομένου ότι παρέ¬ 
χουν την αναγκαία επιστημονική, τεχνική και οικονομική 
υποστήριξη για την υλοποίηση δράσεων ενημέρωσης, 
ευαισθητοποίησης και προβολής της σπουδαιότηταςτης 
ΥΑΕ εν γένει αλλά και επίκαιρων θεμάτων ΥΑΕ, με βασι¬ 
κούς αποδέκτες τους εργαζομένους, τους εκπροσώπους 
τους, τους εργοδότες, τις επιχειρήσεις, τους κοινωνικούς 
εταίρους, όλους τους εμπλεκόμενους επαγγελματικά με 
την ΥΑΕ καθώς και το γενικό κοινό. 

Ο Εθνικός Εστιακός Πόλος Πληροφόρησης καιΤεκμη- 
ρίωσης για την ΥΑΕ, ως διακριτό Τμήμα της επιτελικής 
υπηρεσίας ΥΑΕ (ΔΑΥΕ, Δ3) του Υπουργείου Εργασίας, 
εκπροσωπεί τον Ευρωπαϊκό Οργανισμό ΕΙΙ-05ΗΑ σε 
εθνικό επίπεδο και υλοποιεί το Ετήσιο Πρόγραμμα 
Εργασίας του πανευρωπαϊκού Δικτύου των Εθνικών 
Εστιακών Πόλων, όπου περιλαμβάνεται ένα ευρύτατο 
πλέγμα πρωτοβουλιών, προγραμμάτων και δράσεων για 
την ενημέρωση και την ευαισθητοποίηση, τη διάχυση 
τηςπληροφόρησης και την αξιοποίηση του διαδικτύου, 
την παροχή τεχνικής στήριξης και τη συμβουλευτική, τη 
δικτύωση και την ανάπτυξη συνεργασιών κ.α., που όλες 
στοχεύουν στην προαγωγή της ΥΑΕ και στην καλλιέργεια 
νοοτροπίας πρόληψης. 

Σημαντική βοήθεια στην προσπάθεια αυτή προσφέ¬ 
ρουν τα μέλη του Εθνικού Δικτύου Πληροφόρησης για 
τα θέματα ΥΑΕ -τη διαχείριση της λειτουργίας του οποίου 

έχει υπό την ευθύνη του ο Εθνικός Εστιακός Πόλος- και 
όπου μέσα από μια κοινή βάση και πλατφόρμα επικοινω¬ 
νίας επιτυγχάνονται οφέλη για όλους, λόγω της συμμε¬ 
τοχής εκπροσώπων από όλους τους κορυφαίους φορείς 
των κοινωνικών εταίρων, άλλες κρατικές αρχές, επαγ¬ 
γελματικούς και επιστημονικούς φορείς που σχετίζονται 
με την ΥΑΕ, ακαδημαϊκά ιδρύματα και ινστιτούτα έρευ¬ 
νας και τεχνολογίας, αλλά και μεγάλες επιχειρήσεις του 
δημόσιου και του ιδιωτικού τομέα κ.α., οι οποίοι δρουν 
πολλαπλασιαστικά όσον αφορά στην προαγωγή των θε¬ 
μάτων ΥΑΕ και στην καλλιέργεια νοοτροπίας πρόληψης 
στους χώρους εργασίας της χώρας μας. 

Μεταξύ των προαναφερθέντων δράσεων που σχεδιά¬ 
ζεται να υλοποιηθούν κατά το διάστημα των επόμενων 
ετών, κυρίαρχη θέση καταλαμβάνουν ο σχεδιασμός, η 
υλοποίηση και η αξιολόγηση όλων των προγραμματι¬ 
σμένων δράσεων διάδοσης της πληροφόρησης, ευαι- 
σθητοποίησης, επικοινωνίας και προβολής που σχετί¬ 
ζονται τόσο με τη στήριξη των στόχων της εκάστοτε 
πανευρωπαϊκής εκστρατείας για την ΥΑΕ όσο και με τους 
στόχους άλλων περισσότερο εξειδικευμένων προγραμ¬ 
μάτων και πρωτοβουλιών, πάντα μέσω της αξιοποίησης 
ενός ευρύτατου μίγματος μέσων και ενεργειών. 

Ενδεικτικά αναφέρονται η οργάνωση ημερίδων και 
επιμορφωτικών σεμιναρίων, η παραγωγή εκδόσεων σε 
έντυπη και ηλεκτρονική μορφή, η παροχή πληροφόρη¬ 
σης μέσω διαδικτύου (οπ-Ιιπθ ΙΐθΙράθ5ΐ<5), η λειτουργία 
σημείων πληροφόρησης (ίπίοροίπΐϊ) σε χώρους με με¬ 
γάλη επισκεψιμότητα, η διανομή έντυπου και ηλεκτρο¬ 
νικού ενημερωτικού υλικού, η ανάπτυξη και προβολή 
ιστοσελίδων με σχετική θεματολογία στο Διαδίκτυο, η 
οργάνωση συνεντεύξεων με δημοσιογράφους, η δημο¬ 
σίευση άρθρων στα μέσα επικοινωνίας και σε επιστημο¬ 
νικά περιοδικά, η παραγωγή οπτικοακουστικών μηνυμά¬ 
των για το ραδιόφωνο και την τηλεόραση, η ανάπτυξη 
συνεργασιών με άλλους ενδιαφερομένους φορείς για 
την από κοινού οργάνωση σχετικών δράσεων, η στή¬ 
ριξη σχετικών δράσεων άλλων φορέων, η υποστήριξη 
δράσεων ΣΕΠΕ κ.α, σε όλη την Ελλάδα και καθ' όλη τη 
διάρκεια της κάθε εκστρατείας. 

Παράλληλα, σε συνδυασμό με και για τη στήριξη των 
στόχων των ευρωπαϊκών εκστρατειών για την ΥΑΕ, ο 
Εθνικός Εστιακός Πόλος Πληροφόρησης και Τεκμη¬ 
ρίωσης οργανώνει σε εθνικό επίπεδο το διαγωνισμό 
των Ευρωπαϊκών Βραβείων Καλής Πρακτικής για τους 
«Ασφαλείς και Υγιείς Χώρους Εργασίας», έναν δίχρονο 
θεσμό ο οποίος έχει ως στόχο την αναγνώριση, διάδοση 
και ανταλλαγή επιτυχημένων και καινοτόμων παραδειγ¬ 
μάτων καλής πρακτικής από επιχειρήσεις ή οργανισμούς 
που διαχειρίζονται αποτελεσματικά την ΥΑΕ. 

Κατά τη διάρκεια της περιόδου 2016-2020 αναμένεται 
να πραγματοποιηθούν δύο Πανευρωπαϊκές Εκστρατείες 
για την ΥΑΕ και να υλοποιηθεί από τον Εθνικό Εστιακό 
Πόλο Πληροφόρησης και Τεκμηρίωσης όλο το φάσμα 
των σχετικών υποστηρικτικών δράσεων που προανα- 
φέρθηκαν, για την προαγωγή των στόχων κάθε εκστρα¬ 
τείας σε εθνικό επίπεδο. Η πρώτη, με θέμα «Ασφαλείς και 
ΥγιείςΧώροι Εργασίαςγια όλες τις ηλικίες» ("ΗθθΙΐΙιγΒηά 
53ίθ ννοιΊφΐ3εβ5 ίοΓ 3 5ϋ5ΐ3ίη301θ ννοΓΐ<ίη9 Νίθ") 2016- 


2017, θα επικεντρωθεί στη διαχείριση της ΥΑΕ υπό το 
πρίσμα της ηλικίας και στην προώθηση της βιώσιμης 
εργασίας καθ' όλη τη διάρκεια του εργασιακού βίου, από 
την είσοδο στην εργασία και την έναρξη της επαγγελ¬ 
ματικής σταδιοδρομίας για τους νέους σε ηλικία εργα¬ 
ζόμενους ως την «υγιή γήρανση» και την υγιή συνταξι- 
οδότηση για τους μεγάλους σε ηλικία εργαζόμενους. 
Η δεύτερη πανευρωπαϊκή εκστρατεία για την περίοδο 
2017-2018 θα έχει ως κεντρικό θέμα την «Προαγωγή 
νοοτροπίας πρόληψης όσον αφορά στις επικίνδυνες 
χημικές ουσίες, με έμφαση σε συγκεκριμένες ομάδες 
εργαζομένων». 

Επιπλέον των παραπάνω, δράσεις ενημέρωσης, διάδο¬ 
σης πληροφόρησης και ευαισθητοποίησης θα πραγμα¬ 
τοποιηθούν τόσο στο πλαίσιο του ετήσιου εορτασμού 
της Παγκόσμιας Ημέρας για την Ασφάλεια και Υγεία στην 
Εργασία (28η Απριλίου) και της σχετικής εκστρατείας που 
διοργανώνεται σε παγκόσμια κλίμακα από την Διεθνή 
Οργάνωση Εργασίας (ΙΙΟ), όσο και κατόπιν συγκεκριμέ¬ 
νων «30 Ειος» αιτημάτων φορέων, ή κλάδων οικονομι¬ 
κής δραστηριότητας ή μεμονωμένων επιχειρήσεων που 
απασχολούν μεγάλο αριθμό εργαζομένων. 

Επίσης ιδιαίτερα σημαντικές θεωρούνται οι μέσω 
του Εθνικού Εστιακού Πόλου Πληροφόρησης και Τεκ¬ 
μηρίωσης συνεργασίες της επιτελικής υπηρεσίας ΥΑΕ 
(ΔΑΥΕ, Δ3) α) με το Δίκτυο των Κέντρων Ευρωπαϊκής 
Πληροφόρησης Ευτορθ ϋιτθεΐ β) μετοΔίκτυο Εηΐθη3Π5θ 
Ευι-ορθ ΝθΐννοΓΚ - ΗθΙΙ 35 (ΕΕΝ) για τη διάδοση της πληρο¬ 
φόρησης για την ΥΑΕ σε εθνικό, περιφερειακό και τοπικό 
επίπεδο αλλά και τη διεξαγωγή κοινών δράσεων στο 
πεδίο της ΥΑΕ και ειδικότερα για την παροχή τεχνικής 
υποστήριξης, συμβουλευτικής και καθοδήγησης προς 
τις μικρομεσαίες και τις πολύ μικρές επιχειρήσεις αλλά 
και για την καλλιέργεια και προαγωγή νοοτροπίας πρό¬ 
ληψης σε εργοδότες και εργαζόμενους που απασχολού¬ 
νται στον τομέα αυτό. 

Σε αυτή την κατεύθυνση, σημαντικό ρόλο μπορούν 
επίσης να διαδραματίσουν τα σύγχρονα μέσα επικοι¬ 
νωνίας, όπως το διαδίκτυο, οι διαδικτυακές εφαρμογές 
και τα μέσα κοινωνικής δικτύωσης, τα οποία μπορούν 
να αξιοποιηθούν από τις αρμόδιες αρχές ως εργαλεία 
για την αποτελεσματικότερη προσέγγιση όλων των ερ¬ 
γαζομένων -ιδιαίτερα των περισσότερο εξοικειωμένων 
με τις νέες τεχνολογίες, νέων σε ηλικία εργαζομένων- και 
όλων των επιχειρήσεων, ιδίως αυτών που είναι γεωγρα¬ 
φικά απομακρυσμένες. Επίσης, σημαντική είναι κάθε 
πρωτοβουλία συμμετοχής σε εθνικής και ευρωπαϊκής 
εμβέλειας δίκτυα -όπως αυτά που αναφέρθηκαν στην 
προηγούμενη παράγραφο- διαμέσου των οποίων διευ¬ 
κολύνεται η προσέγγιση των επιχειρήσεων και η διάδο¬ 
ση της πληροφόρησης για θέματα ΥΑΕ, ένα εξαιρετικά 
δυσχερές έργο που απαιτεί συστηματική και αδιάκοπη 
προσπάθεια αν ληφθούν υπόψη ο αριθμός των επιχει¬ 
ρήσεων, η γεωγραφική κατανομή τους και η ετερογένειά 
τους όσον αφορά την ασκούμενη οικονομική δραστη¬ 
ριότητα. 

Ο ρόλος του ΣΕΠΕ, όσον αφορά στη συν-διαμόρφωση 
νοοτροπίας πρόληψης από κοινού με την επιτελική υπη¬ 
ρεσία ΥΑΕ (ΔΑΥΕ, Δ3) θεωρείται εξίσου σημαντικός, 

καθώς κυρίως στο πλαίσιο των ελέγχων στους χώρους 
εργασίας, αλλά και μέσω της οργάνωσης ή της συμμε¬ 
τοχής στην οργάνωση και υλοποίηση ενημερωτικών 
εκδηλώσεων, οι επιθεωρητές μπορεί να συμβάλλουν 
στην αλλαγή στάσης και συμπεριφοράς των εργαζομέ¬ 
νων καθώς και στην προαγωγή της ενσωμάτωσης των 
θεμάτων ΥΑΕ στην πολιτική της επιχείρησης, αλλά και 
στην περαιτέρω ενεργό συμμετοχή των εργαζομένων 
στη διαχείριση των θεμάτων ΥΑΕ. Εξάλλου, η διαμόρφω¬ 
ση νοοτροπίας πρόληψης αποτελεί βασικό σκοπό των 
στοχευμένων προγραμμάτων ελέγχου που υλοποιούνται 
κατ' έτος από την Επιθεώρηση ΑΥΕ του ΣΕΠΕ, στο πλαίσιο 
των θεματικών εκστρατειών ΥΑΕ που οργανώνει σε όλη 
την Ευρώπη η Επιτροπή Ανώτερων Επιθεωρητών (511(1). 

Είναι εξάλλου ιδιαίτερα σημαντικό να επιδιώκεται 
συνεργεία και η εξοικονόμηση πόρων διαμέσου της 
διοργάνωσης κοινών δράσεων καθώς και η από κοι¬ 
νού προαγωγή των στόχων κάθε εκστρατείας που δι- 
οργανώνεται είτε από την επιτελική υπηρεσία ΥΑΕ του 
Υπουργείου Εργασίας είτε από το ΣΕΠΕ, στο πλαίσιο των 
δυνατοτήτων και της στήριξης που παρέχεται είτε από 
τον Ευρωπαϊκό Οργανισμό για την ΑΥΕ, είτε από τη 5110 
αντίστοιχα. 

Άξονας 7ος: Ενσωμάτωση της ΥΑΕ στην εκπαίδευση 
και την επαγγελματική κατάρτιση 

Η ενσωμάτωση της ΥΑΕ στην εκπαίδευση και την επαγ¬ 
γελματική κατάρτιση αποτελεί, λόγω της σπουδαιότητας 
και της ειδικής βαρύτητας της ως επένδυσης για το μέλ¬ 
λον, βασικό και διακριτό στοιχείο για την καλλιέργεια 
και προαγωγή παιδείας πρόληψης και προστασίας από 
τους επαγγελματικούς κινδύνους με μακροπρόθεσμο 
ορίζοντα, που διασφαλίζει παράλληλα τη βιωσιμότητα 
της εργασίας, μέσα από την απόκτηση γνώσεων και δε¬ 
ξιοτήτων που στηρίζουν την ικανότητα για εργασία των 
νέων ανθρώπων. Η προσπάθεια αυτή έχει ως στόχο οι 
σημερινοί μαθητές, οι σπουδαστές και οι νέοι να έχουν 
ενημερωθεί σωστά και να έχουν ευαισθητοποιηθεί για 
τα θέματα ΥΑΕ όσο το δυνατόν νωρίτερα και ήδη από το 
σχολικό περιβάλλον, ούτως ώστε ως αυριανοί εργοδότες 
και εργαζόμενοι να έχουν μάθει πώς να ζουν και πώς να 
εργάζονται με ασφάλεια και υγεία. 

Προς την κατεύθυνση αυτή, μπορούν να αξιοποιηθούν 
σχετικές συστάσεις που έχουν υποβληθεί από ευρωπα¬ 
ϊκούς και διεθνείς οργανισμούς (π.χ. ΙΙΟ, ΟΟΣΑ), για την 
ενσωμάτωση στα σχολικά προγράμματα εκπαιδευτικών 
ενοτήτων που αφορούν στην ΥΑΕ. Σημαντική επίσης θε¬ 
ωρείται στον τομέα αυτό η πολυετής συνεισφορά του 
Ευρωπαϊκού Οργανισμού για την Ασφάλεια και την Υγεία 
στην Εργασία (Ευ-05ΗΑ), ο οποίος μέσω των πολυάριθ¬ 
μων μελετών του για το θέμα που εξειδικεύονται για κάθε 
διαφορετικό επίπεδο εκπαίδευσης, μέσω των πληροφο¬ 
ριών που διαθέτει όσον αφορά σχετικές καλές πρακτικές 
και μέσω της παραγωγής και διάθεσης εκπαιδευτικού και 
άλλου σχετικού ενημερωτικού υλικού (μαθήματα με τον 
ήρωα ΝΑΡΟ για τις ηλικιακές ομάδες 7-9 ετών και 9-11 
ετών, πληθώρα θεματικών ταινιών με τον ίδιο ήρωα κ.α.), 
στηρίζει με πολυδιάστατο τρόπο τα κράτη μέλη σε αυτήν 
τους την προσπάθεια. 


Το Υπουργείο Εργασίας, αξιοποιώντας την εμπειρία 
και τις συνεργασίες που αναπτύχθηκαν κατά τη διάρκεια 
εφαρμογής της προηγούμενης Εθνικής Στρατηγικής, εί¬ 
ναι αναγκαίο να εστιάσει τόσο σε στοχευμένες «θά Ειος» 
πιλοτικές δράσεις πληροφόρησης και ευαισθητοποίη- 
σης εκπαιδευτικών, μαθητών και γονέων (π.χ. επισκέ¬ 
ψεις σε σχολεία και Κέντρα Σχολικού Επαγγελματικού 
Προσανατολισμού-ΚΕΣΥΠ μέσω της ήδη εδραιωμένης 
συνεργασίας με σχολές, εργαστήρια, σχολές μαθητεί¬ 
ας του ΟΑΕΔ κ.λπ.), όσο και σε οργανωτικές δράσεις 
(π.χ. ενεργοποίηση του Δικτύου ένταξης των θεμάτων 
ΑΥΕ στην εκπαίδευση, συνεργασία με το Ινστιτούτο 
Εκπαιδευτικής Πολιτικής-ΙΕΠ), με τις οποίες καθίσταται 
εφικτή η προώθηση και η θεσμική ενσωμάτωση των 
θεμάτων ΥΑΕ σε όλα τα επίπεδα της εκπαίδευσης και σε 
όλες τις πτυχές αυτής της προσπάθειας (προγράμματα 
σπουδών πρωτοβάθμιας δευτεροβάθμιας και τριτοβάθ¬ 
μιας εκπαίδευσης, κατάρτιση εκπαιδευτικών, τροποποί¬ 
ηση υφιστάμενου θεσμικού πλαισίου κ.λπ.). 

Παράλληλα θα αναλάβει πρωτοβουλίες συνεργασίας 
και από κοινού δράσης με το αρμόδιο Υπουργείο Παι¬ 
δείας και το Ινστιτούτο Εκπαιδευτικής Πολιτικής, κατά 
προτεραιότητα στους τομείς της σύνταξης των νέων 
προγραμμάτων σπουδών -ιδίως της τεχνολογικής εκ¬ 
παίδευσης-, της παραγωγής σύγχρονου εκπαιδευτικού 
υλικού αλλά και της αναγκαίας κατάρτισης των εκπαι¬ 
δευτικών, οι οποίοι θα κληθούν να στηρίξουν διδακτικά 
τις σχετικές με την ΥΑΕ θεματικές ενότητες και δράσεις 
στην τάξη και το ευρύτερο σχολικό περιβάλλον, χωρίς 
δυστυχώς να έχουν διδαχτεί οι ίδιοι για την ΥΑΕ στο πρό¬ 
γραμμα των βασικών σπουδών τους. 

Είναι σημαντικό να τονισθεί ότι μέσα από την προ¬ 
σπάθεια αυτή επιδιώκεται παράλληλα η βελτίωση των 
συνθηκών εργασίας και η ευαισθητοποίηση των ίδιων 
των εκπαιδευτικών για τα θέματα ΥΑΕ, αφού το σχολικό 
περιβάλλον αποτελεί ταυτόχρονα μαθησιακό χώρο για 
τους μαθητές και εργασιακό χώρο για τους εκπαιδευ¬ 
τικούς. 

Δράσεις ενημέρωσης και ευαισθητοποίησης των εκ¬ 
παιδευτικών, δράσεις για την πιστοποιημένη κατάρτιση 
τους σε θέματα ΥΑΕ, δράσεις για την ενσωμάτωση των 
βασικών αρχών ΥΑΕ στα προγράμματα βασικών σπου¬ 
δών τους, ή η ανάπτυξη εξειδικευμένου εργαλείου ΟίΚΑ 
(εκπόνησης της μελέτης Εκτίμησης Κινδύνου) για τις 
σχολικές μονάδες και η εκπαίδευση των προϊσταμένων 
σχολικών μονάδων στη χρήση του, εντάσσονται στο ευ¬ 
ρύτερο πλαίσιο της νέας Εθνικής Στρατηγικής ΥΑΕ για 
την περίοδο 2016-2020. 

Τέλος, ένας άλλος τομέας συντονισμού και υλοποίησης 
κοινών δράσεων για το θέμα αυτό μεταξύ του Υπουρ¬ 
γείου Εργασίας και του Υπουργείου Παιδείας είναι ο θε¬ 
σμός των προγραμμάτων μαθητείας ή άλλων σχετικών 
προγραμμάτων πρακτικής άσκησης για την απόκτηση 
εργασιακής εμπειρίας από τους μαθητές -κυρίως από τον 
χώρο της τεχνικής εκπαίδευσης- ή από άλλους νέους, 
υποψήφιους να ενταχθούν στον κόσμο της εργασίας. 

Στον τομέα αυτό ενδεικτικές δράσεις μπορεί να αφο¬ 
ρούν την έγκαιρη ενημέρωση και ευαισθητοποίηση 
των μαθητών και των νέων πριν την ένταξή τους σε 

έναν χώρο εργασίας, την εισαγωγή σχετικού μαθήμα¬ 
τος στην τελευταία τάξη των σπουδών τους, την έκδοση 
σχετικού ενημερωτικού και εκπαιδευτικού υλικού, την 
ενημέρωση και ευαισθητοποίηση των εκπαιδευτικών 
που θα αναλάβουν την παρακολούθηση των όρων και 
των συνθηκών της μαθητείας ή τον έλεγχο εφαρμογής 
-έστω και δειγματοληπτικά- από τους επιθεωρητές ερ¬ 
γασίας της ισχύουσας νομοθεσίας εν γένει για την ΥΑΕ 
και ειδικότερα για τους νέους και τους εκπαιδευόμενους 
από τις επιχειρήσεις ή τους οργανισμούς όπου θα τοπο¬ 
θετηθούν. 

Με τις δράσεις αυτές εκτιμάται ότι θα καλλιεργηθεί 
νοοτροπία πρόληψης των κινδύνων, θα διαμορφωθεί 
ένα επαρκές και ικανό πλέγμα προστασίας των εκπαιδευ¬ 
όμενων μαθητών και νέων από τους επαγγελματικούς 
κινδύνους και θα διασφαλιστεί ουσιαστική ποιότητα στο 
περιεχόμενο της μαθητείας ή της πρακτικής άσκησης ως 
προς τη διάσταση των συνθηκών ασφάλειας και υγείας 
των εκπαιδευόμενων. 

Άξονας 8ος: Κατάρτιση εμπλεκομένων με την ΥΑΕ 

Για τις περισσότερες κατηγορίες των εμπλεκομένων 
με τα θέματα ΥΑΕ όπως των εργαζομένων, των προϊστα¬ 
μένων και διευθυντών, των εκπροσώπων των εργαζομέ¬ 
νων στις επιτροπές υγείας και ασφάλειας (Ε.Υ.Α.Ε.), των 
«ορισμένων» εργαζομένων από τον εργοδότη για την 
πυρασφάλεια και των «ορισμένων» εργαζομένων από 
τον εργοδότη για τις πρώτες βοήθειες (εξαιρουμένων 
των τεχνικών ασφαλείας και των εργοδοτών τεχνικών 
ασφάλειας), αν και προβλέπεται σαφέστατα από την 
εθνική νομοθεσία η αρχική εκπαίδευση και σε μερικές 
περιπτώσεις και η επιμόρφωση, εν τούτοις δεν έχει εξει- 
δικευθεί το εκπαιδευτικό αντικείμενο ή/και η διάρκεια 
της σχετικής εκπαίδευσης από κάποια υπουργική από¬ 
φαση ή εγκύκλιο του Υπουργείου Εργασίας. 

Συνεπώς η επιταγή της εθνικής νομοθεσίας για την 
εκπαίδευση και την επιμόρφωση των συντελεστών της 
ΥΑΕ 30 χρόνια μετά (ν. 1568/1985) δεν εκπληρώνεται 
(εξαιρουμένων των τεχνικών ασφαλείας και των εργοδο¬ 
τών τεχνικών ασφάλειας) ή εκπληρώνεται με ουσιαστικές 
αδυναμίες και ελλείψεις, όχι χωρίς επιπτώσεις για την 
υγεία και ασφάλεια των εργαζομένων και τις επικρατού¬ 
σες συνθήκες ΥΑΕ στις ελληνικές επιχειρήσεις. 

Ειδικότερα όσον αφορά την επιμόρφωση των ερ¬ 
γοδοτών τεχνικών ασφάλειας, στο πλαίσιο της νομο¬ 
θετικά προβλεπόμενης επιμόρφωσης εργοδοτών και 
εργαζομένων που πληρούν συγκεκριμένα κριτήρια 
ώστε μετά το πέρας αυτής να αναλάβουν καθήκοντα 
τεχνικού ασφάλειας στις επιχειρήσεις τους χαμηλής (Γ') 
και μεσαίας (Β') επικινδυνότητας, το Υπουργείο Εργασίας 
ελέγχει και εγκρίνει ετησίως έναν πολύ μεγάλο αριθμό 
προγραμμάτων επιμόρφωσης στα οποία συμμετέχουν 
πολλές χιλιάδες εργοδότες και εργαζόμενοι σε ετήσια 
βάση. Εκδίδει δε, σε ετήσια βάση, σχετική Υπουργική 
Απόφαση και Εγκύκλιο για την εφαρμογή της, ρυθμίζο¬ 
ντας σειρά θεμάτων που σχετίζονται με την υλοποίηση 
των σχετικών προγραμμάτων από τους πιστοποιημένους 
φορείς επιμόρφωσης. 

Όλο το νομικό και θεσμικό πλαίσιο των θεμάτων που 
σχετίζεται με την επιμόρφωση των συντελεστών της 


ΥΑΕ θα επανεξεταστεί από μια ειδική «3ά Γιος» ομάδας 
εργασίας που ήδη εργάζεται στο θέμα αυτό με στόχο 
την υποβολή προτάσεων για πιθανή αναθεώρηση του 
ισχύοντος νομικού και θεσμικού πλαισίου με την ενσω¬ 
μάτωση βελτιώσεων που αφορούν ουσιαστικές αδυνα¬ 
μίες ή ελλείψεις του σημερινού συστήματος. 

Προς την κατεύθυνση αυτή, στο πλαίσιο της νέας 
Εθνικής Στρατηγικής ΥΑΕ και με βάση τα αναμενόμενα 
πορίσματα της ειδικής «3ά Γιος» ομάδας εργασίας που 
έχει συσταθεί για το θέμα αυτό, στοχευμένες δράσεις 
και σχετικές παρεμβάσεις μπορεί να αφορούν στη θέ¬ 
σπιση διαδικασίας αξιολόγησης (είτε όσον αφορά στο 
παρεχόμενο εκπαιδευτικό έργο και τους εκπαιδευτές 
είτε όσον αφορά στις γνώσεις που απέκτησαν οι επι- 
μορφούμενοι), την πιστοποίηση των γνώσεων και των 
προσόντων (διαφορετική για τους τεχνικούς ασφάλειας 
και τους εργοδότες τεχνικούς ασφάλειας) από αρμόδιο 
φορέα πιστοποίησης επαγγελματικών προσόντων (αντί 
της λήψης απλής βεβαίωσης παρακολούθησης των σε¬ 
μιναρίων) και τη συνεχή -δια βίου- επιμόρφωση των 
διαφόρων εμπλεκόμενων με τα θέματα ΥΑΕ (σε τακτά 
χρονικά διαστήματα ανάλογα με την κατηγορία και όχι 
μόνο εφ' άπαξ). 

Επιπρόσθετα, την προσαρμογή και επικαιροποίηση 
της θεματολογίας κάθε επιμορφωτικού σεμιναρίου στις 
ειδικότερες ανάγκες και τα χαρακτηριστικά κάθε διακρι- 
τής ομάδας επιμορφούμενων, την εισαγωγή πρακτικής 
άσκησης εκτός του θεωρητικού μέρους καθώς και την 
προαγωγή της εκμάθησης των διαθέσιμων διαδραστι- 
κών, διαδικτυακών εργαλείων ΟίΗΑ για την εκπόνηση 
της μελέτης εκτίμησης κινδύνου σε κλαδικό επίπεδο 
(από τεχνικούς ασφάλειας αλλά και εργοδότες και ερ¬ 
γαζόμενους στις μικρές και πολύ μικρές επιχειρήσεις). 

Άλλες σχετικές δράσεις και παρεμβάσεις θα αφορούν: 
την επικαιροποίηση των υφιστάμενων κριτηρίων ώστε ο 
εργοδότης ή εργαζόμενος του να αναλάβουν καθήκοντα 
τεχνικού ασφάλειας στην επιχείρηση τους (με βάση την 
κατάταξη των επιχειρήσεων σύμφωνα με το "Πρόγραμ¬ 
μα Εργάνη" όπου το μεγαλύτερο ποσοστό απασχολεί 
λιγότερους από 10 εργαζόμενους και μεταξύ αυτών, 
μεγαλύτερο είναι το ποσοστό των επιχειρήσεων που 
απασχολούν έναν μόνο εργαζόμενο), την τροποποίηση 
του π.δ. 294 που αφορά στις ειδικότητες που μπορούν να 
αναλάβουν καθήκοντα τεχνικού ασφάλειας με βάση τις 
νέες ειδικότητες επιστημόνων που αποφοιτούν σήμερα, 
την επικαιροποίηση της κατάταξης των επιχειρήσεων 
στους διάφορους κλάδους οικονομικής δραστηριότητας 
με βάση τον ΣΤΑΚΟΔ 2008-ΝΑ^Ε, την ολοκλήρωση της 
ηλεκτρονικής υποβολής προγραμμάτων επιμόρφωσης 
προς έγκριση στην αρμόδια υπηρεσία, ή τη δημιουργία 
ηλεκτρονικού μητρώου εκπαιδευτών με επαναπροσδι¬ 
ορισμό των κριτηρίων επιλογής τους. 

Κρίνεται επίσης αναγκαία η κατάρτιση και συνεχής 
επιμόρφωση των άμεσα εμπλεκομένων με τα θέματα 
ασφάλειας και υγείας στην εργασία στον Δημόσιο το¬ 
μέα ως προς τις εξελίξεις και μεταβολές στο εργασια¬ 
κό περιβάλλον και στην οργάνωση της εργασίας (νέες 
μορφές εργασίας, τεχνολογικές εξελίξεις, νέοι κίνδυνοι 
κ.λπ.) αλλά και ως προς τις βασικές αρχές της ΥΑΕ, άξιο- 

ποιώντας τις δυνατότητες επιμόρφωσης που προσφέρει 
στους εργαζόμενους του Δημόσιου τομέα και τηςΤοπι- 
κής Αυτοδιοίκησης το Ινστιτούτο Επιμόρφωσης του Εθνι¬ 
κού Κέντρου Δημόσιας Διοίκησης και Αυτοδιοίκησης. 

Σημαντική στην προσπάθεια αυτή κρίνεται και η αξιο¬ 
ποίηση της διαθέσιμης εμπειρίας από άλλες περισσότερο 
προηγμένες στα θέματα ΥΑΕ ευρωπαϊκές χώρες, όπου η 
υποχρεωτική εκπαίδευση και επιμόρφωση των συντελε¬ 
στών της ΥΑΕ -εκτός των τεχνικών ασφαλείας- υλοποιεί¬ 
ται ανάλογα με το είδος της επιχείρησης (ακολουθώντας 
την ταξινόμηση σε κατηγορίες επικινδυνότητας Α', Β' 
και Γ ), ενώ οι τεχνικοί ασφαλείας επειδή εκτελούν ένα 
πολύ σημαντικό έργο, εκπαιδεύονται σύμφωνα με την 
ταξινόμηση κατά «ΣΤΑΚΟΔ 2008-Ι\^Ε», ομαδοποιώντας 
τις κατηγορίες οικονομικής δραστηριότητας ανάλογα με 
την επικινδυνότητα των επιχειρήσεων. 

Σημειώνεται ότι τα κράτη μέλη της ΕΕ, καλούνται από 
την Ευρωπαϊκή Επιτροπή να αξιοποιήσουν στον τομέα 
αυτό τις χρηματοδοτικές ευκαιρίες που παρέχονται μέσω 
του ΕΚΤ και των υπόλοιπων Ευρωπαϊκών Διαρθρωτικών 
και Επενδυτικών Ταμείων για την υλοποίηση δράσεων 
κατάρτισης στον τομέα της ΥΑΕ. 

Οι χρηματοδοτούμενες δράσεις, που μπορεί να αξι- 
οποιηθούν και από τη χώρα μας αφορούν, μεταξύ άλ¬ 
λων, στην υποστήριξη δραστηριοτήτων κατάρτισης που 
πραγματοποιούνται από μικρές και μεσαίες επιχειρήσεις 
όσον αφορά την εφαρμογή του Προγράμματος ΟίΚΑ και 
των κλαδικών, διαδικτυακών, διαδραστικών εργαλείων 
ΟίΚΑ (για την εκπόνηση της μελέτης εκτίμησης επαγγελ¬ 
ματικού κινδύνου) ή και άλλων εργαλείων τεχνολογίας 
πληροφοριών καθώς και τη στήριξη δράσεων κατάρ¬ 
τισης που απευθύνονται στους επιθεωρητές εργασίας. 

Άξονας 9ος: Προαγωγή της υγείας στην εργασία και 
αντιμετώπιση της δημογραφικής αλλαγής 

Η Προαγωγή της Υγείας στους χώρους εργασίας (ΠΥΕ) 
είναι "η συντονισμένη προσπάθεια εργοδοτών, εργα¬ 
ζομένων και της κοινωνίας ευρύτερα, για τη βελτίωση 
της υγείας και της ευεξίας/ευ η μεριάς των ατόμων στο 
εργασιακό τους περιβάλλον. Ο στόχος αυτός μπορεί να 
επιτευχθεί με το συνδυασμό δράσεων που αφορούν τη 
βελτίωση της οργάνωσης της εργασίας και του εργα¬ 
σιακού περιβάλλοντος, την προώθηση της ενεργούς 
συμμετοχής των εργαζομένων και την ενθάρρυνση της 
προσωπικής τους εξέλιξης." (Διακήρυξη του Λουξεμ¬ 
βούργου, 1997). 

Ο τομέας της ΠΥΕ στους χώρους εργασίας -αν και σε 
εθελοντική βάση- συγκεντρώνει συνεχώς αυξανόμενο 
ενδιαφέρον λόγω των σημαντικών επιπτώσεων στην 
υγεία των εργαζομένων, στις επιχειρήσεις και στα συ¬ 
στήματα κοινωνικής ασφάλισης και υγείας. Καλύπτει όχι 
μόνο τους «παραδοσιακούς» επαγγελματικούς κινδύ¬ 
νους, αλλά και πολλούς άλλους παράγοντες κινδύνου 
που σχετίζονται με την ατομική συμπεριφορά και στάση 
ζωής κάθε εργαζόμενου (ισορροπία μεταξύ επαγγελμα¬ 
τικής και προσωπικής ζωής, φυσική άσκηση, διατροφή, 
κάπνισμα, κατανάλωση αλκοόλ και διεγερτικών φαρμά¬ 
κων, χρήση ναρκωτικών και άλλων εθιστικών ουσιών, 
αποκατάσταση της υγείας, απουσιασμός/παρουσιασμός 
και η επιστροφή/επανένταξη στην εργασία μετά από 


ατύχημα ή ασθένεια κ.α.), καθώς και τους «νέους» ψυχο- 
κοινωνικούς παράγοντες κινδύνου (όπως είναι το άγχος 
στην εργασία, ο εκφοβισμός και η βία, η παρενόχληση 
κ.ά.). 

Η ΠΥΕ συνδυαζόμενη πλέον με τη νομοθετικά κα¬ 
τοχυρωμένη ΥΑΕ και ενσωματώνοντας στοιχεία όπως 
είναι η ατομική συμπεριφορά, η διαχείριση των μέτρων 
οργάνωσης της εργασίας και η διαχείριση των ανθρω¬ 
πίνων πόρων, αποτελεί μια σύγχρονη επιχειρηματική 
στρατηγική, η οποία μπορεί να διαχειριστεί αποτελε¬ 
σματικά τις νέες προκλήσεις στον μεταβαλλόμενο κόσμο 
της εργασίας. 

Ο Ευρωπαϊκός Οργανισμός ΕΙΙ-05ΗΑ και ο Παγκόσμιος 
Οργανισμός Υγείας (\Λ/ΗΟ), αναγνωρίζοντας τη σπουδαι- 
ότητα της ΠΥΕ, αναλαμβάνουν πρωτοβουλίες ενημέρω¬ 
σης, ευαισθητοποίησης και διάδοσης καλών πρακτικών, 
με στόχο την πρόληψη των επαγγελματικών ασθενειών 
και τη βελτίωση της ψυχικής, σωματικής και κοινωνι¬ 
κής ευεξίας. Ιδιαίτερα σημαντικός είναι ο ρόλος του Ευ¬ 
ρωπαϊκού Δικτύου Προαγωγής της Υγείας (Ευτοροπη 
ΝθΐννοιΨίοΐ'ννοΐ'ΙφΙθςθ ΗθβΙϊΗ ΡΐΌπτοΐίοη, ΕΝΝΛ/ΗΡ), ένα 
ανεπίσημο δίκτυο εθνικών οργανισμών επαγγελματικής 
ασφάλειας και υγείας και άλλων φορέων στον τομέα της 
δημόσιας υγείας. Με κεντρικό όραμα «Υγιείς εργαζόμε¬ 
νοι σε υγιείς επιχειρήσεις και οργανισμούς», το ΕΝΝΛ/ΗΡ 
υλοποιεί πρωτοβουλίες και στοχευμένα προγράμματα 
για την προαγωγή της ΠΥΕ στους χώρους εργασίας σε 
όλη την Ευρώπη. 

Ο Εθνικός Εστιακός Πόλος Προαγωγής της Υγείας 
στους Χώρους Εργασίας που εκπροσωπεί στη χώρα μας 
το Δίκτυο ΕΝΝΛ/ΗΡ, ανήκει οργανωτικά στην επιτελική 
υπηρεσία ΥΑΕ (ΔΑΥΕ, Δ3) του Υπουργείου Εργασίας. Με 
το έργο του προάγει κυρίως την ευαισθητοποίηση σχε¬ 
τικά με την υγεία στην εργασία, συμβάλλει στην ανταλ¬ 
λαγή καλών πρακτικών και στη μεταφορά και διάδοση 
πολύτιμης πληροφορίας, εμπειρίας και γνώσης στον το¬ 
μέα αυτό από τα άλλα κράτη μέλη. Παράλληλα στηρίζει 
την υιοθέτηση και εφαρμογή προγραμμάτων ΠΥΕ από 
τις ελληνικές επιχειρήσεις. Επιπρόσθετα, μέσω της δικτύ¬ 
ωσης και του συντονισμού όλων των κυβερνητικών και 
μη-κυβερνητικών ενδιαφερομένων φορέων, διαχειρίζε¬ 
ται τη λειτουργία του Εθνικού Δικτύου Προαγωγής της 
Υγείας στους Χώρους Εργασίας (ΕΔΠΥΧΕ), με στόχο την 
ανάπτυξη και την ενίσχυση δράσεων που αποσκοπούν 
στην προαγωγή της υγείας στους χώρους εργασίας σε 
εθνικό επίπεδο. 

Η ενδυνάμωση της λειτουργίας του Εθνικού Εστιακού 
Πόλου ΠΥΕ, ο καλύτερος συντονισμός, η ανάπτυξη και η 
αξιοποίηση της λειτουργίας του Εθνικού Δικτύου ΠΥΕ, η 
οργάνωση και υλοποίηση κοινών δράσεων με τον Εθνικό 
Εστιακό Πόλο και το Εθνικό Δίκτυο Πληροφόρησης για 
την ΑΥΕ, η ανάπτυξη συνεργασιών σε εθνικό επίπεδο με 
αρμόδιους φορείς για την ΠΥΕ και την ΥΑΕ αλλά και με 
επιστημονικούς φορείς στον τομέα της επαγγελματικής 
υγείας, καθώς και η διάχυση της διαθέσιμης πληροφόρη¬ 
σης, εμπειρίας και γνώσης παράλληλα με την ανταλλαγή 
καλών πρακτικών και την προβολή και προαγωγή προ¬ 
γραμμάτων ΠΥΕ στις ελληνικές επιχειρήσεις, αποτελούν 
βασικές προτεραιότητες για την περίοδο 2016-2020. 

Στο ίδιο πλαίσιο προαγωγής της υγείας στην εργασία 
κινείται και η άμεση ανάγκη αντιμετώπισης της δημο- 
γραφικής αλλαγής και των επιπτώσεων της στον κόσμο 
της εργασίας. Οι τρέχουσες δημογραφικές εξελίξεις και 
οι προβλέψεις για το μέλλον θέτουν νέες προκλήσεις στις 
επιχειρήσεις και στα συστήματα κοινωνικής ασφάλισης 
της Ευρώπης, με δεδομένη την αύξηση του ποσοστού 
των μεγαλύτερων σε ηλικία εργαζομένων αλλά και την 
αύξηση τω επίσημων ορίων συνταξιοδότησης αυξάνεται 
σε πολλά κράτη μέλη. Πολλοί εργαζόμενοι είναι πιθανό 
να έρθουν αντιμέτωποι με επιμήκυνση της επαγγελμα¬ 
τικής τους ζωής, άρα και με μια πιο μακροχρόνια έκθεση 
σε κινδύνους στην εργασία, καθώς και με ένα μεταβαλ¬ 
λόμενο εργασιακό πλαίσιο (π.χ. ευέλικτες μορφές εργα¬ 
σίας, ευέλικτο εργασιακό περιβάλλον). 

Οι ευρωπαϊκές επιχειρήσεις, ως συνέπεια των προα- 
ναφερθέντων, θα έχουν την ανάγκη να βασίζονται πε¬ 
ρισσότερο από ποτέ σε δραστήριους, με προσόντα και 
κυρίως υγιείς εργαζόμενους.Ταυτόχρονα,τα συστήματα 
κοινωνικής ασφάλισης αν θα θέλουν να συνεχίσουν να 
είναι ενεργά από οικονομική άποψη, θα πρέπει να βασι¬ 
στούν σε εργαζόμενους που θα μπορούν να είναι υγιείς 
και να εργάζονται αποδοτικά για περισσότερα χρόνια, 
δηλαδή θα έχουν αυξημένη ικανότητα για εργασία, αφού 
τα ταμεία υγείας, παροχής σύνταξης ή και ασφάλισης 
της επαγγελματικής νοσηρότητας (όπου υφίστανται) 
μόνο με υγιείς εργαζόμενους θα μπορούν να χρημα¬ 
τοδοτούνται και να εξασφαλίζουν τη βιωσιμότητα τους 
μακροπρόθεσμα. 

Το φαινόμενο της γήρανσης του εργατικού δυναμικού 
αποτελεί μία από τις σημαντικότερες προκλήσεις για την 
ΕΕ και βρίσκεται στον πυρήνα της ευρωπαϊκής στρατηγι¬ 
κής στον τομέα της ΥΑΕ, σύμφωνα με όσα προβλέπονται 
στο Στρατηγικό Πλαίσιο 2014 - 2020 της ΕΕ. Η διασφάλι¬ 
ση της υγείας και της ασφάλειας των εργαζομένων καθ' 
όλη τη διάρκεια του εργασιακού τους βίου και η προα¬ 
γωγή μιας βιώσιμης επαγγελματικής ζωής, προκειμένου 
να αποτραπούν οι αρνητικές επιπτώσεις που οφείλονται 
στην αύξηση των φαινομένων απουσιασμού από την 
εργασία λόγω νοσηρότητας, αποτελούν το θεμέλιο λίθο 
για την επίτευξη του στρατηγικού στόχου της ενεργούς 
και υγιούς γήρανσης και της υγιούς συνταξιοδότησης 
για τους εργαζομένους. 

Κατά συνέπεια, θεωρείται βασική προτεραιότητα η 
ανάληψη συγκεκριμένων δράσεων στο πλαίσιο μιας ολι¬ 
στικής δια βίου προσέγγισης της διαχείρισης της ΥΑΕ 
υπό το πρίσμα της ηλικίας, όπου εκτός από την εξέταση 
των συνθηκών του εργασιακού περιβάλλοντος και την 
εκτίμηση των επαγγελματικών κινδύνων με γνώμονα την 
πολυμορφία του εργατικού δυναμικού, θα πρέπει να εξε¬ 
τάζονται και άλλες παράμετροι που μπορούν να επηρε¬ 
άσουν τη διαχείριση της ΥΑΕ όπως είναι: η προσαρμογή 
της εργασίας στον άνθρωπο, η εργονομία, η ισορροπία 
μεταξύ επαγγελματικής και προσωπικής ζωής, η προα¬ 
γωγή της υγείας, η κατάρτιση και η δια βίου μάθηση, η 
πρόληψη της αναπηρίας και η επιστροφή στην εργασία 
(αποκατάσταση και επανένταξη) μετά από εργατικό ατύ¬ 
χημα ή ασθένεια, η ενσωμάτωση της ΥΑΕ στις πολιτικές 
διαχείρισης του ανθρώπινου δυναμικού, η επαγγελμα¬ 


τική εξέλιξη, η παροχή κινήτρων και η ηγεσία εκ μέρους 
της διοίκησης των επιχειρήσεων κ.α.. 

Με δεδομένο ότι «οι νέοι σε ηλικία εργαζόμενοι του 
σήμερα είναι οι μεγάλης ηλικίας εργαζόμενοι του αύριο», 
στο πλαίσιο της νέας στρατηγικής για την ΥΑΕ συμπερι- 
λαμβάνονται σχετικές δράσεις για: την αύξηση της ευαι- 
σθητοποίησης σχετικά με τη διαχείριση της ΑΥΕ υπό το 
πρίσμα της ηλικίας και της πολυμορφίας του εργατικού 
δυναμικού, για την υγιή γήρανση και την προσαρμογή 
των εργασιακών χώρων στις λειτουργικές ανάγκες των 
μεγάλης σε ηλικία εργαζόμενων, για την κατάλληλη ενη¬ 
μέρωση όσον αφορά τους επαγγελματικούς κινδύνους 
και την επίβλεψη της ασφάλειας και υγείας των νέων 
σε ηλικία εργαζόμενων, για την καλλιέργεια καλών ερ¬ 
γασιακών πρακτικών στους εργαζόμενους νέους, για 
την πρόληψη της επαγγελματικής νοσηρότητας και της 
αναπηρίας, για την αντιμετώπιση των διακρίσεων λόγω 
ηλικίας στους χώρους εργασίας. 

Επιπρόσθετα, δράσεις για την υιοθέτηση από τις ελ¬ 
ληνικές επιχειρήσεις καλών πρακτικών και εργαλείων 
όσον αφορά στη διαχείριση του ανθρώπινου δυναμικού 
με ενσωμάτωση των αρχών της ΥΑΕ, στην εκτίμηση του 
κόστουςτου απουσιασμού, στην ανάλυση της ηλικιακής 
σύνθεσης του εργατικού δυναμικού μιας επιχείρησης, 
στη δια βίου κατάρτιση και την παροχή κινήτρων προς 
τους εργαζόμενους για απόκτηση νέων δεξιοτήτων 
και προσόντων κ.α., αξιοποιώντας όλες τις διαθέσιμες 
χρηματοδοτικές ευκαιρίες που παρέχονται μέσω των 
Ευρωπαϊκών Διαρθρωτικών και Επενδυτικών Ταμείων 
(π.χ. για την προαγωγή της υγείας στους εργαζόμενους 
μεγάλης ηλικίας μέσω της επενδυτικής προτεραιότητας 
για την ενεργό και υγιή γήρανση). 

Άξονας 10ος: Ενθάρρυνση της επιστημονικής προ¬ 
όδου και της έρευνας - Νέοι και αναδυόμενοι κίνδυνοι 

Η αξιολόγηση των «νέων και αναδυόμενων κινδύνων», 
εξαιτίας των σημειουμένων δραστικών αλλαγών στον 
κόσμο της εργασίας και κατά προτεραιότητα αυτών που 
σχετίζονται με επαγγελματικές ασθένειες, συνιστά μία 
από τις κυριότερες προκλήσεις σε ευρωπαϊκό επίπεδο. 
Η έμφαση δίνεται κυρίως στην πρόβλεψη των πιθανών 
επαγγελματικών κινδύνων που σχετίζονται με τις δυ¬ 
σμενείς δημογραφικές εξελίξεις και τη γήρανση του ερ¬ 
γατικού δυναμικού, την υιοθέτηση νέων τεχνολογιών 
όπως π.χ. των νέων τεχνολογιών στον χώρο της πληρο¬ 
φορικής και της επικοινωνίας, των βιοτεχνολογιών και 
των πράσινων τεχνολογιών, της νανοτεχνολογίας, των 
αυτοματισμών και της ρομποτικής καθώς επίσης και με 
τις σημειούμενες αλλαγές και καινοτομίες στην οργάνω¬ 
ση της εργασίας όπως π.χ. τη χρήση των διαδικτυακών 
μέσων και ψηφιακών πλατφορμών για την ανεύρευση 
εργασίας (πληθοπορισμός - εΐΌννάεσυιτίης), την υιοθέ¬ 
τηση ευέλικτων και διαδραστικών μεθόδων εργασίας ή 
την τηλεργασία. 

Ιδιαίτερη βαρύτητα δίνεται επίσης στην αποτύπωση 
των πιθανών κινδύνων που συνδέονται είτε με την εξά- 
πλωση των νέων μορφών εργασιακών σχέσεων (ευέλι¬ 
κτες μορφές απασχόλησης, κινητικότητα, δανεισμός ερ¬ 
γαζομένων κ.λπ.) ιδίως μεταξύ των νέων (προγράμματα 
μαθητείας και απόκτησης εργασιακής εμπειρίας) είτε με 

τη συνεχώς αυξανόμενη σε ποσοστά αδήλωτη εργασία. 
Παράλληλα, παράγοντες κινδύνου που εντάσσονται σε 
περισσότερο «παραδοσιακές» κατηγορίες (π.χ. χημικοί 
κίνδυνοι/καρκινογόνοι και μεταλλαξιογόνοι παράγοντες, 
ηλεκτρομαγνητικές ακτινοβολίες κ.α.) είναι αναγκαίο να 
επαναπροσδιορισθούν σύμφωνα με τις νέες επιστημο¬ 
νικές εξελίξεις. 

Στο πλαίσιο αυτό και λαμβάνοντας υπόψη τα νέα επι¬ 
στημονικά δεδομένα και τις εξελίξεις στον κόσμο της ερ¬ 
γασίας, οι προσπάθειες για την προαγωγή των θεμάτων 
ΥΑΕ πρέπει να είναι συνεχείς, αξιοποιώντας για το σκοπό 
αυτό τις κατάλληλες συνεργασίες και οργανώνοντας σε 
εθνικό επίπεδο εφαρμοσμένα ερευνητικά προγράμματα 
αποτύπωσης και αξιολόγησης της κατάστασης ΥΑΕ. 

Παράλληλα αξιοποιούνται τα ευρήματα από σχετικά 
προγράμματα της Ευρωπαϊκής Ένωσης, (ιδίως της ευρω¬ 
παϊκής έρευνας στις επιχειρήσεις για νέους και αναδυό- 
μενους κινδύνους "Ε5ΕΝΕΚ", αλλά και οι μελέτες και το 
σχετικό ερευνητικό έργο του Ευρωπαϊκού Οργανισμού 
Ευ-05ΗΑ για την πρόβλεψη των νέων και αναδυόμενων 
επαγγελματικών κινδύνων στη βάση διαφορετικών σε¬ 
ναρίων για το μέλλον, καθώς και οι μελέτες της Διεθνούς 
Οργάνωσης Εργασίας-ΙΕΟ,του Ιδρύματος του Δουβλίνου 
για τις Συνθήκες Διαβίωσης και Εργασίας-ΕυίΌίουηεΙ, 
του Ευρωπαϊκού Δικτύου Προαγωγής Υγείας-ΕΝΙΛ/ΗΡ 
(κυρίως στον τομέα των ψυχοκοινωνικών κινδύνων) κ.α. 

Συνεκτιμώντας τα αποτελέσματα των εν λόγω προ¬ 
γραμμάτων σε ευρωπαϊκό και εθνικό επίπεδο, των προ¬ 
γραμμάτων της επιτελικής υπηρεσίας ΥΑΕ (ΔΑΥΕ, Δ3) του 
Υπουργείου Εργασίας, τα ευρήματα των εκστρατειών 
με στοχευμένους ελέγχους που πραγματοποιεί το ΣΕΠΕ 
και τα αντίστοιχα δεδομένα από τη διεθνή βιβλιογρα¬ 
φία, καθίσταται δυνατή η ταυτοποίηση και ο εντοπισμός 
των κινδύνων -και κυρίως των νέων και των αναδυό¬ 
μενων κινδύνων-, αλλά και ο εντοπισμός των κλάδων 
υψηλού κινδύνου, υπό το καθεστώς των αλλαγών και 
των συνεχώς μεταβαλλόμενων συνθηκών στον κόσμο 
της εργασίας. 

Μεταξύ των προβλεπόμενων δράσεων περιλαμβά¬ 
νονται η διενέργεια εφαρμοσμένων ερευνητικών προ¬ 
γραμμάτων με σκοπό τον προσδιορισμό της έκθεσης 
των εργαζομένων π.χ. σε χημικούς και φυσικούς παρά¬ 
γοντες κινδύνου στους χώρους εργασίας, καθώς και οι 
συνεργασίες με Πανεπιστημιακά Ιδρύματα και Ινστιτούτα 
για κοινά ερευνητικά προγράμματα με σκοπό την αποτύ¬ 
πωση και αξιολόγηση της κατάστασης ΥΑΕ σε επιλεγμέ¬ 
νους κλάδους, εργασίες ή ομάδες εργαζομένων. 

Στο πλαίσιο αυτό υπάρχουν προτάσεις για διεξαγωγή 
προγραμμάτων εφαρμοσμένης έρευνας στον τομέα της 
ΥΑΕ με αντικείμενο στοχευμένες μετρήσεις βλαπτικών 
παραγόντων σε χώρους με ακτινοβολία ΕΑ5ΕΡ (βιομη¬ 
χανία, εργαστήρια, ιατρικές εφαρμογές), με ασύμφωνη 
οπτική ακτινοβολία (κολλήσεις μετάλλων, χυτήρια, υα¬ 
λουργία), για αποτίμηση της ποιότητας του φωτισμού 
σε επιλεγμένους επαγγελματικούς χώρους, για ιοντίζου- 
σα ακτινοβολία και πιο συγκεκριμένα για ραδόνιο, για 
ηλεκτρομαγνητικά πεδία (βιομηχανία, χώροι έρευνας, 
νοσοκομεία), για αμίαντο και αμιαντούχα υλικά (πλοία, 
εξορυκτικές εργασίες, οικοδομικές εργασίες) κ.α. 


Περαιτέρω, μπορούν να εκπονηθούν τεχνικοοικονο- 
μικές μελέτες για την επεξεργασία των αμιαντούχων 
αποβλήτων εντός της χώρας με πολλαπλά οφέλη, για 
ανάπτυξη πληροφοριακού συστήματος σε εθνικό επί¬ 
πεδο για την τεκμηρίωση και στατιστική επεξεργασία 
των μετρήσεων έκθεσης όσον αφορά τον αμίαντο και 
τα αμιαντούχα υλικά και την τήρηση σχετικών ιατρικών 
φακέλων, για αποτίμηση της έκθεσης σε καρκινογόνες 
ουσίες με μετρήσεις και καταγραφή των χώρων εργα¬ 
σίας, κ.α. 

Η μετρητική αναβάθμιση των εργαστηρίων, αναμφι¬ 
σβήτητα μπορεί να προσφέρει σημαντική ώθηση προς 
την κατεύθυνση της έρευνας και της αξιολόγησης και 
αντιμετώπισης των νέων και αναδυομένων κινδύνων. 
Ωστόσο κρίσιμος παράγοντας για την υλοποίηση όλων 
των παραπάνω, αποτελεί η στήριξη της εργαστηριακής 
δραστηριότητας της επιτελικής υπηρεσίας ΥΑΕ (εργα¬ 
στήρια εφαρμοσμένης έρευνας και μετρήσεων της πρώ¬ 
ην Δ/νσης ΚΥΑΕ) με ανθρώπινους και υλικούς πόρους 
και η διεύρυνση των σημαντικών δυνατοτήτων που 
υπάρχουν για την μελέτη των συνθηκών ασφάλειας και 
υγείας στους χώρους εργασίας. 

Τα εργαστήρια της ΔΑΥΕ έχουν σημαντική τεχνογνω¬ 
σία στα θέματα προσδιορισμού χημικών και φυσικών 
παραγόντων, εργονομίας και ιατρικής της εργασίας, μέ¬ 
ρος της οποίας χρησιμοποιείται ήδη για εκπαιδευτικούς 
σκοπούς, διενέργεια μετρήσεων και για εφαρμοσμένη 
έρευνα. Μετά τη λειτουργική και την οργανωτική ανα¬ 
βάθμισή τους, μπορούν να αποτελέσουν τη βάση ανά¬ 
πτυξης του προτεινόμενου Εθνικού Κέντρου Έρευνας και 
Αναφοράς Μετρήσεων για την ΥΑΕ (όσον αφορά τους 
βλαπτικούς παράγοντες στους χώρους εργασίας) και να 
λειτουργήσουν είτε αυτόνομα, είτε σε συνεργασία και 
συνδυαστικά με άλλα δημόσια εργαστήρια στον τομέα 
της ΥΑΕ (όπως π.χ. είναι το Κέντρο Διάγνωσης και Ιατρι¬ 
κής της Εργασίας, ΚΔΙΕ), στηρίζοντας με τη λειτουργία 
τους το έργο του "φορέα ασφάλισης του επαγγελματικού 
κινδύνου" στον τομέα της πρόληψης. 

Άξονας 11 ος: Ενδυνάμωση του ρόλου των κοινωνικών 
εταίρων και της συμμετοχής των εργαζομένων 

Σε ευρωπαϊκό επίπεδο αποδίδεται ιδιαίτερη σημασία 
στο ρόλο των κοινωνικών εταίρων σε σχέση με τις πολι¬ 
τικές για την ΥΑΕ. Συγκεκριμένα, οι τριμερείς επιτροπές 
κοινωνικού διαλόγου είναι αρμόδιες π.χ. για τη διερεύνη- 
ση νέων μεθόδων για την αποτελεσματική προσέγγιση 
των μικρών και πολύ μικρών επιχειρήσεων, την ανά¬ 
πτυξη νέων καινοτόμων λύσεων για την ΥΑΕ καθώς και 
τη συμβολή στη διαρκή αξιολόγηση του νομοθετικού 
κεκτημένου της ΕΕ. 

Ιδιαίτερη έμφαση από πλευράς των κοινωνικών εταί¬ 
ρων πρέπει να δοθεί στην ανάληψη συγκεκριμένων 
πρωτοβουλιών για την εν γένει προαγωγή των θεμάτων 
ΥΑΕ και ιδίως την προβλεπόμενη μέσω του κοινωνικού 
διαλόγου προώθηση νέων νομοθετικών παρεμβάσεων ή 
την ενίσχυση εφαρμογής της νομοθεσίας σε ευρωπαϊκό, 
εθνικό και τοπικό επίπεδο, καθώς και σε επίπεδο κλαδικό 
ή ακόμα και μεμονωμένων επιχειρήσεων. 

Σε επίπεδο εθνικό, πέραν του πολυδιάστατου έργου 
της Πολιτείας (νομοθετικό, ελεγκτικό, ενημερωτικό, εκ- 

παιδευτικό, ερευνητικό κ.λπ.) στον τομέα της ΥΑΕ, κα¬ 
θοριστική σημασία για την πρόοδο στα θέματα ΑΥΕ και 
την αποτελεσματική προαγωγή της εφαρμογής των ανα¬ 
γκαίων μέτρων πρόληψης στην πράξη, διαδραματίζει η 
ενεργή συμμετοχή και ο ρόλος των κοινωνικών εταίρων. 

Η ενδυνάμωση του ρόλου αυτού πρέπει να αποτελεί 
διαρκή μέριμνα τόσο της Πολιτείας, όσο και των ίδιων 
των οργανώσεων των εργοδοτών και των εργαζομέ¬ 
νων. Οι τρόποι ενδυνάμωσης περιλαμβάνουν κυρίως 
την αναβάθμιση και ανασύνθεση των θεσμών διαβού- 
λευσης (ΣΥΑΕ και ΣΚΕΕΕ), τη συνεργασία με ινστιτού¬ 
τα και ερευνητικούς φορείς των κοινωνικών εταίρων 
(π.χ. ΕΛ.ΙΝ.Υ.Α.Ε., ΙΝΕ ΓΣΕΕ κ.α.), την ενεργό συμμετοχή 
των κοινωνικών εταίρων στη διαβούλευση για τα θέματα 
ΥΑΕ και στον από κοινού με την Πολιτεία σχεδίασμά και 
υλοποίηση πολιτικών και δράσεων για την προαγωγή 
των θεμάτων ΥΑΕ. 

Επιπρόσθετα, σχετικές δράσεις για τη στήριξη των 
στόχων της νέας Εθνικής Στρατηγικής ΥΑΕ θα πρέπει να 
αναλάβουν και οι άμεσα ενδιαφερόμενοι (εργοδότες και 
εργαζόμενοι) μέσω των φορέων και των οργανώσεων 
τους, αφού και από προηγούμενες προγραμματικές περι¬ 
όδους έχει καταγραφεί χαμηλό ποσοστό οικειοποίησης 
τόσο του συνόλου των πολιτικών όσο και των επιμέρους 
στόχων και δράσεων της εκάστοτε ευρωπαϊκής στρα¬ 
τηγικής για την ΥΑΕ αλλά και των αντίστοιχων Εθνικών 
Στρατηγικών ΥΑΕ των κρατών μελών. 

Σ' αυτή την κατεύθυνση, μπορεί να συμβάλλει η αξι¬ 
οποίηση του ρόλου και του έργου του Ελληνικού Ινστι¬ 
τούτου Υγιεινής και Ασφάλειας της Εργασίας (ΕΛΙΝΥΑΕ), 
-το οποίο αποτελεί επιστημονικό φορέα που δημιουρ- 
γήθηκε από τις τριτοβάθμιες οργανώσεις εργαζομένων 
και εργοδοτών-, μέσω της ενδυνάμωσης του δικτύου 
συνεργασίας του με τους υπόλοιπους θεσμοθετημένους 
φορείς και δομές για την ΥΑΕ, υπό τη βασική προϋπό¬ 
θεση διασφάλισης της βιωσιμότητας του από τα μέλη 
του ώστε να τηρηθούν τυχόν συμβατικές δεσμεύσεις 
στο πλαίσιο ανάληψης και εκπόνησης προγραμμάτων 
ή για την υλοποίηση δράσεων στο πλαίσιο συμφωνιών 
για συνεργασίες. 

Επιπρόσθετα, όσον αφορά τη στήριξη της συμμετοχής 
των εργαζομένων, είναι γνωστό ότι το όραμα για δια¬ 
σφάλιση περισσότερο ασφαλών, υγιών και παραγωγικών 
χώρων εργασίας έχει ως βασική προϋπόθεση τη συμμε¬ 
τοχική προσέγγιση όσον αφορά στη διαβούλευση και 
τη διαχείριση των θεμάτων ΥΑΕ μέσα στην επιχείρηση. 
Είναι πλέον σαφές ότι αν και η ευθύνη για τη διαχείριση 
των κινδύνων στην εργασία ανήκει στους εργοδότες, 
ωστόσο, χωρίς αμφιβολία, οι προσπάθειέςτους θα απο- 
τύχουν χωρίς την ενεργό συμμετοχή των εργαζομένων 
και για τον ισχυρισμό αυτό υπάρχει πλέον πληθώρα 
στοιχείων που υποδεικνύουν ότι η παράμετρος αυτή 
επιφέρει θεαματική βελτίωση στα επίπεδα ΥΑΕ στους 
χώρους εργασίας. 

Για παράδειγμα, σύμφωνα με την έρευνα Ε5ΕΝΕΚ-1 του 
Ευρωπαϊκού Οργανισμού Ευ-05ΗΑ, η συμμετοχή των 
εργαζομένων σε συνδυασμό με τη δέσμευση της διοί¬ 
κησης βελτιώνει κατά πολύ τις επιδόσεις στον τομέα της 
επαγγελματικής ασφάλειας και υγείας, ενώ αναφέρεται 


χαρακτηριστικά ότι οι πιθανότητες εφαρμογής επίσημης 
πολιτικής στον τομέα της ΥΑΕ είναι δέκα φορές περισ¬ 
σότερες σε επιχειρήσεις με μεγαλύτερη συμμετοχή των 
εργαζομένων και ισχυρή δέσμευση της διοίκησης. 

Ένα ακόμη πλεονέκτημα έγκειται στο ότι, κατ' αυ¬ 
τόν τον τρόπο, τα συγκεκριμένα μέτρα θεωρούνται 
πιο αποτελεσματικά και γίνονται πιο εύκολα αποδεκτά 
από τους εργαζόμενους. Σύμφωνα με μια άλλη μελέτη 
της Ευρωπαϊκής Συνομοσπονδίας Συνδικάτων (ΕΤΙΚ), 
η συνδικαλιστική εκπροσώπηση έχει ως αποτέλεσμα 
καλύτερη τήρηση των κανόνων, χαμηλότερα ποσοστά 
ατυχημάτων και λιγότερα προβλήματα υγείας που σχε¬ 
τίζονται με την εργασία. 

Γι' αυτούς και άλλους λόγους, η ενεργός συμμετοχή 
των εργαζομένων είτε με τη μορφή της άτυπης εκπρο¬ 
σώπησης είτε με τη μορφή της τυπικής εκπροσώπησης 
(μέσω επιτροπών για την ΥΑΕ ή εκλεγμένων εκπροσώ¬ 
πων για την ΥΑΕ) στη διαδικασία λήψης αποφάσεων 
όσον αφορά στη διαχείριση της ΥΑΕ, προβλέπεται από 
τη σχετική ευρωπαϊκή και εθνική νομοθεσία. 

Ειδικότερα στη χώρα μας (ν. 3850/2010) προβλέπεται 
το δικαίωμα στους εργαζόμενους για εκλογή επιτροπής 
ΥΑΕ στις επιχειρήσεις που απασχολούν περισσότερους 
από 50 εργαζόμενους, ενώ για τις επιχειρήσεις όπου απα¬ 
σχολούνται λιγότεροι από 50 και περισσότεροι από 20 
εργαζόμενοι προβλέπεται η εκλογή εκπροσώπου για την 
ΥΑΕ ενώ όπου υπάρχουν λιγότεροι από 20 εργαζόμενοι 
ο εκπρόσωπος σε θέματα ΥΑΕ θα πρέπει να επιλέγεται 
από τους εργαζόμενους κατόπιν διαβούλευσης. 

Ωστόσο είναι γνωστό από σχετικές μελέτες ότι η εφαρ¬ 
μογή της νομοθετικής αυτής πρόβλεψης είναι εξαιρετικά 
περιορισμένη σε έναν μικρό αριθμό επιχειρήσεων που 
απασχολούν συνήθως μεγάλο αριθμό εργαζομένων (τα 
στοιχεία αυτά επιβεβαιώνονται και από τα ευρήματα 
των ερευνών Ε5ΕΝΕΒ-1 και Ε5ΕΝΕΚ-2 του Ευρωπαϊκού 
Οργανισμού ΕΙΓ05ΗΑ, σύμφωνα με τα οποία η Ελλάδα 
παραμένει στις τελευταίες θέσεις -όχι μόνο μεταξύ των 
κρατών μελών της Ε.Ε. αλλά και άλλων χωρών της Ευ¬ 
ρώπης που συμμετείχαν στις έρευνες- όσον αφορά στο 
θέμα της ενεργούς συμμετοχής και εκπροσώπησης των 
εργαζομένων. 

Για την ανάλυση των βασικών αιτιών, την αντιμετώ¬ 
πιση και την αναστροφή αυτού του φαινομένου που 
επηρεάζει άμεσα τόσο το επίπεδο των συνθηκών ΥΑΕ 
στις ελληνικές επιχειρήσεις όσο και την αποτελεσματική 
διαχείριση της προστασίας των εργαζομένων, η Πολιτεία 
στο πλαίσιο της νέας Εθνικής Στρατηγικής για την ΥΑΕ 
και σε συνεργασία με τους συνδικαλιστικούς φορείς και 
τους εκπροσώπους των εργαζομένων, προγραμματίζει 
στοχευμένες δράσεις και παρεμβάσεις για την ανάδειξη 
της σπουδαιότητας της ενεργούς συμμετοχής των εργα¬ 
ζομένων και τα απορρέοντα οφέλη για εργαζόμενους 
και επιχειρήσεις, για τη σχετική ενημέρωση των φορέων 
των εργαζομένων αλλά και των εργοδοτών, για την προ¬ 
τροπή των εργαζομένων να ασκούν το δικαίωμα τους 
στην εκλογή εκπροσώπων ή επιτροπών για την ΥΑΕ, για 
τη διασφάλιση άσκησης του δικαιώματος αυτού, για τη 
στήριξη της εκπαίδευσης των εκπροσώπων των εργα¬ 
ζομένων σε θέματα ΥΑΕ κ.α. 

Άξονας 12ος: Δικτύωση και ανάπτυξη συνεργασιών 
για την ΥΑΕ 

Η αποτελεσματική εφαρμογή της πολιτικής για την 
ΥΑΕ προϋποθέτει την ένταξή της σε ένα ολιστικό πλαίσιο, 
με ζητούμενο την αναζήτηση συνεργασιών με άλλους 
τομείς πολιτικής, τόσο στο χώρο της εργασίας (απασχό¬ 
ληση, αντιμετώπιση της ανεργίας, κοινωνική ασφάλιση 
κ.α.) όσο και πέραν αυτής, όπως στους τομείς της δη¬ 
μόσιας υγείας, της παιδείας, της ανταγωνιστικότητας, ή 
του περιβάλλοντος. 

Κατά συνέπεια, θεωρείται απαραίτητη από πλευράς 
των αρμόδιων εθνικών αρχών η ανάληψη ενός περισσό¬ 
τερο ενεργού ρόλου στη διερεύνηση όλων εκείνων των 
τομέων πολιτικής, στους οποίους είναι εφικτή η επίτευξη 
τέτοιων συμπράξεων. 

Οι βασικοί τομείς πολιτικής στους οποίους θα πρέ¬ 
πει να επικεντρωθεί η προσοχή των εθνικών αρχών την 
επόμενη περίοδο, με σκοπό τη διερεύνηση ανάπτυξης 
συνεργείων, κυρίως με τις αρχές και τους αρμόδιους φο¬ 
ρείς του δημόσιου τομέα, είναι: 

ί. η Παιδεία (μέσω της ενσωμάτωσης της ΥΑΕ στα 
προγράμματα σπουδών όλων των βαθμιδών της εκπαί¬ 
δευσης, στην επαγγελματική κατάρτιση και τη δια βίου 
μάθηση), 

ϋ. η Απασχόληση (πολιτικές απασχόλησης, νέες μορ¬ 
φές απασχόλησης), 

μι. η Έρευνα (μέσω της εστίασης στα αποτελέσματα 
των ερευνητικών προγραμμάτων που αφορούν στον 
αντίκτυπο της γήρανσης του πληθυσμού, στην παγκο¬ 
σμιοποίηση, στις νέες τεχνολογίες και τη συσχέτιση τους 
με τις επαγγελματικές ασθένειες), 
ίν. η Δημόσια Υγεία (με έμφαση στην ανάληψη κοινών 
δράσεων για την ψυχική υγεία και την ευεξία στους χώ¬ 
ρους εργασίας αλλά και τη λειτουργία συστήματος διά¬ 
γνωσης και αναγγελίας των επαγγελματικών ασθενειών), 
ν. το Περιβάλλον (μέσω της εστίασης στους επαγγελ¬ 
ματικούς κινδύνους που μπορούν να εντοπιστούν στο 
μικροπεριβάλλον των εργασιακών χώρων), 
νί. η Βιομηχανική Πολιτική (με βασικό άξονα την προ¬ 
στασία των εργαζομένων σε βιομηχανικές εγκαταστά¬ 
σεις από την έκθεση τους σε επικίνδυνες χημικές ουσίες), 
νϋ. η Ισότητα των φύλων (κυρίως στους τομείς όπου 
το νομοθετικό κεκτημένο για την ΥΑΕ συμβάλει στην 
καταπολέμηση των διακρίσεων και στην προώθηση ίσων 
ευκαιριών μεταξύ των δύο φύλων), 
νίϋ. η Μεταναστευτική πολιτική, αφού λόγω της παρα¬ 
τηρούμενης αύξησης της συμμετοχής των μεταναστών 
και των προσφύγων στο εργατικό δυναμικό της χώρας 
και της επακόλουθης αύξησης της συχνότητας εργα¬ 
τικών ατυχημάτων σε αυτές τις πληθυσμιακές ομάδες, 
απαιτείται άμεσα μια δέσμη κατάλληλων παρεμβάσεων. 

Στο πλαίσιο αυτό, σημαντική θεωρείται καταρχήν η 
εφαρμογή στην πράξη της ήδη θεσμοθετημένης συ¬ 
νεργασίας μεταξύ επιτελικών (ΔΑΥΕ, Δ3) και ελεγκτικών 
αρχών (ΣΕΠΕ), ώστε τα θέματα ΥΑΕ να αντιμετωπίζονται 
από τις συναρμόδιες, -αλληλοσυμπληρούμενες αλλά δι- 
ακριτές στο ρόλο τους- υπηρεσίες ΥΑΕ του Υπουργείου 
Εργασίας αποτελεσματικά, με συντονισμένο και ενιαίο 
τρόπο. Λαμβάνοντας υπόψη τις σύγχρονες τάσεις σε 


εθνικό, ευρωπαϊκό και διεθνές επίπεδο και φυσικά, σε 
στενή συνεργασία με όλες τις άλλες δομές και τους φο¬ 
ρείς που θα συμμετέχουν στο Εθνικό Σύστημα Υγείας 
καιΑσφάλειας στην Εργασία (ΕΣυστΥΑΕ). 

Επιπρόσθετα, η στενή συνεργασία με το Υπουργείο 
Εσωτερικών, καθώς και η έκδοση κατευθυντήριων οδη¬ 
γιών και εγκυκλίων εφαρμογής για τη σύσταση των ανα¬ 
γκαίων δομών αλλά και για τη γενικότερη διαχείριση των 
θεμάτων ΥΑΕ, θα διασφαλίσει την παροχή υπηρεσιών 
προστασίας και πρόληψης και την προαγωγή των θε¬ 
μάτων ΥΑΕ στο δημόσιο τομέα. 

Περαιτέρω συνεργασίες είναι επίσης απαραίτητο να 
δημιουργηθούν για τη διεύρυνση και αποτελεσματικό¬ 
τερη λειτουργία και στήριξη του έργου τόσο του Εθνι¬ 
κού Δικτύου Πληροφόρησηςγιατα θέματα ΥΑΕ όσο και 
του Εθνικού Δικτύου Προαγωγής Υγείας στην Εργασία, 
καθώς και με επιστημονικούς φορείς και εκπαιδευτικά 
ιδρύματα, κυρίως στον τομέα της έρευνας για την ΥΑΕ 
καθώς και για την ταυτοποίηση και προσδιορισμό των 
νέων και αναδυόμενων κινδύνων. 

Σημαντική επίσης κρίνεται η συνεργασία με το ΕΛΙ- 
ΝΥΑΕ καθώς και με όλους τους φορείς που εκπροσω¬ 
πούν τους κοινωνικούς εταίρους σε κλαδικό και εθνικό 
επίπεδο. Επίσης, θα πρέπει να αξιοποιηθούν στο μέγι¬ 
στο βαθμό οι ήδη υπάρχουσες συνεργασίες με φορείς, 
δίκτυα, πανεπιστημιακά ιδρύματα, επιστημονικούς 
φορείς, κλάδους ή μεμονωμένες επιχειρήσεις κ.α. (π.χ. 
Σύμφωνα συνεργασίας με την Ελληνική Επιτροπή Ατο¬ 
μικής Ενέργειας-ΕΕΑΑ, την Ιατρική Σχολή του Πανεπι¬ 
στημίου Θεσσαλίας, το Εθνικό Μετσόβιο Πολυτεχνείο, 
τοΤΕΙ Ηρακλείου Κρήτης, το Εηΐ6Γρπ5θ Ευτορθ Νθΐννοιίς- 
ΗθΙΙθξ, το Δίκτυο των Κέντρων Ευρωπαϊκής Πληροφόρη¬ 
σης Ευι-ορθ ϋίΓθςΐ,το Εθνικό Διαδημοτικό Δίκτυο Υγιών 
Πόλεων και Προαγωγής της Υγείας κ.α.). 

Εξίσου σημαντική κρίνεται και η συνέχιση και διεύ¬ 
ρυνση της συνεργασίας με επιστημονικές και επαγγελ¬ 
ματικές ενώσεις, οργανισμούς, δίκτυα και φορείς εκτός 
Ελλάδας (π.χ. Δίκτυο Εθνικών Εστιακών Πόλων του 
ΕΕΙ-05ΗΑ, Ευρωπαϊκό Δίκτυο Προαγωγής της Υγείας 
στους Χώρους Εργασίας-ΕΝ\Λ/ΗΡ, Ευρωπαϊκό Δίκτυο 
Επαγγελματιών Υγείας κ.α.) μέσω των οποίων μεταφέ- 
ρεται και διαχέεται στη χώρα μας πολύτιμη πληροφορία, 
εμπειρία και γνώση για τα θέματα ΥΑΕ, παράλληλα με την 
ανταλλαγή καλών πρακτικών που μπορούν να αξιοποι- 
ηθούν σε επίπεδο κλάδου οικονομικής δραστηριότητας 
ή μεμονωμένης επιχείρησης. 

Τέλος, άλλες σχετικές δράσεις που προάγουν τη δικτύ¬ 
ωση και τις συνεργασίες για την ΥΑΕ σε διεθνές επίπεδο 
είναι η ενεργός συμμετοχή -συνήθως σε τριμερή βάση- 
στα όργανα της Ευρωπαϊκής Ένωσης (της Ευρωπαϊκής 
Επιτροπής και του Συμβουλίου) και ιδιαίτερα στο έργο 
της Συμβουλευτικής Επιτροπής για την Ασφάλεια και 
Υγεία στην Εργασία (ΑΈ5Η), στο έργο του Ευρωπαϊκού 
Οργανισμού ΕΙΙ-05ΗΑ καθώς και της Επιτροπής Ανώ¬ 
τερων Επιθεωρητών (5ΕΙΘ), στα όργανα της Διεθνούς 
Οργάνωσης Εργασίας (ΙΕΟ), στο Ίδρυμα του Δουβλίνου 
για τις Συνθήκες Διαβίωσης και Εργασίας (Ευτοίουπά) 
κ.α., με σκοπό την παρακολούθηση και προσαρμογή στις 
τρέχουσες εξελίξεις σε ευρωπαϊκό και διεθνές επίπεδο 

αλλά και την υποστήριξη των εθνικών θέσεων και προ¬ 
τεραιοτήτων σε καίρια ζητήματα που αφορούν κυρίως 
τη διαμόρφωση της ευρωπαϊκής πολιτικής για τα θέματα 
Ασφάλειας και Υγείας στην Εργασία. 

2.5 Χρηματοδότηση 

Η βασική πηγή χρηματοδότησης, στο πλαίσιο του 
ΕΣΠΑ 2014-2020, είναι: α) το επιχειρησιακό πρόγραμμα 
ανάπτυξης επιχειρηματικότητας και καινοτομίας (ΕΠΑ- 
νΕΚ) και β) το πρόγραμμα μεταρρύθμισης του Δημοσίου 
Τομέα (ΜΔΤ).Τα προγράμματα αυτά χρηματοδοτούν 
δράσεις ανάπτυξης συστημάτων ΥΑΕ στις επιχειρήσεις 
και εφαρμογής κανόνων ΥΑΕ στο στενό και ευρύτερο 
Δημόσιο Τομέα. 

Εποπτεύοντες φορείς σχεδιασμού και υλοποίησης πο¬ 
λιτικών οι οποίες πρόκειται να χρηματοδοτηθούν από το 
ΕΣΠΑ για ζητήματα ΥΑΕ είναι η αρμόδια Διεύθυνση του 
Υπουργείου Εργασίας (ΔΥΑΕ) και η αντίστοιχη επιτελική 
δομή ΕΣΠΑ. 

Παράλληλα είναι πολύ σημαντικές οι πρωτοβουλίες για 
χρηματοδότηση από Ευρωπαϊκούς πόρους, διαφόρων 
φορέων των κοινωνικών εταίρων (όπως ΕΛΙΝΥΑΕ). Οι 
προτάσεις των φορέων αυτών για χρηματοδότηση από 
το ΕΣΠΑ πρέπει να υποβάλλονται στην επιτελική δομή 
ΕΣΠΑ του Υπουργείου Εργασίας και σε κάθε περίπτωση 
να ικανοποιούν πρωτίστως τις βασικές προγραμματικές 
προτεραιότητες της παρούσας Εθνικής Στρατηγικής. 

Επίσης, κατά την περίοδο προγραμματισμού 2014- 
2020 υλοποιείται το Επιχειρησιακό Πρόγραμμα «Ανά¬ 
πτυξη Ανθρώπινου Δυναμικού, Εκπαίδευση και Διά 
Βίου Μάθηση» ως ένα από τα επτά Τομεακά/ Εθνικά 
Επιχειρησιακά Προγράμματα, με τη συγχρηματοδότη- 
ση του Ευρωπαϊκού Κοινωνικού Ταμείου (ΕΚΤ) και της 
Πρωτοβουλίας για την Απασχόληση των Νέων (ΠΑΝ). Το 
πρόγραμμα προσφέρει δυνατότητες χρηματοδότησης 
δράσεων που άπτονται των θεμάτων υγείας και ασφά¬ 
λειας στην εργασία μέσα από παρεμβάσεις όπως: 

• Εκσυγχρονισμός και περαιτέρω ενίσχυση των θεσμών 
της αγοράς εργασίας. 

■ Ενδυνάμωση των δεσμών της τριτοβάθμιας εκπαί¬ 
δευσης με την αγορά εργασίας και τον επιχειρηματικό 
κόσμο. 

• Αναβάθμιση και διασύνδεση των συστημάτων επαγ¬ 
γελματικής εκπαίδευσης και αρχικής και διά βίου επαγ¬ 
γελματικής κατάρτισης με την αγορά εργασίας. 

Επίσης, δυνατότητες χρηματοδότησης δράσεων σχε¬ 
τικών με ΥΑΕ παρέχονται και από άλλα χρηματοδοτικά 
μέσα, όπως το πρόγραμμα της ΕΕ για την Απασχόληση 
και την Κοινωνική Καινοτομία (ΕΑ5Ι) -πρώην Ριό9γθ 55- 
στόχοι του οποίου είναι η προώθηση ενός υψηλού επιπέ¬ 
δου ποιότητας και βιώσιμης απασχόλησης, η διασφάλιση 
επαρκούς και αξιοπρεπούς κοινωνικής προστασίας, η κα¬ 
ταπολέμηση του κοινωνικού αποκλεισμού και της φτώ¬ 
χειας, καθώς και η βελτίωση των συνθηκών εργασίας. 

Είναι γεγονός ότι στο παρελθόν οι υπάρχουσες δυνα¬ 
τότητες χρηματοδότησης δράσεων ΥΑΕ από κοινοτικούς 
πόρους δεν αξιοποιήθηκαν από τους δικαιούχους φορείς 
σε εθνικό επίπεδο, κυρίως λόγω της πολυπλοκότητας 
των σχετικών διαδικασιών, της ανάγκης συγκρότησης 


πολυπληθών συμπράξεων με αντίστοιχους φορείς από 
άλλα Κ-Μ αλλά και την έλλειψη της αναγκαίας εμπειρο- 
γνωμοσύνης σύνταξης και υποβολής προτάσεων. Πρό¬ 
κληση για το μέλλον αποτελεί επομένως, η επίτευξη 
υψηλού βαθμού απορρόφησης διαθέσιμων κονδυλίων, 
ιδιαίτερα στους τομείς της πληροφόρησης, ενημέρωσης 
και κατάρτισης των εμπλεκομένων με τα θέματα ΥΑΕ 
στην αγορά εργασίας. 

Πρόκειται να καταβληθεί κάθε προσπάθεια αξιοποίη¬ 
σης των διαθέσιμων κοινοτικών και εθνικών πόρων προ- 
κειμένου να υλοποιηθεί το Σχέδιο Δράσης στο μέγιστο 
δυνατό βαθμό. Επίσης, στο βαθμό που είναι εφικτό θα 
προσδιοριστούν εκ των προτέρων οι αναγκαίοι οικονο¬ 
μικοί και ανθρώπινοι πόροι για κάθε δράση προκειμένου 
να γίνει ένας αποτελεσματικός σχεδιασμός. Για τον ίδιο 
σκοπό συνεργασίες θα επιδιωχθούν με συναρμόδιους 
φορείς και δίκτυα του Δημόσιου και ευρύτερου δημόσι¬ 
ου τομέα που θα στοχεύουν στην καλύτερη αξιοποίηση 
των υφιστάμενων δυνατοτήτων. 

2.6 Παρακολούθηση και αξιολόγηση 

Η παρακολούθηση της εφαρμογής και η αξιολόγηση 
του εθνικού προγράμματος θα πραγματοποιείται με ευ¬ 
θύνη της αρμόδιας διοικητικής δομής του Υπουργείου 
Εργασίας και της Κεντρικής Συντονιστικής Δομής για το 
ΕσυστΥΑΕ. 

Η αξιολόγηση της Εθνικής Στρατηγικής ΥΑΕ συνίσταται 
από την εξέταση της υλοποίησηςτων προγραμματισμέ¬ 
νων δράσεων, τη λειτουργικότητα του προγράμματος 
και το βαθμό επίτευξης των στρατηγικών στόχων που 
έχουν προσδιοριστεί. 

Με σκοπό την βέλτιστη εφαρμογή της Εθνικής Στρα¬ 
τηγικής ΥΑΕ, η πορεία υλοποίησης της θα αξιολογείται 
σε τακτά χρονικά διαστήματα (οπωσδήποτε ενδιάμεσα 
και τελικά) μέσω συστήματος παρακολούθησης με συ¬ 
γκεκριμένους δείκτες αποτύπωσης που θα καθοριστούν 
από την αρμόδια διοικητική δομή. 

2.7 Δημοσιοποίηση 

Η υιοθέτηση της νέας Στρατηγικής ως δέσμευση της 
πολιτικής ηγεσίας του Υπουργείου θα ανακοινωθεί ευ¬ 
ρέως στα μέσα μαζικής ενημέρωσης (Δελτίο τύπου ή 
επίσημη ανακοίνωση) για την ενημέρωση όλων των 
ενδιαφερομένων και εμπλεκόμενων φορέων. Θα έχει 
προηγηθεί ενημέρωση του Υπουργικού Συμβουλίου 
προκειμένου από τους συναρμόδιους Υπουργούς να 
υποστηριχθούν οι αναγκαίες ενέργειες στο πλαίσιο των 
αρμοδιοτήτων τους. 

Η απόφαση αυτή αναρτάται στον ιστότοπο "Διαύγεια" 
Γιΐΐρ5://άί3ν9θί3.9ον.9Γ, στην ιστοσελίδα του Υπουργείου 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης νννννν.γρΒίψ.ρΐ' και δημοσιεύεται στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 2017 

Η Υπουργός 

ΕΥΤΥΧΙΑ ΑΧΤΣΙΟΓΛΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3757/25.10.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Για 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























